High-Strain activities that cause miscarriage : ഗര്‍ഭിണിയാണോ, സമ്മര്‍ദ്ദം ഗര്‍ഭമലസിപ്പിക്കും - Malayalam BoldSky\n| Updated: Monday, October 5, 2020, 10:33 [IST]\nനിങ്ങള് ഗര്‍ഭിണിയാണോ എങ്കില് ഉയര്‍ന്ന സമ്മര്‍ദ്ദമുള്ള പ്രവര്‍ത്തനങ്ങള് ഒഴിവാക്കുക, ഇത് ഗര്‍ഭം അലസലിന് കാരണമായേക്കാം. അത് മാത്രമല്ല ഇതിലൂടെ ആരോഗ്യം വളരെയധികം വെല്ലുവിളികള് ഉള്ള അവസ്ഥയിലേക്ക് എത്തുന്നതിനുള്ള സാധ്യതയും ഉണ്ട്. മുമ്പ് ഗര്‍ഭകാല അബോര്‍ഷന് സംഭവിച്ച സ്ത്രീകള് വീണ്ടും ഗര്‍ഭം ധരിക്കാന് ശ്രമിക്കുമ്പോള് ഉയര്‍ന്ന തോതിലുള്ള ശാരീരിക പ്രവര്‍ത്തനങ്ങള് ചെയ്യുന്നത് ഒഴിവാക്കണം. ഒരു പുതിയ പഠനം ഗര്‍ഭാവസ്ഥയുടെ ആദ്യഘട്ടത്തില് ഉയര്‍ന്ന സമ്മര്‍ദ്ദമുള്ള പ്രവര്‍ത്തനത്തെക്കുറിച്ച് മുന്നറിയിപ്പ് നല്‍കിയിട്ടുണ്ട്, അല്ലെങ്കില് ഗര്‍ഭം ധരിക്കാന് ശ്രമിക്കുന്ന സമയത്ത് ഗര്‍ഭം അലസാനുള്ള സാധ്യത വര്‍ദ്ധിപ്പിക്കും.\nഒരു സ്ത്രീ ഗര്‍ഭിണിയാണെന്ന് അറിയുന്നതിനുമുമ്പുതന്നെ അവരുടെ ഗര്‍ഭാവസ്ഥയില് അബോര്‍ഷന് സംഭവിക്കുമോ എന്ന് കണ്ടെത്തുന്നത് ബുദ്ധിമുട്ടാണ്. ബയോസ്പീമെനുകളിലെ എച്ച്‌സിജി പരിശോധനയില് നിന്ന് മാത്രമേ സബ്ക്ലിനിക്കല് നഷ്ടം കണ്ടെത്താന് കഴിയൂ. എച്ച്‌സിജി എന്ന ഹോര്‍മോണിന്റെ വര്‍ദ്ധനവ് ഗര്‍ഭാവസ്ഥയുടെ ആദ്യകാല സൂചകങ്ങളിലൊന്നാണ്. കൂടുതല് സമ്മദ്ദമില്ലാതെ ജോലി ചെയ്യുന്ന സ്ത്രീകളുമായി താരതമ്യപ്പെടുത്തുമ്പോള് വളരെ സമ്മര്‍ദ്ദത്തോടെ ജോലി ചെയ്യുന്ന സ്ത്രീകള്‍ക്ക് വളരെ നേരത്തെ തന്നെ ഗര്‍ഭം നഷ്ടപ്പെടാനുള്ള സാധ്യത ഇരട്ടിയാണ്. യുഎസിലെ മസാച്യുസെറ്റ്‌സ് സര്‍വകലാശാലയിലെ ഗവേഷകര് നടത്തിയ പഠനം ഫെര്‍ട്ടിലിറ്റി ആന്‍ഡ് സ്റ്റെര്‍ലിറ്റി ജേണലില് പ്രത്യക്ഷപ്പെട്ടു.\nഗര്‍ഭം അലസാനുള്ള അപകട ഘടകങ്ങള്\nഗര്‍ഭം അലസുന്നതിനെ സ്വയമേവയുള്ള ഗര്‍ഭനഷ്ടം എന്നാണ് പറയുന്നത്. ഒരു സ്ത്രീ ഗര്‍ഭിണിയാണെന്ന് അറിയുന്നതിനു മുമ്പുതന്നെ 1/3 മുതല് 1/2 വരെ ഗര്‍ഭം അലസലില് അവസാനിക്കുന്നതായി കണക്കാക്കുന്നു. ഗര്‍ഭാവസ്ഥയുടെ ആദ്യ3മാസത്തിനുള്ളില്, 20 ആഴ്ച ഗര്‍ഭകാലത്തിന് മുമ്പ് ഗര്‍ഭം അലസല് സംഭവിക്കാറുണ്ട്. 20 ആഴ്ചത്തെ ഗര്‍ഭാവസ്ഥയ്ക്ക് ശേഷം 1% ഗര്‍ഭം അലസല് മാത്രമാണ് സംഭവിക്കുന്നത്. ഇത് വളരെ കുറഞ്ഞ തോതില് മാത്രം സംഭവിക്കുന്ന ഒന്നാണ്. ഇത്തരം കാര്യങ്ങള്‍ക്ക് വളരെയധികം പ്രാധാന്യം നല്‍കേണ്ടതാണ്.\nഅപകടകരമായ ഘടകങ്ങള് ഗര്‍ഭം അലസലില് അമ്മ, കുഞ്ഞ് അല്ലെങ്കില് രണ്ടും ഉള്‍പ്പെടാം. അമ്മയുടെ പ്രായം, അമ്മയിലെ ചില ആരോഗ്യ അവസ്ഥകള്, കുഞ്ഞിലെ ക്രോമസോം തകരാറുകള്, ജീവിതശൈലി ഘടകങ്ങള് - പുകവലി, സമ്മര്‍ദ്ദം എന്നിവ ഗര്‍ഭം അലസാനുള്ള സാധ്യതയുമായി ബന്ധപ്പെട്ടിരിക്കുന്നു. ഇത്തരം കാര്യങ്ങള് സാധാരണ അവസ്ഥയില് ഗര്‍ഭം അലസുന്നത് സംഭവിക്കുന്നതാണ്. എന്നാല് ഓരോ അവസ്ഥയിലും നിങ്ങള്‍ക്കുണ്ടാവുന്ന അസ്വസ്ഥതകള് ഗര്‍ഭകാലത്ത് ഒട്ടും വൈകാതെ തന്നെ ഡോക്ടറെ അറിയിക്കാന് ശ്രദ്ധിക്കണം.\nഅമ്മയെ ബാധിക്കുന്ന ഘടകങ്ങള്\nഅമ്മയുടെ പ്രായം ഗര്‍ഭമലസുന്ന കാര്യത്തില് വളരെയധികം പ്രധാനപ്പെട്ടതാണ്. അമ്മ പ്രായമാകുമ്പോള് ഗര്‍ഭം അലസാനുള്ള സാധ്യത വര്‍ദ്ധിക്കുന്നതായി പഠനങ്ങള് പറയുന്നു. 20 വയസ്സിനിടയിലുള്ള സ്ത്രീകള്‍ക്ക് ഗര്‍ഭം അലസാനുള്ള സാധ്യത 12% മുതല് 15% വരെയാണ്. 40 വയസ്സുള്ള സ്ത്രീകള്‍ക്ക് ഇത് 25% ആയി ഉയരുന്നു. പ്രായപരിധിയിലെ ഗര്‍ഭം അലസാനുള്ള സാധ്യത പ്രായമായ സ്ത്രീകളിലെ ക്രോമസോം തകരാറുകളുമായി ബന്ധപ്പെട്ടിരിക്കുന്നു.\nഅനിയന്ത്രിതമായ പ്രമേഹം, തൈറോയ്ഡ് രോഗം എന്നിവ പോലുള്ള അമ്മയിലെ വിട്ടുമാറാത്ത മെഡിക്കല് അവസ്ഥകളും ഗര്‍ഭം നഷ്ടപ്പെടുന്നതിനോ ഗര്‍ഭം അലസുന്നതിനോ കാരണമാകുന്ന ഘടകങ്ങളാണ്. ഇത് കൂടാതെ ഗര്‍ഭം അലസാനുള്ള മറ്റ് അപകടസാധ്യത ഘടകങ്ങള് ഇവയാണ്. ഇത്തരം കാര്യങ്ങള് കൂടി ശ്രദ്ധിച്ചാല് നിങ്ങള്‍ക്ക് ആരോഗ്യകരമായ ഗര്‍ഭകാലവുമായി മുന്നോട്ട് പോകാവുന്നതാണ്.\nഅമിതഭാരമോ ഭാരം കുറഞ്ഞതോ ആകുക, മുമ്പത്തെ ഗര്‍ഭം അലസല്, ലൈംഗികമായി പകരുന്ന രോഗങ്ങള്, ഗര്‍ഭാവസ്ഥയില് ചില വൈറല് ബാധകള്, ബാക്ടീരിയ അണുബാധകള്, സെപ്‌റ്റേറ്റ് ഗര്ഭപാത്രം, അല്ലെങ്കില് ഗര്ഭപാത്രം പോലുള്ള അസാധാരണമായ ഗര്ഭപാത്ര ക്രമീകരണം, വന്ധ്യതയ്ക്ക് ശേഷം ഗര്‍ഭം ധരിക്കുന്നു, വര്‍ദ്ധിച്ച ഗര്‍ഭം അലസാനുള്ള അപകടസാധ്യതയുമായി ബന്ധപ്പെട്ട ജീവിതശൈലി ഘടകങ്ങള് ചില ജീവിതശൈലി ഘടകങ്ങള് സ്ത്രീകളുടെ ഗര്‍ഭധാരണ സാധ്യതയെ പരോക്ഷമായി വര്‍ദ്ധിപ്പിക്കും.\nലഹരിവസ്തുക്കളുടെ ദുരുപയോഗം, മദ്യപാനം, സിഗരറ്റ് വലിക്കുന്നത് (പിതൃ, മാതൃ ശീലങ്ങള്), രാസവസ്തുക്കളുമായി തൊഴില് എക്‌സ്‌പോഷര്, ഗര്‍ഭിണിയായിരിക്കുമ്പോള് ചില മരുന്നുകളുടെയും വേദനസംഹാരികളുടെയും ഉപയോഗം, ഗര്‍ഭിണിയായിരിക്കുമ്പോള് ചില ഔഷധസസ്യങ്ങളുടെ ഉപയോഗം, വിട്ടുമാറാത്ത സമ്മര്‍ദ്ദവും ഉത്കണ്ഠയും, ഉയര്‍ന്ന കഫീന് ഉപഭോഗം, കുറഞ്ഞ അളവിലുള്ള വികിരണങ്ങളിലേക്ക് എക്‌സ്‌പോഷര്, കഠിനമായ സ്വാധീനം ചെലുത്തുന്ന വ്യായാമം ഇവയെല്ലാം വളരെയധികം ശ്രദ്ധിക്കേണ്ടതാണ്.\nതൈറോയ്ഡ് തകരാറില് സംഭവിക്കുന്നത് അബോര്‍ഷന് വരെ\nഅബോര്‍ഷന് ഗര്‍ഭത്തിന്റെ ഏത് ആഴ്ചയില്, എപ്പോള്, അപകടം എന്ത്?\nRead more about: abortion miscarriage pregnant ഗര്‍ഭിണി അബോര്‍ഷന്\nAvoid High-Strain Activity, It May Cause Miscarriage\nHere in this article we are discussing about avoid high strain activities it may cause of miscarriage. Takealook.


ബ്രക്സിറ്റിനേക്കാൾ കുടുംബത്തിന് മുൻഗണന നൽകണം: ഷ്രൂസ്‌ബെറി ബിഷപ്പ് മാർക്ക് ഡേവിസ് - sundayshalom\nബ്രക്സിറ്റിനേക്കാൾ കുടുംബത്തിന് മുൻഗണന നൽകണം: ഷ്രൂസ്‌ബെറി ബിഷപ്പ് മാർക്ക് ഡേവിസ്\nഷ്രൂസ്‌ബെറി: ബ്രെക്‌സിറ്റിനെക്കാളും കുടുംബത്തിന് കൂടുതൽ മുൻഗണന നൽകണമെന്ന് ബ്രിട്ടനിലെ ഷ്രൂസ്‌ബെറി ബിഷപ്പ് മാർക്ക് ഡേവിസ്. കുടുംബദിനത്തോടനുബന്ധിച്ചുള്ള ദിവ്യബലി മധ്യേ സംസാരിക്കുകയായിരുന്നു അദ്ദേഹം.\n“ദിനംപ്രതി തകരുന്ന വിവാഹങ്ങളും കുടുംബബന്ധങ്ങളും ബ്രിട്ടനെ ഒരു വലിയ ദുരന്തത്തിലേക്കാണ് തള്ളി വിടുന്നത്. കഴിഞ്ഞ കുറച്ചുമാസങ്ങളായി ബ്രിട്ടനിലെ മാധ്യമങ്ങളും രാഷ്ട്രീയക്കാരും പൊതുസമൂഹവും ബ്രക്സിറ്റിനെപ്പറ്റിയാണ് ചിന്തിക്കുന്നതും ചർച്ച ചെയ്യുന്നതും. എന്നാൽ ബ്രിട്ടനിലെ പൊതുസമൂഹവും രാഷ്ട്രീയ നേതൃത്വവും അടിയന്തരപ്രാധാന്യം വിവാഹത്തിനും തകരുന്ന കുടുംബബന്ധങ്ങൾക്കും നൽകണം. സുശക്തവും ആരോഗ്യപരവുമായ സാമൂഹിക സാംസ്‌കാരിക പശ്ചാത്തലത്തിന് കെട്ടുറപ്പുള്ള വിവാഹബന്ധങ്ങളും മാതൃകാപരമായ കുടുംബജീവിതവും അത്യന്താപേക്ഷിതമാണ്. എഴുപത്തഞ്ച് ശതമാനം യുവതിയുവാക്കളും വിവാഹം കഴിക്കാൻ ആഗ്രഹിക്കുന്നുവെങ്കിലും ഇന്നത്തെ തകർന്ന വിവാഹ ബന്ധങ്ങൾ അവരെ അതിൽ നിന്നും പിന്തിരിപ്പിക്കുന്നുവെന്ന് സെന്റർ ഫോർ സോഷ്യൽ ജസ്റ്റിസ് നടത്തിയ സർവ്വേയിൽ വ്യക്തമാകുന്നു. ബ്രിട്ടനിൽ വിവാഹിതരുടെ എണ്ണത്തിലുണ്ടായ കുറവും വിവാഹമോചനത്തിലെ വൻവർദ്ധനവും പുതുതലമുറയിൽ വലിയ ധാർമ്മികച്യുതിയ്ക്കും സാംസ്‌കാരിക അധഃപതനത്തിനും കാരണമായതായി പഠനങ്ങൾ തെളിയിക്കുന്നു. ഇത് രാജ്യത്തെ വലിയ അരക്ഷിതാവസ്ഥയിലേക്കാണ് തള്ളിവിടുന്നത്”; അദ്ദേഹം പറഞ്ഞു.\n“മാര്യേജ് ഫൗണ്ടേഷന്റെ കണക്കനുസരിച്ച് അൻപത് ശതമാനത്തിൽ താഴെ മാത്രം യുവജനങ്ങളാണ് വിവാഹിതരാകുന്നത്. എന്നാൽ, സാമ്പത്തികമായി പിന്നാക്കം നിൽക്കുന്നവരിൽ ഇത് ഇരുപത്തിനാലുശതമാനമായി ചുരുങ്ങും. അതേസമയം, വിവാഹിതരാകുന്ന ദമ്പതികളിൽ അമ്പതുശതമാനവും കുറഞ്ഞ കാലയളവിനുള്ളിൽ ബന്ധം വേർപെടുത്തുന്നു. മുൻകാലങ്ങളിൽ ബ്രിട്ടനിലെ ഗവൺമെന്റുകൾ സുദൃഢമായ വിവാഹബന്ധങ്ങൾക്കും മാതൃകാപരമായ കുടുംബജീവിതങ്ങൾക്കും വലിയ വില കൽപ്പിച്ചിരുന്നു. എന്നാൽ, രാജ്യത്ത് 200 വർഷമായി നിലനിന്നിരുന്ന മാര്യേജ് ആക്ടിൽ നടത്തുന്ന പരിഷ്‌കാരങ്ങൾ കുടുംബവ്യവസ്ഥയെ അടിമുടി തകിടം മറിച്ചു. മനുഷ്യസ്നേഹത്തിന്റെ സമ്പൂർണ സാക്ഷാത്ക്കാരവും കുടുംബത്തിന്റെ അടിസ്ഥാനവുമായ വിവാഹബന്ധങ്ങൾ വിശുദ്ധിയിലേക്കുള്ള വിളിയാണ്. കഴിഞ്ഞ രണ്ടായിരം വർഷമായി സഭ ഈ നിലപാടിൽ ഉറച്ചുനിൽക്കുന്നു”; അദ്ദേഹം കൂട്ടിച്ചേർത്തു.\n“ബ്രിട്ടനിലെ തകരുന്ന കുടുംബജീവിതവും വിവാഹബന്ധങ്ങളും നികുതിദായകരായ പൊതുജനത്തിന് സാമ്പത്തികഭാരമുണ്ടാക്കുന്നു. വിവാഹമോചിതരാകുന്നവരുടെ പുനരധിവാസം, സംരക്ഷണം, ഭവന-വിദ്യാഭ്യാസ സഹായങ്ങൾ എന്നിവയ്ക്കായി അൻപത് ബില്യൺ പൗണ്ടാണ് വർഷം തോറും ചിലവഴിക്കുന്നത്. കഴിഞ്ഞ പത്തുവർഷത്തിനുള്ളിൽ ഈയിനത്തിൽ 20 ബില്യൺ പൗണ്ടിന്റെ വർദ്ധനവ് ഉണ്ടായി. രാജ്യസുരക്ഷയ്ക്കും പ്രതിരോധത്തിനും നീക്കിവയ്ക്കുന്ന ബഡ്ജറ്റിന് തുല്യമാണ് ഈ തുക”; അദ്ദേഹം ചൂണ്ടിക്കാട്ടി


വൃക്കരോഗിയുടെ മരണം; കോഴിക്കോട് മെഡി.കോളേജിനെതിരെ ആരോപണവുമായി മരിച്ച മഹേഷിൻ്റെ ഭാര്യ | wife of mahesh kumar against Kozhikode medical college\nവൃക്കരോഗിയുടെ മരണം; കോഴിക്കോട് മെഡി.കോളേജിനെതിരെ ആരോപണവുമായി മരിച്ച മഹേഷിൻ്റെ ഭാര്യ\nതിങ്കളാഴ്ച പുലര്‍ച്ചെ മരിച്ച മഹേഷിന്‍റെ മൃതദേഹം ബന്ധുക്കള്‍ക്ക് വിട്ടുകൊടുത്തത് ചൊവ്വാഴ്ച ഉച്ചയ്ക്ക്. പരിശോധന ഫലം വന്നപ്പോള് മഹേഷിന് കൊവിഡില്ലെന്ന് സ്ഥിരീകരിച്ചിരുന്നു\nKozhikode, First Published Apr 30, 2020, 9:23 PM IST\nകോഴിക്കോട്: സര്‍ക്കാര് ആശുപത്രികളാകെ കൊവിഡ് പ്രതിരോധത്തിലേക്ക് മാറിയതോടെ മറ്റു രോഗികള്‍ക്കുളള ചികില്‍സ പ്രതിസന്ധിയില്. കോഴിക്കോട് കുന്നത്തുപാലം സ്വദേശി മഹേഷ് കുമാറിന്‍റെ മരണം മെഡിക്കല് കോളജ് ആശുപത്രിയുടെ വീഴ്ച കൊണ്ടെന്ന പരാതിയുമായി ബന്ധുക്കള് രംഗത്തെത്തി.\nകൊവിഡ് സംശയിച്ച് ഒരു ദിവസത്തോളമാണ് മഹേഷിനെ ഐസൊലേഷന് വാര്‍ഡില് കിടത്തിയത്. വടകര സ്വദേശകളായ ദന്പതികളുടെ മൂന്ന് ദിവസം മാത്രം പ്രായമായ പെണ്‍കുഞ്ഞ് മരിച്ചതും ചികില്‍സയിലെ തകരാറുകൊണ്ടെന്ന് പരാതി ഉയര്‍ന്നിട്ടുണ്ട്.\nകുന്നത്തുപാലം സ്വദേശിയും ഓട്ടോറിക്ഷാ ഡ്രൈവറുമായ മഹേഷ് കുമാര് മൂന്നു വര്‍ഷമായി ഡയാലിസിസ് ചെയ്തു വരുന്ന വ്യക്തിയായിരുന്നു. ഹൃദയ സംബന്ധമായ അസുഖത്തിനും മരുന്ന് കഴിച്ചിരുന്നു. പനി ബാധിച്ച് ഇക്കഴിഞ്ഞ ഞായറാഴ്ച കോഴിക്കോട് മെഡിക്കല് കോളജിലെത്തി.\nകൊവിഡാണോ എന്ന് പരിശോധിക്കണമെന്നും ഐസൊലേഷന് വാര്‍ഡില് കഴിയണമെന്നും ഡോക്ടര്‍മാര് നിര്‍ദ്ദേശിച്ചു. സ്ഥിരമായി കഴിക്കുന്ന മരുന്നോ ചികില്‍സാ നിര്‍ദ്ദേശങ്ങളോ വാങ്ങിയില്ലെന്നു മാത്രമല്ല ഐസൊലേഷന് വാര്‍ഡിന്‍റെ പരിസരത്തു നിന്ന് ബന്ധുക്കളെ മാറ്റുകയും ചെയ്തു. താന് സ്ഥിരമായി കഴിക്കുന്ന മരുന്നോ മറ്റു ചികില്‍സയോ കിട്ടുന്നില്ലെന്ന് ഐസൊലേഷന് വാര്‍ഡില് കഴിയവെ മഹേഷ് ഭാര്യയോട് പറഞ്ഞു.\nഒടുവില് കൊവിഡ് ഫലം വന്നപ്പോള് മഹേഷിന് കൊവിഡില്ലെന്ന് സ്ഥിരീകരണം. തിങ്കളാഴ്ച പുലര്‍ച്ചെ മരിച്ച മഹേഷിന്‍റെ മൃതദേഹം ബന്ധുക്കള്‍ക്ക് വിട്ടുകൊടുത്തതാകട്ടെ ചൊവ്വാഴ്ച ഉച്ചയ്ക്കും.എന്നാല് ചികില്‍സ പിഴവെന്ന ആരോപണത്തില് അടിസ്ഥാനമില്ലെന്നും ആശുപത്രിയില് പ്രവേശിപ്പിക്കുമ്പോൾ തന്നെ മഹേഷ് അവശ നിലയിലായിരുന്നെന്നും മെഡിക്കല് കോളജ് സൂപ്രണ്ട് പറഞ്ഞു.\nന്യൂസ് അവറിൽ മഹേഷിൻ്റെ ഭാര്യ പ്രഭിത പറഞ്ഞത് -\nമൂന്ന് വർഷമായി ഭർത്താവിനെ വൃക്കരോഗത്തിന് കോഴിക്കോട് മെഡിക്കൽ കോളേജിലാണ് കാണിച്ചിരുന്നത്. ഡോ. ശ്രീലതയുടെ രോഗിയായിരുന്നു ഭർത്താവ്. ഡയാലിസസ് ചെയ്യുന്ന ആളായതിനാൽ ഭർത്താവിന് ഇൻഫക്ഷനുണ്ടാവാതെ നോക്കണമെന്നും ഇൻഫക്ഷൻ വന്നാൽ വിറയലും പനിയും ഉണ്ടാകുമെന്നും ഡോക്ടർ ഞങ്ങളോട് നേരത്തെ പറഞ്ഞിരുന്നു. ഇതേ ലക്ഷണങ്ങൾ ഭർത്താവിന് വന്നതിനാലാണ് അദ്ദേഹത്തെ മെഡിക്കൽ കോളേജിലേക്ക് കൊണ്ടു പോയത്.\nഞായറാഴ്ച രാവിലെ പത്ത് മണിയോടെയാണ് വിറയലിനെ തുടർന്ന് ഭർത്താവിനെ മെഡിക്കൽ കോളേജിലേക്ക് കൊണ്ടു പോയത്. അവിടെ ചെന്ന് പരിശോധിച്ചപ്പോൾ പനിയുണ്ടായിരുന്നു. എന്നാൽ കടുത്ത പനിയായിരുന്നില്ല. പക്ഷേ ഇനി പനി ക്ലിനിക്കിലേക്ക് പോകണമെന്നാണ് അവിടെ നിന്നും പറഞ്ഞത്.\nഭർത്താവ് കിഡ്നിക്കും ഹൃദയത്തിനും തകരാറുള്ള ആളാണെന്നും ധാരാളം മരുന്നുകൾ കഴിക്കുന്നുണ്ടെന്നും അവിടുത്തെ ഡോക്ടർമാരോട് പറഞ്ഞു. രണ്ടാഴ്ച മുൻപ് ഇൻഫക്ഷനായി ഭർത്താവുമായി മെഡിക്കൽ കോളേജിൽ വന്നിരുന്നുവെന്നും അവരോട് പറഞ്ഞു. എന്നാൽ ഭർത്താവിന് കൊവിഡാണെന്ന നിഗമനത്തിലാണ് അവർ തുടക്കം തൊട്ടേ പെരുമാറിയത്. ഭർത്താവ് ഗൾഫിൽ പോയോ അല്ലെങ്കിൽ പുറത്ത് എവിടെയെങ്കിലും യാത്ര ചെയ്തോ എന്നല്ലാം അവർ ചോദിച്ചു. അതിനു ശേഷം മണിക്കൂറുകളോളം ഞങ്ങളെ പുറത്തു കാത്തു നിർത്തി.\nപിന്നീട് ഡയാലിസസ് രോഗിയായതിനാൽ ഭർത്താവിനെ ഐസിയുവിൽ അഡ്മിറ്റ് ചെയ്യണം. നാളെ ഉച്ചയോടെ സ്രവപരിശോധന ഫലം തരാമെന്നും അവർ പറഞ്ഞു. ഉച്ചയ്ക്ക് പന്ത്രണ്ടരയോടെ ഭർത്താവിനെ ഐസിയുവിലാക്കി. എന്നെ അവിടെ നിൽക്കാൻ അവർ സമ്മതിച്ചില്ല. വീട്ടിലേക്ക് നിർബന്ധിച്ചു പറഞ്ഞയച്ചു. എന്നാൽ രാത്രി വരേയും ഭർത്താവിനെ സ്രവ പരിശോധനയ്ക്ക് വിധേയമാക്കിയില്ല.\nഐസിയുവിലാണെന്ന് പറഞ്ഞിട്ടും ഐസൊലേഷൻ റൂമിലേക്കാണ് മാറ്റിയതെന്ന് പിന്നീട് രാത്രി ഭർത്താവ് വിളിച്ചു പറഞ്ഞു. പിറ്റേദിവസം ഉച്ചവരേയും ഡോക്ടർമാർ ആരും കാണാൻ വന്നില്ലെന്നും വൃക്കരോഗത്തിനും ഹൃദ്രോഗത്തിനും സ്ഥിരമായി കഴിക്കുന്ന മരുന്നുകളൊന്നും കഴിച്ചിട്ടില്ലെന്നും ഭർത്താവ് പറഞ്ഞു.\nഅന്നേദിവസം വൈകിട്ടോടെ ഭർത്താവിന് അവർ ഒരു ഇൻഞ്ചക്ഷൻ കൊടുത്തു. ഇൻഫക്ഷനുള്ള മരുന്നായിരിക്കാം അതെന്ന് കരുതി ഞാനും ഭർത്താവിനെ ഫോൺ ചെയ്തു സമാധാനിപ്പിച്ചു. എന്നാൽ അന്നും ഭ‍ർത്താവിന് സ്ഥിരമായി കഴിക്കുന്ന മരുന്നൊന്നും കൊടുത്തില്ല.\nപിറ്റേന്ന് രാവിലെ ആറ് മണിയോടെ ഭ‍ർത്താവിൻ്റെ ജേഷ്ഠൻ്റെ മകനെ ആശുപത്രിയിൽ നിന്നും വിളിച്ചു അടിയന്തരമായി ആശുപത്രിയിലെത്താൻ ആവശ്യപ്പെട്ടു. അവൻ തിരക്കിട്ട് ആശുപത്രിയിലെത്തിയപ്പോൾ മഹേഷ് ഗുരുതരാവസ്ഥയിലാണെന്നും വെൻ്റിലേറ്ററിലേക്ക് മാറ്റുകയാണെന്നും അവ‍ർ അറിയിച്ചു.\nഇതിനു വേണ്ട രേഖകളിലെല്ലാം ഒപ്പിട്ടു കൊടുത്തു. രേഖകളെല്ലാം ഒപ്പിട്ടു കൊടുത്ത് പത്ത് മിനിറ്റിനകം തന്നെ ഭ‍ർത്താവിൻ്റെ മൃതദേഹം പുറത്തേക്ക് കൊണ്ടു പോകുകയും ചെയ്തു. എന്തിനു വേണ്ടിയാണ് ഇങ്ങനെയൊക്കെ ചെയ്തത് എന്ന് എനിക്കറിയില്ല. ജീവനോടെ അവരെ ഏൽപിച്ചു പോന്ന ഭ‍ർത്താവിൻ്റെ മൃതദേഹമാണ് അടുത്ത ദിവസം എനിക്ക് അവ‍ർ വിട്ടു തന്നത്.\nമഹേഷിൻ്റെ മരണം കൂടാതെ തങ്ങളുടെ മൂന്നു ദിവസം മാത്രം പ്രായമായ കുഞ്ഞിന്‍റെ മരണത്തിന് കാരണം ചികില്‍സാ പിഴവെന്നാണ് വടകര സ്വദേശികളായ മേഘയുടെയും രഞ്ജിത്തിന്‍റെയും പരാതി. കുഞ്ഞിനു തൂക്കക്കൂടുതലായതിനാല് സിസേറിയന് വേണ്ടിവരുമെന്ന് ആശുപത്രിയില് നിന്ന് അറിയിച്ചിരുന്നു. എന്നാല് മെഡിക്കല് കോളജ് ആശുപത്രി കൊവിഡ് സെന്‍ററാക്കി മാറ്റയതോടെ പ്രസവശുശ്രൂഷ വിഭാഗത്തിലെയും കുട്ടികളുടെ വിഭാഗത്തിലെയും ഒരു വിഭാഗം ഡോക്ടര്‍മാരെ മറ്റ് ആശുപത്രികളിലേക്ക് മാറ്റി.\nഇതോടെ സ്വാഭാവിക പ്രസവം നടത്താന് നഴ്സുമാര് നടത്തിയ ശ്രമം കുഞ്ഞിന്‍റെ ശരീരത്തില് പരിക്കേല്‍പ്പിച്ചെന്നും ഇത് മരണത്തിന് കാരണമായെന്നുമാണ് പരാതി. കു‍ഞ്ഞിന്‍റെ മരണം സംബന്ധിച്ച് ബന്ധുക്കള് നല്‍കിയ പരാതിയില് മെഡിക്കല് കോളജ് പൊലീസ് അസ്വഭാവിക മരണത്തിന് കേസെടുത്തു.\nLast Updated Apr 30, 2020, 10:00 PM IST\nകോഴിക്കോട് മെഡി. കോളേജിൽ ബ്ലാക്ക് ഫംഗസ് മരുന്ന് എത്തി, മരുന്ന് ക്ഷാമത്തിന് താൽക്കാലിക പരിഹാരം\nരണ്ടാം ദിവസവും മരുന്നില്ല, കോഴിക്കോട് മെഡി. കോളേജിൽ ബ്ലാക്ക് ഫംഗസ് മരുന്നിന് ക്ഷാമം\nബ്ലാക്ക് ഫംഗസിനുള്ള മരുന്ന് കോഴിക്കോട്ട് എത്തി; പരമാവധി മരുന്ന് സംഭരിക്കാൻ ശ്രമമെന്ന് കേന്ദ്രസർക്കാർ\nബ്ലാക്ക് ഫംഗസ് മരുന്നിന് ക്ഷാമം; മരുന്ന് എത്തിക്കാന് ശ്രമിക്കുന്നതായി കോഴിക്കോട് മെഡി. കോളേജ്\nബ്ലാക്ക്ഫംഗസ് രോഗ ചികിത്സാ ഏകോപനം; കോഴിക്കോട് മെഡി. കോളേജില് ഏഴംഗ സമിതി\nതോക്കെടുത്ത് വിജയ്, ആവേശമായി 'ബീസ്റ്റി'ന്റെ ഫസ്റ്റ് ലുക്ക്\nആന്‍ഡ്രോയിഡ് സ്മാര്‍ട്ട്‌ഫോണ് ഉപയോക്താക്കള് ജാഗ്രതൈ! ഈ എട്ട് അപ്ലിക്കേഷനുകള് ഉടന് നീക്കംചെയ്യുക\nലോക്ഡൗണ് നിയന്ത്രണം ലംഘിച്ച് ആഘോഷിക്കാനെത്തി; 18 ബൈക്കുകള് പൊലീസ് പിടികൂടി


രാജസ്ഥാനില് ചിത്രങ്ങള് തെളിയുന്നു; മായാവതി കോണ്‍ഗ്രസിനൊപ്പം, സച്ചിന് പൈലറ്റ് മുഖ്യമന്ത്രി? | Daily Indian Herald\nDecember 12, 2018 3:46 pm By : Indian Herald Staff\nജയ്പൂര്: രാജസ്ഥാനില് കോണ്‍ഗ്രസ് തന്നെ. മധ്യപ്രദേശിന് പുറമെ രാജസ്ഥാനിലും കോണ്‍ഗ്രസിന് പിന്തുണ പ്രഖ്യാപിച്ച് ബിഎസ്പി നേതാവ് മായാവതി. ഇതോടെ ബിജെപി കളത്തില് നിന്നും പുറത്തായി. ബിജെപിയെ അധികാരത്തില് നിന്ന് പുറത്താക്കുകയാണ് ലക്ഷ്യമെന്നും പിന്തുണ അറിയിച്ച് മായാവതി വ്യക്തമാക്കി.\nരാജസ്ഥാനില് സച്ചിന് പൈലറ്റ് മുഖ്യമന്ത്രിയായേക്കുമെന്ന തരത്തില് പ്രചരണങ്ങള് ശക്തമാകുകയാണ്. മായാവതി കൂടി പിന്തുണ അറിയിച്ച സാഹചര്യത്തില് യുവാക്കള്‍ക്കും മുതിര്‍ന്നവര്‍ക്കും ഒരുപോലെ പ്രിയപ്പെട്ട സച്ചിന് പൈലറ്റിനെ മാറ്റി നിര്‍ത്താന് കോണ്‍ഗ്രസിനുമാകില്ല.\nരാജസ്ഥാനില് കോണ്‍ഗ്രസിന് 98 സീറ്റാണ് നേടാനായത്. സഖ്യകക്ഷിയായ രാഷ്ട്രീയ ജനതാദള് ഒരു സീറ്റും നേടിയിരുന്നു. ഇതോടെ കേവല ഭൂരിപക്ഷം നേടിയിരുന്നു. ഇതിന് പിന്നാലെയാണ് മായാവതി പിന്തുണ അറിയിച്ചത്. അതിനിടെ ആറ് സ്വതന്ത്ര നേതാക്കളുമായി മുതിര്‍ന്ന കോണ്‍ഗ്രസ് നേതാവ് അശോക് ഗെഹ്ലോട്ട് ചര്‍ച്ച നടത്തി. സര്‍ക്കാര് രൂപീകരണം സംബന്ധിച്ചും എംഎല്‍എമാരെ സംബന്ധിച്ചുമുള്ള വ്യക്തമായ ചിത്രം വൈകീട്ടോടെ വ്യക്തമാക്കുമെന്നും ഗെഹ്ലോട്ട് പ്രതികരിച്ചു.\nമധ്യപ്രദേശില് കോണ്‍ഗ്രസ് അധികാരം ഉറപ്പിച്ച പിന്നാലെ മുഖ്യമന്ത്രി ആരെന്ന കാര്യത്തിലും തിരുമാനമായിട്ടുണ്ട്. ജ്യോതിരാദിത്യ സിന്ധ്യയും സംസ്ഥാന കോണ്‍ഗ്രസ് അധ്യക്ഷന് കമല്‍നാഥുമാണ് പരിഗണനയില് ഉണ്ടായിരുന്നതെങ്കിലും കമല് നാഥിനെ മുഖ്യമന്ത്രിയാക്കാന് ജ്യോതിരാധിത്യ സിന്ധ്യ തന്നെ ആവശ്യപ്പെട്ടെന്നാണ് വിവരം. അതേസമയം രാജസ്ഥാനില് മുഖ്യമന്ത്രി പദം സംബന്ധിച്ച് ഇതുവരെ വ്യക്തത വന്നിട്ടില്ല. ഗെഹ്ലോട്ടാണോ സച്ചിന് പൈലറ്റാണോയെന്ന മാധ്യമങ്ങളുടെ ചോദ്യത്തിന് ഹൈക്കമാന്റ് മറുപടി പറയുമെന്ന് മാത്രമാണ് ഇരുവരും വ്യക്തമാക്കിയത്.\nTags: ashok galatt, ashok galatt rajasthan, bsp, congress, mayavathy, mayavathy bsp, rahul gandhi, rajasthan, rajasthan election results, sachil pilot, sachin pilot congress, sachin pilot rajasthan


തിരിച്ചുവരവിന് വഴിയൊരുക്കാന് കോണ്‍ഗ്രസിന്റെ നവ സങ്കല്‍പ് ചിന്തന് ശിബിറിന് ഇന്ന് തുടക്കം. നാനൂറിലധികം നേതാക്കള് പങ്കെടുക്കുന്ന മൂന്ന് ദിവസത്തെ സമ്മേളനത്തില് സംഘടനാ ചുമതലകളിലെ അഴിച്ചുപണി ചര്‍ച്ചയാകും. യുവാക്കളുടെ പാര്‍ട്ടിയെന്ന പുതിയ ബ്രാന്‍ഡിലേക്ക് മാറുന്നതിലേക്ക് ചര്‍ച്ചകള് നീങ്ങുമെന്നാണ് സൂചന. സമ്മേളനത്തില് പങ്കെടുക്കാന് രാഹുല്‍ഗാന്ധിയടക്കമുള്ള നേതാക്കള് അല്‍പസമയത്തിനകം ട്രെയിനില് ഉദയ്പൂരിലെത്തും.\n50 വയസിന് താഴെയുള്ളവര്‍ക്ക് സംഘടനാചുമതലയില് പ്രാമുഖ്യം നല്‍കുന്ന മാറ്റത്തിനാണ് ചിന്തന് ശിബിര്\nപദ്ധതിയിടുന്നത്. വാക്കിലൊതുങ്ങില്ല മാറ്റമെന്ന സോണിയാ ഗാന്ധിയുടെ പ്രഖ്യാപനം, ഉദയ്പൂര് സമ്മേളന പ്രതിനിധികളുടെ പട്ടികയില് വ്യക്തമാണ്. പങ്കെടുക്കുന്ന 422 പേരില് പകുതിയും 50 വയസില് താഴെ പ്രായമുള്ളവര്. അതില് തന്നെ 35 ശതമാനം പേര്‍ക്ക് നാല്‍പതിന് താഴെ മാത്രം പ്രായം. 21 ശതമാനത്തോളം വനിതാപ്രാതിനിധ്യം. യൂത്ത് കോണ്‍ഗ്രസിന്റെയും എന്‍എസ് യുവിന്റെയും നേതൃനിര ഒന്നടങ്കം ഉദയ്പൂരിലുണ്ട്.\nസമീപ കാല തെരഞ്ഞെടുപ്പുകളിലേറ്റ തിരിച്ചടി മറികടക്കാന്, പ്രവര്‍ത്തന രീതി അടിമുടി പൊളിച്ചെഴുതണമെന്ന തിരിച്ചറിവോടെയാണ് ചിന്തന് ശിബിറിലേക്ക് കോണ്‍ഗ്രസ് എത്തിയത്. യുവാക്കളുടെ പാര്‍ട്ടിയാക്കി മാറ്റാനുള്ള തീരുമാനത്തിനെതിരെ സമ്മേളനം തുടങ്ങും മുമ്പ് തന്നെ മുറുമുറുപ്പ് ഉയര്‍ന്നിട്ടുണ്ട്. ആകെ ഒറ്റയ്ക്ക് ഭരണം കൈവശമുള്ളത് രാജസ്ഥാനിലും ഛത്തീസ്ഗഡിലും. നേതൃത്വം മാറണമെന്ന് ഗ്രൂപ്പ് 23 നേതാക്കള്.\nRead Also: സംഘടനാപരമായ പ്രശ്‌നങ്ങള്‍ക്ക് ചിന്തന് ശിബിരിലൂടെ പരിഹാരമുണ്ടാകും; കെ സി വേണുഗോപാല് ട്വന്റിഫോറിനോട്\nബിജെപിയെ ചെറുക്കുന്നതിനൊപ്പം പാര്‍ട്ടിക്കുള്ളിലെ പ്രശ്‌നങ്ങളും തീര്‍ക്കുന്ന രീതിയിലേക്ക് ചര്‍ച്ചകള് നീളുമോ എന്നാണ് അറിയേണ്ടത്. ഒരാള്‍ക്ക് ഒരുപദവി, ഒരു കുടുംബത്തില് ഒരു സ്ഥാനാര്‍ത്ഥി തുടങ്ങിയ നിര്‍ദ്ദേശങ്ങളടങ്ങിയ\nറിപ്പോര്‍ട്ടുകളില് നടക്കുന്ന ചര്‍ച്ചകള്‍ക്ക് ശേഷമാകും നിര്‍ണായകമായ ഉദയ്പൂര് പ്രഖ്യാപനം.\nStory Highlights: congress chintan shivir\nRead more on: congress chintan shivir | rahul gandhi | sonia gandhi


ഗൂഗിള്, അഡോബി, മൈക്രോസോഫ്റ്റ് എന്നിവയ്ക്ക് പിന്നാലെ ട്വിറ്റര് തലപ്പത്തേക്കും ഇന്ത്യന് വംശജന്; ടെക് ലോകം ഭരിക്കാന് ഇനി ഇന്ത്യക്കാര് - Cine Kerala\nHome Current Affairs ഗൂഗിള്, അഡോബി, മൈക്രോസോഫ്റ്റ് എന്നിവയ്ക്ക് പിന്നാലെ ട്വിറ്റര് തലപ്പത്തേക്കും ഇന്ത്യന് വംശജന്; ടെക് ലോകം ഭരിക്കാന്...\nട്വിറ്ററിന്റെ തലപ്പത്തേക്ക് ഇന്ത്യന് വംശജന്. ഇന്ത്യക്കാരനായ പരാഗ് അഗര്‍വാള് ട്വിറ്റര് സിഇഒയായി ചുമതല ഏല്‍ക്കും. ട്വിറ്റര് സഹസ്ഥാപകന് ജാക്ക് ഡോര്‍സി കമ്പനിയില് നിന്ന് രാജിവച്ചതിനെ തുടര്‍ന്നാണ് നിലവിലെ ചീഫ് ടെക്‌നിക്കല് ഓഫീസര് പരാഗ് അഗ്രാവല് ഇ ഒ സ്ഥാനം ഏറ്റെടുക്കുന്നത്.\nപുതിയ സിഇഒ പരാഗ് അഗ്രാവല് 2011ലാണ് ട്വിറ്ററില് എത്തിയത്. 2017 ഒക്ടോബര് മുതല് കമ്പനിയുടെ ചീഫ് ടെക്‌നിക്കല് ഓഫീസറാണ്. ഐഐടി ബോംബേയില് നിന്ന് കമ്പ്യൂട്ടര് സയന്‍സില് ബി ടെക് ബിരുദം നേടിയ പരാഗ് സ്റ്റാന്‍ഫോര്‍ഡ് സര്‍വ്വകലാശാലയില് നിന്ന് പിഎച്ഡി നേടിയിട്ടുണ്ട്.\nപരാഗ് ട്വിറ്റര് തലവനാകുന്നതോടെ ലോകത്തെ പ്രധാനപ്പെട്ട അഞ്ച് ടെക് സ്ഥാപനങ്ങളുടേയും തലപ്പത്ത് ഇന്ത്യന് വംശജര് എത്തി എന്നതാണ് പ്രത്യേകത. ഗൂഗിള്- ആല്‍ഫബെറ്റ് സിഇഒ സുന്ദര് പിച്ചൈ, മൈക്രോസോഫ്റ്റിന്റെ സത്യ നദല്ല, അഡോബിന്റെ ശന്തനും നാരായെന്, ഐബിഎമ്മിന്റെ അരവിന്ദ് കൃഷ്ണ എന്നിവര്‍ക്കൊപ്പം ഇനി പരാഗും സ്ഥാനം പിടിച്ചു.\nഅതേസമയം ലോകത്തെ ഐടി ഭീമന്‍മാരെ നയിക്കുന്നതില് വലിയ പങ്കും ഇന്ത്യന് കരങ്ങളാണ് വിഎംവെയറിന്റെ സിഇഒ രഘു രഘുറാം, ഗൂഗിള് ക്ലൗഡിന്റെ മേധാവി തോമസ് കുര്യന്, നെറ്റ്ആപ്പിന്റെ മേധാവി ജോര്‍ജ് കുര്യന്, പാല് ആള്‍ട്ടോ നെറ്റ് വര്‍ക്‌സിന്റെ മേധാവി നികേഷ് അറോറ അങ്ങനെ നീണ്ട പട്ടികയാണ് ഉള്ളത്.


അതിഗംഭീരം; അയനെ വെല്ലുന്ന ആക്ഷന് രംഗവുമായി കുട്ടികള് | Ayan Movie action scene in Africa children recreated the scene of Suriya Movie Viral\nഅതിഗംഭീരം; അയനെ വെല്ലുന്ന ആക്ഷന് രംഗവുമായി കുട്ടികള്\nJun 28, 2021, 02:45 PM IST\nആഫ്രിക്കയിലെ ദുര്‍ഘടമായ നിരത്തുകളിലൂടെ ഇവരെ ദേവരാജ് പിന്തുടരുന്ന രംഗത്തിന് തിയേറ്ററുകളില് വലിയ സ്വീകാര്യതയാണ് ലഭിച്ചത്.\nവീഡിയോയില് നിന്നുള്ള രംഗം, അയനില് സൂര്യ\nസൂര്യയെ നായകനാക്കി കെ.വി ആനന്ദ് സംവിധാനം ചെയ്ത ആക്ഷന് ത്രില്ലര് ചിത്രമാണ് അയന്. 2009 ല് പുറത്തിറങ്ങിയ ഈ ചിത്രം മികച്ച വിജയം നേടിയിരുന്നു. തമന്ന, പ്രഭു, ആകാഷ് ദീപ് സൈഗാള് എന്നിവരാണ് ചിത്രത്തിലെ മറ്റു പ്രധാനതാരങ്ങള്.\nചിത്രത്തില് സൂര്യയുടെ കഥാപാത്രമായ ദേവരാജ് ഒരു കള്ളക്കടത്തുകാരനാണ്. ആഫ്രിക്കയില് വച്ച് ദേവരാജിന്റെ കയ്യിലുള്ള വജ്രം സുഹൃത്ത് ചിട്ടിയെ കബളിപ്പിച്ച് ഒരു സ്ത്രീ മോഷ്ടിച്ചുകൊണ്ടുപോകുന്നു. ആഫ്രിക്കയിലെ ദുര്‍ഘടമായ നിരത്തുകളിലൂടെ ഇവരെ ദേവരാജ് പിന്തുടരുന്ന രംഗത്തിന് തീയേറ്ററുകളില് വലിയ സ്വീകാര്യതയാണ് ലഭിച്ചത്.\nഅതിസാഹസികമായ ഈ ആക്ഷന് രംഗങ്ങള് ഏതാനും കുട്ടികള് ചേര്‍ന്ന് അവതരിപ്പിച്ചിരിക്കുകയാണിപ്പോള്. കുട്ടികള് ഏത് നാട്ടുകാരാണെന്ന് വ്യക്തമല്ലെങ്കിലും സോഷ്യല് മീഡിയയില് ഈ രംഗങ്ങള് വൈറലായി കഴിഞ്ഞു.\nVera level 🔥🔥🔥🔥🔥🔥#Ayan fight scene... #Suriya pic.twitter.com/bVhKKOijbN\n— Karthik Ravivarma (@Karthikravivarm) June 27, 2021\nContent Highlights: Ayan Suriya Movie, action scene in Africa, children recreated the scene of Suriya Movie, Viral Video\nayan movie villain Akashdeep Saighal


* മയൂർവിഹാർ ഫേസ്-ഒന്ന് ഉത്തര ഗുരുവായൂരപ്പൻ ക്ഷേത്രത്തിൽ മണ്ഡലപൂജ. രാവിലെ എട്ട്, വൈകീട്ട് 6.30- കെട്ടുനിറ\n* വികാസ്‌പുരി സി-ബ്ലോക്ക് അയ്യപ്പപൂജാ സമിതിയുടെ ആഭിമുഖ്യത്തിൽ ഉത്തരമൂകാംബിക ക്ഷേത്രത്തിൽ മണ്ഡലപൂജ. രാത്രി 7.30-ന് ദീപാരാധന, ഭജന\n* ബ്രിജ് വിഹാർ അയ്യപ്പക്ഷേത്രത്തിൽ അയ്യപ്പപൂജ. രാവിലെ ആറിന് പതിവ് പൂജകൾ. 9.45-ന് നവകം, പഞ്ചഗവ്യം, ഭസ്മ കലശപൂജ, ബ്രഹ്മാഭിഷേകം. ഉച്ചയ്ക്ക് ഒന്നിന് ശാസ്താപ്രീതി. രാത്രി ഏഴിന് മഹാദീപാരാധന. 9.30-ന് ഹരിവരാസനം.\n* രോഹിണി അയ്യപ്പക്ഷേത്രത്തിൽ മണ്ഡലപൂജ. രാവിലെ 5.30-ന് ഗണപതി ഹോമം, ഉഷഃപൂജ. 9.30-ന് ഭജന. ഉച്ചയ്ക്ക് 12.30-ന് ശാസ്താപ്രീതി. വൈകീട്ട് 6.30-ന് ഭരതനാട്യം. 8.30-ന് അത്താഴപൂജ, ഹരിവരാസനം.\n* മയൂർവിഹാർ ഫേസ്-രണ്ട് ധർമശാസ്താ സേവാ സമിതിയുടെ ആഭിമുഖ്യത്തിൽ പോക്കറ്റ് എ-യിലുള്ള ഗണേഷ് മന്ദിർ ഹാളിൽ അയ്യപ്പപൂജ. രാവിലെ എട്ടിന് അഭിഷേകം, പറയെടുപ്പ്. വൈകീട്ട് 6.30-ന് പൂജ. ഏഴിന് ഭജന, ദീപാരാധന. 9.15-ന് പ്രസാദവിതരണം, ലഘുഭക്ഷണം.\n* ആർ.കെ. പുരം സെക്ടർ രണ്ട് അയ്യപ്പ ക്ഷേത്രത്തിൽ മണ്ഡലപൂജ. രാവിലെ 8.30-ന് ഭജന. വൈകീട്ട് 6.30-ന് ഭരതനാട്യം.\n* നോയ്ഡ സെക്ടർ 62 അയ്യപ്പ ക്ഷേത്രത്തിൽ മണ്ഡലപൂജ. രാവിലെ ആറിന് പതിവുപൂജകൾ. ഏഴിന് വിഷ്ണു സഹസ്രനാമം. 8.30-ന് ലഘുഭക്ഷണം. ഒമ്പതിന് ഭാഗവതപരായണം. പത്തിന് ഭജന. ഉച്ചയ്ക്ക് ഒന്നിന് അന്നദാനം. വൈകീട്ട് 5.30-ന് നിറമാല, ചുറ്റുവിളക്ക്. ആറിന് പ്രദക്ഷിണം. രാത്രി ഏഴിന് ഭരതനാട്യം. ഒമ്പതിന് ലഘുഭക്ഷണം.


(എ)റവന്യൂ വകുപ്പില് റവന്യൂ സെല് രൂപീകരിച്ചിട്ടുണ്ടോ; വിശദമാക്കുമോ;\n(ബി)പ്രസ്തുത സെല്ലിന്റെ ഉദ്ദേശ്യലക്ഷ്യങ്ങളും പ്രവര്‍ത്തന രീതിയും എന്തൊക്കെയാണെന്ന് വിശദമാക്കുമോ;\n(സി)എന്തെല്ലാം സേവനങ്ങളാണ് ഈ സെല് മുഖേന ജനങ്ങള്‍ക്ക ്ലഭ്യമാകുന്നത്;\n(ഡി)റവന്യൂ സെല്ലിന്റെ പ്രവര്‍ത്തനം വിവിധ കേന്ദ്രങ്ങളിലേക്ക് വ്യാപിപ്പിക്കുന്ന കാര്യം പരിഗണിയ്ക്കുമോ?\nറവന്യൂ കാര്യാലയങ്ങളുടെ ആധുനികവല്‍ക്കരണവും റവന്യൂ കാര്‍ഡ് വിതരണവും\nശ്രീ. പി. അയിഷാ പോറ്റി\n(എ)റവന്യൂ ആഫീസുകളുടെ ആധുനികവല്‍ക്കരണത്തിനും നവീകരണ ത്തിനുമായി സര്‍ക്കാര് എന്തെല്ലാം നടപടികള് സ്വീകരിക്കുമെന്ന് വിശദമാക്കാമോ;\n(ബി) ഭൂരേഖകളുടെ കമ്പ്യൂട്ടര്‍വല്‍ക്കരണത്തിന് സര്‍ക്കാര് നടപടികള് സ്വീകരിച്ചിട്ടുണ്ടോ;\n(സി) കുടുംബങ്ങള്‍ക്ക് റവന്യൂ കാര്‍ഡ് ഏര്‍പ്പെടുത്തുന്നതിന് സര്‍ക്കാര് നടപടി സ്വീകരിക്കുമോ?\nഗോള്‍ഫ് ക്ളബ്ബിന്റെ ഭരണ കൈമാറ്റം\n,, കോലിയക്കോട് എന് കൃഷ്ണന് നായര്\n(എ)തിരുവനന്തപുരത്തെ ഗോള്‍ഫ് ക്ളബ്ബിന്റെ നടത്തിപ്പു ചുമതല മുന്‍ഭാരവാഹികള്‍ക്ക് നല്‍കുന്നത് സംബന്ധിച്ച് നിയമ വകുപ്പിന്റെ ഉപദേശങ്ങളോ നിര്‍ദ്ദേശമോ ലഭിച്ചിട്ടുണ്ടോ ;\n(ബി)കോടതിയില് നിന്ന് മറ്റ് നിര്‍ദ്ദേശങ്ങള് ഉണ്ടാകാത്ത സാഹചര്യത്തില് ഇത് ഇപ്പോള് കൈമാറേണ്ട സാഹചര്യംഉണ്ടായിട്ടുണ്ടോ ?\nസര്‍ക്കാര് ഭൂമിയിലെ അനധികൃത കൈയ്യേറ്റങ്ങളും കേരള ഭൂബാങ്ക് പ്രോജക്ടും\n(എ)സര്‍ക്കാര് വക ഭൂമിയിലെ കയ്യേറ്റങ്ങള് കണ്ടെത്തിയിട്ടുണ്ടോ; പ്രസ്തുത കയ്യേറ്റങ്ങളുടെ വിശദാംശം ലഭ്യമാക്കുമോ;\n(ബി)കേരള സര്‍ക്കാര് നടപ്പിലാക്കിയ കേരള ഭൂബാങ്ക് പ്രോജക്ട് എന്നാണ് നിലവില് വന്നത്; അതിന്റെ ഘടന വ്യക്തമാക്കുമോ;\n(സി)നാളിതുവരെ എന്തെല്ലാം പ്രവര്‍ത്തനങ്ങളാണ് പ്രസ്തുത പ്രോജക്ട് മുഖേന നടത്തിയതെന്ന് വിശദമാക്കുമോ;\n(ഡി)പ്രസ്തുത പ്രോജക്ടിനായി ഈ സാമ്പത്തികവര്‍ഷം എത്ര തുകയാണ് അനുവദിച്ചതെന്നും ഇതില് എത്ര ചെലവഴിച്ചുവെന്നും വെളിപ്പെടുത്തുമോ?\nകയര് ഭൂവസ്ത്ര നദീതീര സംരക്ഷണം\n(എ)നദീതീരങ്ങളുടെ സംരക്ഷണത്തിന് പ്രകൃതി സൌഹൃദ കയര്‍ഭൂവസ്ത്രം ഉപയോഗപ്പെടുത്തുന്ന കാര്യം പരിശോധിച്ചിട്ടുണ്ടോ;\n(ബി)എങ്കില് അതുമായി ബന്ധപ്പെട്ട പഠന ഗവേഷണങ്ങളുടെ വിശദവിവരം വെളിപ്പെടുത്തുമോ;\n(സി)നദീതീരങ്ങളുടെ സ്വാഭാവികത നിലനിര്‍ത്തുന്നതിനും, കരയിടിച്ചില് തടയുന്നതിനും പരിസ്ഥിതി സംരക്ഷണത്തിനും അനുയോജ്യമായ ഈ സംവിധാനം പരീക്ഷണാടിസ്ഥാനത്തിലെങ്കിലും നദീതീരങ്ങളില് നടപ്പാക്കിയിട്ടുണ്ടോ; എങ്കില് അതിന്റെ വിജയപരാജയങ്ങളെ സംബന്ധിച്ച വിശദവിവരം നല്കാമോ?\nനദികളിലെ അനിയന്ത്രിത മണലൂറ്റും പാരിസ്ഥിതിക പ്രത്യാഘാതവും\n(എ)നദികളില് നിന്ന് അനിയന്ത്രിതമായി മണലൂറ്റൂന്നത് മൂലം കരഭാഗങ്ങളും, പാലങ്ങളും അപകടകരമായ അവസ്ഥയിലാകുന്നത് ശ്രദ്ധയില്‍പ്പെട്ടിട്ടുണ്ടോ; മണല് വാരല് പരിസ്ഥിതിക്കേല്‍പ്പിക്കുന്ന ആഘാതത്തെക്കുറിച്ച് പഠനം നടത്തിയിട്ടുണ്ടോ;\n(ബി)തീരപ്രദേശങ്ങളിലെ ഉപ്പുമണല് അനധികൃതമായി ഖനനം നടത്തി കഴുകിയും, കഴുകാതെയും കെട്ടിട നിര്‍മ്മാണത്തിനായി ഉപയോഗിക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(സി)ഇത് കെട്ടിടങ്ങളുടെ ഉറപ്പിന് ഉണ്ടാക്കിയേക്കാവുന്ന ദോഷങ്ങള് കണക്കിലെടുത്ത് അനധികൃത മണലൂറ്റിനെതിരെ എന്തു നടപടി സ്വീകരിച്ചിട്ടുണ്ടെന്ന് വ്യക്തമാക്കുമോ?\n(എ)സര്‍ക്കാര് ആവശ്യത്തിലേക്കായി ഭൂമി ഏറ്റെടുക്കുമ്പോള് പ്രസ്തുത സ്ഥലം നെല്‍വയല്, തണ്ണീര്‍ത്തട സംരക്ഷണ നിയമത്തിന്റെ പരിധിയില് വരുന്നതാണെങ്കില് നിലവില് പാലിക്കേണ്ടുന്ന വ്യവസ്ഥകളില് റവന്യുവകുപ്പ് മാറ്റംവരുത്തി ഉത്തരവിറക്കിയിട്ടുണ്ടോ;\n(ബി)എങ്കില് പ്രസ്തുത ഉത്തരവിന്റെ പകര്‍പ്പും, വിശദാംശവും ലഭ്യമാക്കാമോ?\nആധാര് മാതൃകയില് യൂണീക് തണ്ടപ്പേര് നമ്പര് (യു.ടി.എന്.)\n(എ)സ്വന്തമായി ഭൂമിയുള്ള എല്ലാവര്‍ക്കും ആധാര് മാതൃകയില് യൂണിക് തണ്ടപ്പേര് നമ്പര് (യു.ടി.എന്.) കാര്‍ഡ് ഏര്‍പ്പെടുത്താന് ഉദ്ദേശിക്കുന്നുവോ; വ്യക്തമാക്കുമോ;\n(ബി)ആയതിലേക്ക് എത്ര കോടി രൂപയുടെ ചെലവ് പ്രതീക്ഷിക്കുന്നു; ഇതിന് കേന്ദ്രസഹായം ആവശ്യപ്പെട്ടിട്ടുണ്ടോ; എങ്കില് എന്തെല്ലാമെന്ന് വ്യക്തമാക്കുമോ;\n(സി)യു.ടി.എന്. കാര്‍ഡ് നടപ്പിലാക്കിയാല് നിലവില് വില്ലേജ് ഓഫീസില് നിന്നും വിവിധ സര്‍ട്ടിഫിക്കറ്റ് ലഭിക്കാന് ജനങ്ങള് ക്കുണ്ടാകുന്ന ബുദ്ധിമുട്ട് പരിഹരിക്കപ്പെടുമോ;\n(ഡി)പ്രസ്തുത പദ്ധതിയുടെ ഉദ്ദേശലക്ഷ്യങ്ങള് എന്തൊക്കെയെന്നും ഇത് ആദ്യമായി തുടങ്ങാന് ഉദ്ദേശിക്കുന്ന ജില്ലകള് ഏതെന്നും വ്യക്തമാക്കുമോ?\nഇ-മണല് സംവിധാനം നടപ്പിലാക്കാന് നടപടി\n(എ)സംസ്ഥാനത്ത് ഇ-മണല് സംവിധാനം ഏതൊക്കെ ജില്ലകളിലാണ് നടപ്പിലാക്കിയിട്ടുള്ളതെന്ന് വ്യക്തമാക്കുമോ;\n(ബി)ഇത് നടപ്പിലാക്കിയതുകൊണ്ടുള്ള പ്രയോജനം എന്താണെന്ന് വിശദമാക്കുമോ;\n(സി)കാസര്‍ഗോഡ് ജില്ലയില് പ്രസ്തുത സംവിധാനം ഏര്‍പ്പെടുത്തിയതിനുശേഷം ആവശ്യക്കാര്‍ക്ക് ന്യായമായ വിലയില് മണല് ലഭിക്കുന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(ഡി)എങ്കില് പ്രസ്തുത സംവിധാനം കുറ്റമറ്റ രീതിയില് നടപ്പിലാക്കുന്നതിനും മണല് ലോബികളുടെ പ്രവര്‍ത്തനം നിര്‍ത്തലാക്കുന്നതിനും എന്തെങ്കിലും തുടര് നടപടി സ്വീകരിക്കാന് ഉദ്ദേശിക്കുന്നുണ്ടോ?\nമൂന്നാര് ഭൂമി തര്‍ക്കം പ്രത്യേക ട്രൈബ്യൂണലിന് കൈമാറാനുള്ള തടസം\n(എ)മൂന്നാറിലെ ഭൂമി സംബന്ധമായ തര്‍ക്കങ്ങള് പ്രത്യേക ട്രൈബ്യൂണലിന് കൈമാറാന് താമസം നേരിടുന്നതായി സര്‍ക്കാരിന്റെ ശ്രദ്ധയില് പ്പെട്ടിട്ടുണ്ടോ;\n(ബി)റവന്യൂ വകുപ്പിന്റെ പരിഗണനയില് മൂന്നാറിലെ ഭൂമി സംബന്ധമായ എത്ര പരാതികള് ഉണ്ടെന്ന് വ്യക്തമാക്കുമോ;\n(സി)കോടതികളിലുണ്ടായിരുന്ന എത്ര കേസുകളാണ് ട്രൈബ്യൂണലിന് കൈമാറിയിരുന്നതെന്ന് വ്യക്തമാക്കുമോ;\n(ഡി)ട്രൈബ്യൂണലിന്റെ പ്രവര്‍ത്തനം എന്നു മുതല് ആരംഭിക്കുകയുണ്ടായി; പരാതികളെല്ലാം ട്രൈബ്യൂണലിന് കൈമാറാന് തടസ്സമായി നിലനില്‍ക്കുന്ന ഘടകങ്ങള് എന്താണെന്ന് വിശദമാക്കുമോ?\nസുനാമി പുനരധിവാസ പദ്ധതിയുടെ ഭാഗമായി പൂര്‍ത്തിയായ വീടൂകള്\n(എ)ഈ സര്‍ക്കാര് അധികാരമേറ്റ ശേഷം സുനാമി പുനരധിവാസ പദ്ധതിയുടെ ഭാഗമായി എന്തെല്ലാം നടപടികള്‍സ്വീകരിച്ചിട്ടുണ്ട്; വിശദമാക്കുമോ;\n(ബി)ഇതിന്റെ ഭാഗമായി എത്ര വീടുകളുടെ പണി പൂര്‍ത്തിയാക്കിയിട്ടുണ്ട്;\n(സി)എത്ര കോടി രൂപയുടെ പ്രവൃത്തികളാണ് ഈ പദ്ധതി പ്രകാരം നടപ്പാക്കിയത് എന്ന് വിശദമാക്കുമോ?\nമുഖ്യമന്ത്രിയുടെ ചികിത്സാ ദുരിതാശ്വാസ നിധിയില് നിന്നും ധനസഹായം\n(എ)മുഖ്യമന്ത്രിയുടെ ചികിത്സാ ദുരിതാശ്വാസനിധിയില് നിന്ന് ഈ സര്‍ക്കാര് അധികാരമേറ്റ ശേഷം റവന്യൂ വകുപ്പുവഴി എത്ര തുക വിതരണം ചെയ്തുവെന്ന് ജില്ല തിരിച്ച് വിശദമാക്കുമോ;\n(ബി)തുക വിതരണം ചെയ്യുന്നതില് റവന്യൂ വകുപ്പില് നിന്ന് കാലതാമസം നേരിടുന്നത് ശ്രദ്ധയില്‍പ്പെട്ടിട്ടുണ്ടോ; എങ്കില് സ്വീകരിച്ച നടപടി വിശദമാക്കുമോ?\nറോഡുകളുടെ പുനരുദ്ധാരണം - സാങ്കേതികാനുമതി\n(എ)പ്രകൃതിക്ഷോഭംമൂലം ശോചനീയാവസ്ഥയിലായ റോഡുകളുടെ പുനരുദ്ധാരണത്തിനായി ഭരണാനുമതി ലഭിച്ചുകഴിഞ്ഞിട്ടും നിര്‍വ്വഹണാനുമതിയും സാങ്കേതികാനുമതിയും ലഭിക്കുന്നതിനുള്ള കാലതാമസം ശ്രദ്ധയില്‍പ്പെട്ടിട്ടുണ്ടോ;\n(ബി)2010-2011 വര്‍ഷങ്ങളില് ഭരണാനുമതി ലഭിച്ച പ്രവൃത്തികള് സാങ്കേതികാനുമതി ലഭിക്കാനുള്ള കാലതാമസം മൂലം യഥാസമയം പൂര്‍ത്തീകരിക്കാന് കഴിഞ്ഞില്ലാ എന്ന വസ്തുത ശ്രദ്ധയില്‍പ്പെട്ടിട്ടുണ്ടോ;\n(സി)എങ്കില് ഭരണാനുമതി ലഭിച്ച പ്രവൃത്തികള്‍ക്ക് നിര്‍വ്വഹണാനുമതിയും സാങ്കേതികാനുമതിയും യഥാസമയം ലഭ്യമാക്കുന്നതിനാവശ്യമായ നടപടികള് സ്വീകരിക്കുമോ?\nവെള്ളപ്പൊക്ക-വരള്‍ച്ചാ ദുരിതാശ്വാസ ഫണ്ട്\n(എ)ഈ സര്‍ക്കാര് അധികാരമേറ്റ ശേഷം കേന്ദ്ര സര്‍ക്കാരില് നിന്നും എത്ര കോടി രൂപ വെള്ളപ്പൊക്ക ദുരിതാശ്വാസഫണ്ടായുംവരള്‍ച്ചാ ദുരിതാശ്വാസ ഫണ്ടായും ലഭ്യമായിട്ടുണ്ടെന്ന് വെളിപ്പെടുത്തുമോ?\nഅങ്കമാലി നിയോജകമണ്ഡലത്തില് റോഡുകളുടെ പുനരുദ്ധാരണത്തിന് വെളളപ്പൊക്ക ദുരിതാശ്വാസ നിധിയില് നിന്നും തുക അനുവദിച്ചത്\n(എ)അങ്കമാലി നിയോജക മണ്ഡലത്തില് ഈ സര്‍ക്കാര് അധികാരമേറ്റ ശേഷം റോഡുകളുടെ പുനരുദ്ധാരണത്തിനായി വെളളപ്പൊക്ക ദുരിതാശ്വാസ നിധിയില് നിന്നും അനുവദിച്ചിട്ടുളള തുക എത്രയെന്ന് പഞ്ചായത്ത് തിരിച്ച് വിശദമാക്കാമോ ;\n(ബി)ബന്ധപ്പെട്ട സര്‍ക്കാര് ഉത്തരവുകളുടെ പകര്‍പ്പ് ലഭ്യമാക്കാമോ ?\nവെളളപ്പൊക്ക ദുരിതാശ്വാസ പ്രവര്‍ത്തനങ്ങളുടെ ഭാഗമായളള പുനരുദ്ധാരണ പ്രവൃത്തികളുടെ ബില് തുക നല്‍കാന് കാലതാമസം\n(എ)വെളളപ്പൊക്ക ദുരിതാശ്വാസ പ്രവര്‍ത്തനങ്ങളുടെ ഭാഗമായുള്ള പുനരുദ്ധാരണ പ്രവൃത്തികള് പൂര്‍ത്തീകരിച്ച ശേഷം അവയുടെ ബില് സമര്‍പ്പിച്ച് കഴിഞ്ഞാല് അനുവദിച്ചിട്ടുളള തുക ലഭ്യമാകുന്നതിന് വളരെയധികം കാലതാമസം നേരിടുന്നതായി ശ്രദ്ധയില്‍പ്പെട്ടിട്ടുണ്ടോ ;\n(ബി)ഇത്രയും കാലതാമസം വരുന്നതിനുളള കാരണങ്ങള് വിശദമാക്കാമോ ; കാലതാമസം ഒഴിവാക്കുന്നതിനുളള നടപടികള് സ്വീകരിയ്ക്കുമോ ;\n(സി)ബില് തുക ലഭ്യമാകാന് കാലതാമസം നേരിടുന്നതിനാല് കരാറുകാര് വെളളപ്പൊക്ക ദുരിതാശ്വാസ പ്രവൃത്തികള് ഏറ്റെടുത്ത് നടത്തുവാന് വിമുഖത കാട്ടുന്നത് ശ്രദ്ധയില്‍പ്പെട്ടിട്ടുണ്ടോ ;\n(ഡി)തിരുവനന്തപുരം ജില്ലയില് ഇപ്രകാരം ബില് സമര്‍പ്പിച്ചിട്ടുളളവരില് ഏത് തീയതിവരെയുളളവര്‍ക്കാണ് തുക ലഭ്യമാക്കിയിട്ടുളളത് ;\n(ഇ)ഇനി എത്ര പ്രവൃത്തികള്‍ക്കായി എത്ര തുക നല്‍കുവാനുണ്ട് ; വിശദമാക്കാമോ ?\nഡിസാസ്റര് മാനേജ്മെന്റ് സ്കീമിന്റെ വിശദാംശങ്ങള്\n(എ)പ്രകൃതി ദുരന്തനിവാരണത്തിനായി തദ്ദേശസ്വയംഭരണ സ്ഥാപനങ്ങളുടെ സഹകരണത്തില് നടപ്പാക്കുന്ന ഡിസാസ്റര് മാനേജ്മെന്റ് സ്കീമിന്റെ വിശദാംശങ്ങള് വെളിപ്പെടുത്തുമോ;\n(ബി)ഡിസാസ്റര് മാനേജ്മെന്റ് സംബന്ധിച്ച് ജനങ്ങള്‍ക്ക് അവബോധം നല്‍കുവാന് നടപ്പാക്കിയ പരിപാടികള് എന്തെല്ലാം; ഇതിനായി 2011-12 വര്‍ഷത്തില് ഉണ്ടായ ചെലവ് പരിപാടി തിരിച്ച് വിശദീകരിക്കുമോ?\n(എ)കേരളത്തില് ദുരന്തനിവാരണത്തിനായി ഒരു സമഗ്രപദ്ധതി തയ്യാറാക്കിയിട്ടുണ്ടോ; എങ്കില് വിശദാംശം നല്‍കുമോ;\n(ബി)കേന്ദ്രത്തില്‍നിന്നും എത്രകോടി രൂപ ഇതിനായി 2011-12 വര്‍ഷം ലഭിച്ചിട്ടുണ്ടെന്ന് വ്യക്തമാക്കാമോ; ഈ ഫണ്ട് എന്തെല്ലാം പ്രവര്‍ത്തനങ്ങള്‍ക്കായി വിനിയോഗിച്ചുവെന്ന് വ്യക്തമാക്കാമോ;\n(സി)സമഗ്രവും സുശക്തവുമായ ദുരന്തനിവാരണസേനയ്ക്ക് രൂപം നല്‍കുമോ; കേരളത്തില് ദുരന്തങ്ങള് ഉണ്ടായാല് നേരിടുന്നതിന് ഇപ്പോഴുള്ള സംവിധാനം പര്യാപ്തമാണോ;\n(ഡി)സുനാമി നേരിടുന്നതിനായി എന്തെല്ലാം സംവിധാനങ്ങളാണ് നിലവിലുള്ളത്; വിശദാംശം നല്‍കുമോ?\nദുരന്ത ലഘൂകരണ പ്രവര്‍ത്തന പദ്ധതി\n(എ)സംസ്ഥാനത്തെ ദുരന്ത ലഘൂകരണ പ്രവര്‍ത്തനങ്ങള്‍ക്കായി അടുത്ത അഞ്ചു വര്‍ഷത്തേക്ക് സംസ്ഥാന സര്‍ക്കാര് കേന്ദ്ര സര്‍ക്കാരിന് സമര്‍പ്പിച്ചിരുന്ന 1476.30 കോടി രൂപയുടെ പദ്ധതിക്ക് കേന്ദ്രത്തിന്റെ അംഗീകാരം ലഭിച്ചിട്ടുണ്ടോയെന്നു വ്യക്തമാക്കുമോ ;\n(ബി)എത്ര കോടി രൂപയുടെ പ്രവര്‍ത്തനങ്ങള് നടത്താന് സാധിക്കുമെന്നാണ് കരുതുന്നതെന്ന് വ്യക്തമാക്കുമോ ?\nവടകര റവന്യൂ ഡിവിഷണല് ഓഫീസ്\nകോഴിക്കോട് ജില്ലയില് വടകര ആസ്ഥാനമാക്കി ഒരു റവന്യൂ ഡിവിഷണല് ഓഫീസ് തുടങ്ങാനുള്ള പദ്ധതി സര്‍ക്കാരിന്റെ പരിഗണനയിലുണ്ടോ; ഇല്ലെങ്കില് എത്രയും വേഗം തുടങ്ങാനുള്ള നടപടി സ്വീകരിക്കുമോ?\nപ്രകൃതി ദുരന്ത നിവാരണം\n(എ)ഈ സര്‍ക്കാര് അധികാരമേറ്റശേഷം ഉണ്ടായിട്ടുളള വരള്‍ച്ച, വെളളപ്പൊക്കം തുടങ്ങിയ പ്രകൃതി ദുരന്തങ്ങള് മൂലം കേരളത്തിനുണ്ടായ നഷ്ടം കണക്കാക്കിയിട്ടുണ്ടോ; എങ്കില് എത്രയെന്ന് പറയാമോ;\n(ബി)ദുരന്തനിവാരണത്തിനായി കേന്ദ്രസര്‍ക്കാരിനോട് സാമ്പത്തികസഹായം അഭ്യര്‍ത്ഥിച്ചിട്ടുണ്ടോ; എത്ര കോടി രൂപയുടെ സഹായമാണ് കഴിഞ്ഞ സാമ്പത്തികവര്‍ഷം(2011-12) ആവശ്യപ്പെട്ടിരുന്നത്; എത്ര കോടി രൂപയുടെ സഹായം അനുവദിച്ചു;\n(സി)പ്രസ്തുത സാമ്പത്തിക സഹായം ഏതെല്ലാം ഇനത്തിലായിട്ടാണ് അനുവദിച്ചത്;\n(ഡി)ഈയിനത്തില് 2006 മുതല് 2012 വരെയുളള ഓരോ വര്‍ഷത്തെയും കേന്ദ്ര സഹായം എത്രയെന്ന് വ്യക്തമാക്കാമോ;\n(ഇ)പ്രസ്തുത വര്‍ഷങ്ങളില് ദുരന്തനിവാരണത്തിനായി ചെലവഴിച്ച തുക എത്രയാണ്; ഏതെല്ലാം ഇനത്തിലാണ് ചെലവഴിച്ചത്;\n(എഫ്)ദുരന്ത നിവാരണ വകുപ്പിന്റെറ പ്രവര്‍ത്തനം ആധുനിക സാങ്കേതിക വിദ്യകളുടെ സഹായത്തോടെ കുറ്റമറ്റതാക്കാന് എന്തെല്ലാം നടപടികളാണ് സ്വീകരിക്കാന് ഉദ്ദേശിക്കുന്നത്;\n(ജി)പ്രസ്തുത വകുപ്പിലേക്ക് ലഭ്യമായ ആധുനിക ഉപകരണങ്ങള് പലതും കേരളത്തില് ഉപയോഗിക്കുന്നില്ല എന്നത് ശ്രദ്ധയില് പ്പെട്ടിട്ടുണ്ടോ; അവയെല്ലാം ലഭ്യമാക്കി ഉപയോഗിക്കുന്നതിന് നടപടികള് സ്വീകരിക്കുമോ ?\nദുരന്തനിവാരണത്തിന് റവന്യൂ, പോലീസ്, ഫയര്‍ഫോഴ്സ് വിഭാഗങ്ങള്‍ക്ക് പ്രത്യേക പരിശീലനം\n(എ)ദുരന്തങ്ങള് നേരിടുന്നതിനും ശാസ്ത്രീയമായി കൈകാര്യം ചെയ്യുന്നതിനും റവന്യൂ, പോലീസ്, ഫയര്‍ഫോഴ്സ് വകുപ്പുകളിലെ ജീവനക്കാര്‍ക്ക് പ്രത്യേക പരിശീലനം കൊടുക്കുന്ന പദ്ധതികള് ആവിഷ്കരിക്കുമോ ;\n(ബി)ദുരന്തങ്ങള് നേരിടുന്നതിന് വില്ലേജ്തലത്തില് സന്നദ്ധസേന സജ്ജമാക്കുന്ന കാര്യം പരിഗണിക്കുമോ ;\n(സി)ഈ സര്‍ക്കാര് അധികാരമേറ്റ ശേഷം ഇക്കാര്യത്തില് എന്തെല്ലാം നടപടികള് സ്വീകരിച്ചിട്ടുണ്ടെന്ന് വ്യക്തമാക്കുമോ ?\nപ്രകൃതിക്ഷോഭ ദുരിതാശ്വാസ നിധിയില് മലപ്പുറം ജില്ലയിലെ റോഡുനിര്‍മ്മാണം\nഈ സര്‍ക്കാര് അധികാരമേറ്റശേഷം പ്രകൃതിക്ഷോഭ ദുരിതാശ്വാസ നിധിയില് നിന്നും റോഡുകള് നന്നാക്കുന്നതിനായി മലപ്പുറം ജില്ലയ്ക്ക് എത്ര തുക അനുവദിച്ചിട്ടുണ്ടെന്നും ആയതിന്റെ നിയോജക മണ്ഡലം തിരിച്ചുള്ള കണക്കും ലഭ്യമാക്കുമോ?\nറിവര് മാനേജ്മെന്റ് ഫണ്ട് ഉപയോഗിച്ചുളള പ്രവര്‍ത്തനങ്ങള്\n(എ) റിവര് മാനേജ്മെന്റ് ഫണ്ടുപയോഗിച്ച് സര്‍ക്കാര് നടത്തുന്ന പ്രവര്‍ത്തനങ്ങള് വിശദമാക്കുമോ ;\n(ബി) നദികളുടെ കുത്തൊഴുക്കില് തീരങ്ങള് ഇടിഞ്ഞ് പോകുന്ന സ്ഥലങ്ങള് ഭിത്തി കെട്ടി സംരക്ഷിക്കുന്നതിന് പ്രത്യേക പരിഗണന നല്‍കുമോ ;\n(സി) ഇത്തരം പ്രവൃത്തികള്‍ക്ക് ഒരു സ്ഥലത്ത് അനുവദിക്കുന്ന തുകയ്ക്ക് ഉയര്‍ന്ന പരിധി നിശ്ചയിച്ചിട്ടുണ്ടോ ? ഉണ്ടെങ്കില് എത്രയെന്നറിയിക്കുമോ ?\nറിവര് മാനേജ്മെന്റ് ഫണ്ട്-പ്രവര്‍ത്തികള്‍ക്ക് ഭരണ,സാങ്കേതിക അനുമതി\n(എ)ഈ സര്‍ക്കാര് അധികാരമേറ്റ ശേഷം റിവര് മാനേജ്മെന്റ് ഫണ്ടില് നിന്ന് ഏതെല്ലാം വര്‍ക്കുകള്‍ക്ക് സംസ്ഥാന സമിതി പുതുക്കിയ ഭരണാനുമതി നല്‍കിയിട്ടുണ്ട്;\n(ബി)പുതുതായി ഏതെല്ലാം പ്രവൃത്തികള്‍ക്ക് ഭരണാനുമതി നല്‍കിയിട്ടുണ്ട്;\n(സി)20 ലക്ഷം രൂപവരെയുള്ള പ്രവര്‍ത്തികള്‍ക്ക് ഭരണാനുമതിയും സാങ്കേതികാനുമതിയും നല്‍കുന്നതിന് ജില്ലാതലത്തില് അധികാരം നല്‍കണമെന്ന ആവശ്യം കോഴിക്കോട് ജില്ലാ വികസന സമിതി ഉന്നയിച്ചിട്ടുണ്ടോ;\n(ഡി)എങ്കില് ഇതു സംബന്ധിച്ച് എന്തു നടപടികളാണ് സര്‍ക്കാര് സ്വീകരിക്കാന് ഉദ്ദേശിക്കുന്നത്?\nആദിവാസികള്‍ക്കുള്ള ഭൂമി വിതരണം\n,, ടി. എന്. പ്രതാപന്\n(എ)ആദിവാസികള്‍ക്കുളള ഭൂമി വിതരണത്തിലെ പ്രശ്നം പരിഹരിക്കുന്നതിന് എന്തെല്ലാം നടപടികളാണ് കൈക്കൊണ്ടിട്ടുളളത്; വിശദമാക്കാമോ;\n(ബി)വനാവകാശ നിയമപ്രകാരം ആദിവാസികള്‍ക്ക് കൈവശാവകാശരേഖ നല്‍കുന്നതിന് നടപടി സ്വീകരിക്കുമോ;\n(സി)ഭൂമി കണ്ടെത്തി വിലപേശി വാങ്ങി അര്‍ഹരായവര്‍ക്ക് വിതരണം ചെയ്യുന്നതിനുളള നടപടികള് സ്വീകരിക്കുമോ?\nഭൂരഹിതരായ ആദിവാസികള്‍ക്ക് കൈവശാവകാശം\n(എ)ഈ സര്‍ക്കാര് അധികാരമേറ്റശേഷം ഭൂരഹിതരായ ആദിവാസികള്‍ക്കായി എന്തെല്ലാം കാര്യങ്ങളാണ് ചെയ്തിട്ടുള്ളത്; വിശദമാക്കുമോ;\n(ബി)ആദിവാസി കുടുംബങ്ങള്‍ക്ക് വനാവകാശ നിയമപ്രകാരം കൈവശാവകാശ രേഖ നല്‍കുകയുണ്ടായോ; എങ്കില് വിശദാംശങ്ങള് ലഭ്യമാക്കാമോ;\n(സി)ഇനിയും എത്ര പേര്‍ക്ക് കൂടി കൈവശാവകാശ രേഖ നല്‍കാനുണ്ട്;\n(ഡി)ഇവര്‍ക്ക് ഉടനടി കൈവശാവകാശ രേഖ നല്‍കുവാനുള്ള നടപടി ഊര്‍ജ്ജിതപ്പെടുത്തുമോ?\nഭൂവിനിയോഗം സംബന്ധിച്ച് ഗ്രാമസഭയ്ക്കും പഞ്ചായത്തിനും അധികാരം\n(എ)ഈ സര്‍ക്കാര് അധികാരമേറ്റശേഷം ഭൂരഹിതര്‍ക്ക് ഭൂമി നല്‍കുന്നതുമായി ബന്ധപ്പെട്ട് പുതിയ പദ്ധതികള് ആവിഷ്കരിച്ചിട്ടുണ്ടോ; വിശദാംശം നല്‍കുമോ;\n(ബി)ഗ്രാമങ്ങളിലേയും നഗരങ്ങളിലേയും പൊതുഭൂമി നിര്‍ണ്ണയിക്കാനും രേഖപ്പെടുത്താനുമായി പ്രത്യേക സര്‍വ്വെ നടത്താന് സര്‍ക്കാര് ഉദ്ദേശിക്കുന്നുണ്ടോ; വിശദമാക്കാമോ;\n(സി)ഭൂവിനിയോഗത്തില് ഗ്രാമസഭകള്‍ക്കും പഞ്ചായത്തുകള്‍ക്കും അധികാരം നല്‍കുന്ന മാര്‍ഗ്ഗരേഖ തയ്യാറാക്കുന്ന കാര്യം പരിഗണനയിലുണ്ടോ; വിശദാംശം നല്‍കുമോ?\n(എ)ഭൂരഹിതരില്ലാത്ത കേരളം പദ്ധതിയുടെ കണക്കെടുപ്പ് തുടങ്ങിയോ ; എങ്കില് ജില്ല തിരിച്ചുളള വിവരം നല്‍കുമോ ;\n(ബി) കണക്കെടുപ്പ് എത്ര നാളുകള്‍ക്കുളളില് പൂര്‍ത്തീകരിക്കുവാനാണ് സര്‍ക്കാര് ഉദ്ദേശിക്കുന്നതെന്ന് വ്യക്തമാക്കുമോ;\n(സി) ഭൂരഹിതരില്ലാത്ത കേരളം പദ്ധതിയില് മിച്ചഭൂമിയുടെ കണക്കെടുപ്പും നടത്തുമോ ; എങ്കില് വിശദാംശം നല്‍കുമോ ?\nഭൂരഹിതരില്ലാത്ത കേരളം പദ്ധതിയില് തളിപ്പറമ്പ് മണ്ഡലത്തിലെ അപേക്ഷകര്\n(എ)‘ഭൂരഹിതരില്ലാത്ത കേരളം’ പദ്ധതിയില് തളിപ്പറമ്പ് മണ്ഡലത്തില്‍പ്പെടുന്ന പ്രദേശങ്ങളില് നിന്ന് എത്ര അപേക്ഷകള് ലഭിച്ചിട്ടുണ്ട്; ആയതിന്റെ വില്ലേജടിസ്ഥാനത്തിലുള്ള എണ്ണം ലഭ്യമാക്കുമോ;\n(ബി)പ്രസ്തുത പദ്ധതിയുടെ തുടര്‍നടപടികള് വിശദീകരിക്കാമോ; പദ്ധതി നടപ്പിലാക്കുമ്പോള് നിലവില് ഭൂമിക്കായി അപേക്ഷ നല്‍കി കാത്തിരുന്നവര് പ്രത്യേകം അപേക്ഷ നല്‍കേണ്ടതുണ്ടോ; എങ്കില് ഇവരുടെ മുന്‍ഗണനാക്രമം നിലനിറുത്തുന്നതിന് എന്ത് നടപടിയാണ് സ്വീകരിക്കുക; വ്യക്തമാക്കുമോ?\nകാഞ്ഞങ്ങാട് മണ്ഡലത്തിലെ സീറോ ലാന്‍ഡ്ലെസ്സ് പദ്ധതി\n(എ)സീറോ ലാന്റ്ലസ്സ് പദ്ധതിയുടെ ഗുണഭോക്താക്കളെ തെരഞ്ഞെടുക്കുന്നത് എങ്ങിനെയാണെന്ന് വ്യക്തമാക്കാമോ;\n(ബി)സീറോ ലാന്റ്്ലസ്സ് പദ്ധതി പ്രകാരം കാഞ്ഞങ്ങാട് മണ്ഡലത്തില് ഭൂരഹിതരായ എത്രപേരുടെ അപേക്ഷ ലഭിച്ചിട്ടുണ്ടെന്നും എത്ര പേര് ആയതിന് അര്‍ഹതപ്പെട്ടവരാണെന്നുമു ളളതിന്റെ വില്ലേജടിസ്ഥാനത്തിലുളള കണക്ക് ലഭ്യമാക്കാമോ?\nസീറോ ലാന്‍ഡ്ലെസ് സിറ്റിസണ്‍സ് കേരള പദ്ധതി 2015\n(എ)സീറോ ലാന്‍ഡ്ലെസ് (സിറ്റിസണ്‍സ്) കേരള 2015 എന്ന പദ്ധതി എന്നാണ് സംസ്ഥാനത്ത് ആരംഭിച്ചത് ;\n(ബി)ഇതുമായി ബന്ധപ്പെട്ട് ഏതെല്ലാം പ്രവര്‍ത്തനങ്ങളാണ് ഇതുവരെ നടന്നിട്ടുള്ളത് ;\n(സി)സീറോ ലാന്‍ഡ്ലെസ് സിറ്റിസണ്‍സ് കേരള 2015 എന്ന പദ്ധതിയ്ക്കായി ഇതുവരെ എത്ര തുക ചെലവഴിച്ചിട്ടുണ്ട് എന്ന് വ്യക്തമാക്കാമോ ?\nഭൂരഹിതര്‍ക്ക് ഭൂമി ലഭ്യമാക്കുന്നത്\n(എ)ഭൂരഹിതരായവര്‍ക്ക് വീട് നിര്‍മ്മിക്കുന്നതിനായി ഭൂമി ലഭ്യമാക്കാന് വില്ലേജ് ഓഫീസുകള് മുഖേന അപേക്ഷ ക്ഷണിച്ചിട്ടുണ്ടോയെന്ന് വ്യക്തമാക്കുമോ;\n(ബി)ഭൂരഹിതരായവര്‍ക്ക് വീട് നിര്‍മ്മിക്കുവാന് ആവശ്യമായ ഭൂമി കണ്ടെത്തിയിട്ടുണ്ടോ;\n(സി)എങ്കില് ഭൂമി എന്ന് വിതരണം ചെയ്യാന് കഴിയുമെന്നും വിതരണം ചെയ്യുന്നതിനുള്ള നടപടികള് ഏതുഘട്ടംവരെയായി എന്നും വിശദമാക്കാമോ?\nപട്ടയത്തിനു വേണ്ടി ലഭിച്ച അപേക്ഷകള്\n(എ)കേരളത്തില് പട്ടയം ലഭിക്കുന്നതിനായി സമര്‍പ്പിക്കപ്പെട്ട അപേക്ഷകളില് എത്ര അപേക്ഷകളിന്മേല് ഇനിയും പട്ടയം നല്‍കുവാനുണ്ട്;\n(ബി)ജില്ല-താലൂക്ക്-വില്ലേജ് അടിസ്ഥാനത്തില് അവയുടെ വിശദാംശങ്ങള് വ്യക്തമാക്കുമോ;\n(സി)സമയബന്ധിതമായി ഇവര്‍ക്ക് പട്ടയം നല്‍കുന്നതിനുള്ള നടപടി സ്വീകരിക്കുമോ;\n(ഡി)എങ്കില് അത് സംബന്ധിച്ച വിശദാംശങ്ങള് വ്യക്തമാക്കുമോ?\nതീരദേശ വില്ലേജുകളില് നിന്നും പട്ടയം ആവശ്യപ്പെട്ട അപേക്ഷകള്\n(എ)വിഴിഞ്ഞം, കോട്ടുകാല്, കരുംകുളം, തിരുപുറം എന്നീ തീരദേശ വില്ലേജുകളില് നിന്നും പട്ടയം ലഭ്യമാക്കണമെന്നാവശ്യപ്പെട്ട് എത്ര അപേക്ഷകളാണ് ലഭിച്ചിട്ടുള്ളതെന്ന് വ്യക്തമാക്കുമോ;\n(ബി)പ്രസ്തുത അപേക്ഷകളിന്‍മേല് എന്തെല്ലാം നടപടികള് സ്വീകരിച്ചിട്ടുണ്ടെന്നും അപേക്ഷകര്‍ക്ക് എന്ന് പട്ടയം നല്‍കാന് കഴിയുമെന്നും വ്യക്തമാക്കുമോ?\nമത്സ്യത്തൊഴിലാളികള്‍ക്ക് ഭൂമിയുടെ പട്ടയം നല്‍കാന് നടപടി\n(എ)മത്സ്യത്തൊഴിലാളികള്‍ക്ക് ഭൂമിയുടെ പട്ടയം നല്‍കുന്ന പരിപാടികളുടെ നടത്തിപ്പ് ഏത് ഘട്ടത്തിലാണെന്ന് വ്യക്തമാക്കാമോ ;\n(ബി)ഈ പദ്ധതി ത്വരിതപ്പെടുത്തുന്നതിന് എന്തെല്ലാം നടപടികളാണ് സര്‍ക്കാര് കൈകൊണ്ടിട്ടുള്ളതെന്ന് വ്യക്തമാക്കുമോ ;\n(സി)ഈ പദ്ധതിക്ക് കീഴില് ഇതുവരെ എത്രപേര്‍ക്ക് പട്ടയം വിതരണം നടത്തിയെന്ന് വിശദമാക്കാമോ ;\n(ഡി)താനൂര് മണ്ഡലത്തിലെ ഉള്യാല്, താനൂര് അടക്കമുള്ള തീരപ്രദേശങ്ങളില് ഈ പദ്ധതി ഏത് ഘട്ടത്തിലാണെന്ന് വ്യക്തമാക്കാമോ ;\n(ഇ)നടപടികള് പൂര്‍ത്തീകരിച്ച് ഈ പ്രദേശങ്ങളില് എന്ന് പട്ടയം വിതരണം ചെയ്യാന് കഴിയുമെന്ന് വ്യക്തമാക്കുമോ ?\nപാമ്പിഴഞ്ഞപാറ നിവാസികള്‍ക്ക് പട്ടയം\n(എ)തിരുവമ്പാടി പഞ്ചായത്തിലെ പാമ്പിഴഞ്ഞപാറ പ്രദേശത്തെ 53 കുടുംബങ്ങള്‍ക്ക് പട്ടയം അനുവദിക്കാനുള്ള നടപടി ഏതുഘട്ടം വരെയായി എന്നു വിശദമാക്കുമോ;\n(ബി)പ്രസ്തുത കുടുംബങ്ങള്‍ക്ക് എന്ന് പട്ടയം നല്‍കാന് സാധിക്കുമെന്ന് വ്യക്തമാക്കുമോ?\nതൃശൂര് ജില്ലയില് പട്ടയം ലഭിക്കാത്തവര്\nതൃശൂര് ജില്ലയില് പട്ടയം ലഭിക്കുന്നതിന് വേണ്ടി ധാരാളം അപേക്ഷകള് കെട്ടിക്കിടക്കുന്നത് ശ്രദ്ധയില്‍പ്പെട്ടിട്ടുണ്ടോ; പ്രസ്തുത അപേക്ഷകളിന്മേല് നടപടി സ്വീകരിക്കാനാവശ്യമായ ജോയിന്റ് വെരിഫിക്കേഷന് പൂര്‍ത്തിയാക്കാനുള്ള നടപടികള് സ്വീകരിക്കുമോ?\nകൈവശ ഭൂമിക്ക് പട്ടയം നല്‍കുവാന് നടപടി\n(എ)മല്ലപ്പള്ളി താലൂക്കില് പെരുവെട്ടി വില്ലേജിലെ എത്ര കുടുംബങ്ങള്‍ക്കാണ് അവരുടെ കൈവശഭൂമിക്ക് പട്ടയം ലഭിക്കാനുള്ളത് എന്ന് വ്യക്തമാക്കുമോ;\n(ബി)40 വര്‍ഷത്തിലധികമായി പ്രസ്തുത സ്ഥലത്ത് താമസിച്ചുവരുന്നവര്‍ക്ക് പട്ടയം നല്‍കുവാന് വൈകുന്നതിന്റെ കാരണം വ്യക്തമാക്കുമോ;\n(സി)പട്ടയം നല്‍കുന്നതിന് എന്തൊക്കെ നടപടികള് പൂര്‍ത്തീകരിക്കാനുണ്ട്; ഇവ പൂര്‍ത്തീകരിക്കാന് എന്തൊക്കെ നടപടികളാണ് സ്വീകരിക്കാന് ഉദ്ദേശിക്കുന്നതെന്ന് വ്യക്തമാക്കുമോ; ഇവര്‍ക്ക് എന്ന് പട്ടയം നല്‍കാന് കഴിയുമെന്ന് അറിയിക്കുമോ?\nപട്ടയം ലഭിച്ചവരുടെ ജില്ല തിരിച്ചുളള കണക്കുകള്\nഈ സര്‍ക്കാര് അധികാരമേറ്റ ശേഷം പുതിയതായി എത്ര പേര്‍ക്ക് പട്ടയം നല്‍കിയെന്നു വ്യക്തമാക്കാമോ ; ജില്ല തിരിച്ചുളള കണക്കുകള് ലഭ്യമാക്കുമോ ?\nനഗരൂര് ഗ്രാമപഞ്ചായത്തിന്റെ റവന്യൂ പുറമ്പോക്ക് ഭൂമി പതിച്ചു നല്‍കിയ നടപടി\n(എ)നഗരൂര് പഞ്ചായത്തില് 2003, 2004 വര്‍ഷങ്ങളില് ആകെ എത്ര പേര്‍ക്ക് റവന്യൂ പുറമ്പോക്ക് ഭൂമി പതിച്ച് നല്‍കിയിട്ടുണ്ടെന്ന് വ്യക്തമാക്കുമോ;\n(ബി)ഭൂമി ലഭ്യമായവരുടെ പേരും എത്ര സെന്റ് വീതം ഭൂമിയാണ് ലഭ്യമാക്കിയിട്ടുള്ളതെന്നും എന്താവശ്യത്തിനാണ് ഭൂമി ലഭ്യമാക്കിയിട്ടുള്ളതെന്നും വിശദമാക്കുമോ;\n(സി)പുറമ്പോക്ക് ഭൂമി പതിച്ച് നല്‍കിയതുമായി ബന്ധപ്പെട്ട് കോടതിയില് കേസുകള് നിലനില്‍ക്കുന്നുണ്ടോയെന്ന് വ്യക്തമാക്കുമോ;\n(ഡി)നഗരൂര് വില്ലേജില് സര്‍വ്വേ നമ്പര്. 552/2-ല് ഉള്‍പ്പെട്ട റവന്യൂ പുറമ്പോക്ക് ഭൂമി അനധികൃതമായി രണ്ട് സ്വകാര്യ വ്യക്തികള്‍ക്ക് പതിച്ച് നല്‍കിയ നടപടി പുനഃപരിശോധിക്കണമെന്നാവശ്യപ്പെട്ട് നഗരൂര് ഗ്രാമപഞ്ചായത്തും നിയമസഭാംഗവും റവന്യൂ വകുപ്പുമന്ത്രിക്കും ജില്ലാ കളക്ടര്‍ക്കും 16.02.2012-ല് നല്‍കിയ നിവേദനത്തിന്മേല് എന്തൊക്കെ നടപടികള് സ്വീകരിച്ചുവെന്ന് വിശദീകരിക്കുമോ?\nപേരാമ്പ്ര റഗുലേറ്റഡ് മാര്‍ക്കറ്റിംഗ് കമ്മിറ്റിയുടെ ഭൂമി സ്വകാര്യവ്യക്തികള്‍ക്ക് നല്‍കുന്നത് സംബന്ധിച്ച കേസ്\n(എ)പേരാമ്പ്രയിലെ റഗുലേറ്റഡ് മാര്‍ക്കറ്റിംഗ് കമ്മിറ്റി വക ഭൂമിസ്വകാര്യ വ്യക്തികള്‍ക്ക് വിട്ടുകൊടുക്കാനുള്ള ഉത്തരവ് ശ്രദ്ധയില്‍പ്പെട്ടിട്ടുണ്ടോ ; പ്രസ്തുത ഉത്തരവ് റദ്ദ് ചെയ്ത് ഭൂമി സര്‍ക്കാര് അധീനതയിലാക്കുമോ ;\n(ബി)ഇത് സംബന്ധിച്ച് ബഹു. ഹൈക്കോടതി മുമ്പാകെ കേസ് നിലവിലുണ്ടോയെന്ന് വെളിപ്പെടുത്തുമോ ;\n(സി)ഈ കേസിന്റെ ഇപ്പോഴത്തെ അവസ്ഥ എന്തെന്ന് വെളിപ്പെടുത്തുമോ ; സര്‍ക്കാരിന് ഭൂമി അധീനതയിലാക്കുന്നതിന്അനുകൂലമായി അഡ്വക്കേറ്റ് ജനറല് നിയമോപദേശം നല്‍കിയിട്ടുണ്ടോയെന്ന് വ്യക്തമാക്കുമോ ;\n(ഡി)ഭൂമി സര്‍ക്കാര് അധീനതയിലാക്കുന്നതിന് നിയമതടസ്സങ്ങള് നിലവിലുണ്ടോ ;\n(ഇ)പൊതുസ്വത്ത് സംരക്ഷിക്കുവാനായി ഇക്കാര്യത്തില് കാലതാമസം ഒഴിവാക്കി സര്‍ക്കാര് നടപടികള് സ്വീകരിക്കുമോ ?


മച്ചാട്ടു വാസന്തി - വിക്കിപീഡിയ\nകേരളത്തിലെ ഒരു നാടക-സിനിമാ ഗായികയാണ് മച്ചാട്ടു വാസന്തി.\nകമ്യൂണിസ്റ്റ് പാർട്ടി പ്രവർത്തകനും വിപ്ലവ ഗായകനും റേഡിയോ ആർട്ടിസ്റ്റുമായ മച്ചാട് കൃഷ്ണന്റെയും കല്യാണിയുടേയും മകളായി കണ്ണൂർ കക്കാട് ജനിച്ചു. കണ്ണൂരിൽ നടന്ന കിസാൻസഭാ സമ്മേളന വേദിയിലാണ് വാസന്തി ആദ്യമായി പാടുന്നത്. പാടാനറിയാമെന്നറിഞ്ഞപ്പോൾ ഇ കെ നായനാരായിരുന്നു കുട്ടിയെ വേദിയിലെത്തിക്കാൻ നിർദ്ദേശിച്ചത്. ഒൻപതു വയസ്സുള്ള വാസന്തിയെ നായനാർ വേദിയിലേക്ക് എടുത്തുകയറ്റി. "പൊട്ടിക്കൂ പാശം, സമരാവേശം കൊളുത്തൂ വീരയുവാവേ നീ" എന്ന് തുടങ്ങുന്നതായിരുന്നു ഗാനം. വാസന്തിയുടെ അച്ഛൻറെ അടുത്ത കൂട്ടുകാരനായിരുന്നു ബാബുരാജ്. മകളുടെ സംഗീതപഠനത്തിനായി കുടുംബം കോഴിക്കോട് മാറി. കല്ലായിൽ ബാബുരാജിന്റെ താമസസ്ഥലത്ത് ദിവസവും രാവിലെയെത്തി വാസന്തി സംഗീതം അഭ്യസിച്ചു. ബാബുരാജ് ആദ്യമായി സംഗീതസംവിധാനം നിർവഹിച്ച തിരമാല എന്ന ചിത്രത്തിൽ ആദ്യഗാനം പാടാനുള്ള അവസരവും ലഭിച്ചു. എന്നാൽ, സിനിമ പുറത്തിറങ്ങിയില്ല. അതേവർഷം തന്നെ രാമു കാര്യാട്ടിന്റെ മിന്നാമിനുങ്ങ് എന്ന ചിത്രത്തിൽ രണ്ടു പാട്ടു പാടി. പി. ഭാസ്കരൻ മാഷിന്റെ രചനയിൽ ബാബുരാജ് ഈണം പകർന്ന “തത്തമ്മേ തത്തമ്മേ നീപാടിയാൽ അത്തിപ്പഴം തന്നിടും...’, “ആരു ചൊല്ലിടും ആരു ചൊല്ലിടും...’ എന്നീ ഗാനങ്ങൾ. നാടകത്തിലും സിനിമയിലും ആകാശവാണിയിലുമൊക്കെയായി പതിനായിരത്തിലധികം ഗാനങ്ങൾ പാടിയിട്ടുണ്ട്. എന്നാൽ പിന്നീടു സിനിമയേക്കാൾ വാസന്തിയുടെ തട്ടകം കോഴിക്കോട്ട് കേന്ദ്രമാക്കിയുള്ള നാടകങ്ങളിലായിരുന്നു.\nപതിമൂന്നാം വയസിലാണു വാസന്തി പച്ചപ്പനംതത്തേ... എന്ന പാട്ടു പാടുന്നത്. പിന്നീടു പാട്ടു മാത്രമായിരുന്നില്ല നാടകാഭിനയവും വഴങ്ങി. നെല്ലിക്കോട് ഭാസ്കരന്റെ തിളയ്ക്കുന്ന കടൽ, ദേശപോഷിണിയുടെ ഈഡിപ്പസ്, ബഹദൂർ സംവിധാനം ചെയ്ത വല്ലാത്ത പഹയൻ, പി.ജെ ആൻറണിയുടെ ഉഴുവുചാൽ, കുതിര വട്ടം പപ്പുവിനൊപ്പം രാജാ തീയേറ്റേഴ്സിന്റെ കറുത്ത പെണ്ണ്, കെപിഎസിയുടെ നിങ്ങളെന്നെ കമ്യൂണിസ്റ്റാക്കി, തിക്കോടിയൻറെ നിരവധി നാടകങ്ങളിൽ വാസന്തി നായികയും ഗായികയുമായി.\nഅമ്മു ആയിരുന്നു വാസന്തി പാടിയ രണ്ടാമത്തെ സിനിമ. ബാബുരാജ് സംഗീതം നിർവഹിച്ച എൽ. ആർ. ഈശ്വരിക്കൊപ്പം പാടിയ “കുഞ്ഞിപ്പെണ്ണിനു കണ്ണെഴുതാൻ..’ എന്ന പാട്ട് ഏറെ ശ്രദ്ധേയമായി. തുടർന്ന് എംടിയുടെ കുട്ട്യേടത്തിയിലും വാസന്തി ഒരു പാട്ട് പാടി. അതിനുശേഷമാണ് വാസന്തിയുടെ എക്കാലത്തേയും മികച്ച ഗാനമായ ഓളവും തീരത്തിലെ മണിമാരൻ തന്നത്...’ എന്നഗാനം പിറക്കുന്നത്. “മണിമാരൻ തന്നത് പണമല്ല പൊന്നല്ലാ..മധുരക്കിനാവിൻറെ കിരിമ്പു തോട്ടം..’കെ.ജെ. യേശുദാസിനൊപ്പം ബാബുരാജിൻറെ സംഗീതത്തിൽ പാടിയ ഈ പാട്ട് മച്ചാട്ട് വാസന്തിയെ കൂടുതൽ ശ്രദ്ധേയയാക്കി. മീശമാധവൻ എന്ന ചിത്രത്തിൽ പത്തിരി ചുട്ടു വിളമ്പിവിളിച്ചത് എന്ന ഗാനവും ആലപിച്ചു.\n"തത്തമ്മേ തത്തമ്മേ നീപാടിയാൽ അത്തിപ്പഴം തന്നിടും..."\n"ആരു ചൊല്ലിടും ആരു ചൊല്ലിടും..."\n"പത്തിരി ചുട്ടു വിളമ്പിവിളിച്ചത്."\n↑ "അപകടങ്ങൾ ദുരിതത്തിലാക്കിയ മലയാളികളുടെ പച്ചപ്പനന്തത്തയ്ക്ക് സഹായവുമയി ഫേസ്‌ബുക്ക് കൂട്..." മറുനാടൻ മലയാളി. മൂലതാളിൽ നിന്നും 21 ഓഗസ്റ്റ് 2016-ന് ആർക്കൈവ് ചെയ്തത്. ശേഖരിച്ചത് 21 ഓഗസ്റ്റ് 2016.\n"https://ml.wikipedia.org/w/index.php?title=മച്ചാട്ടു_വാസന്തി&oldid=2386086" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:46, 21 ഓഗസ്റ്റ് 2016.


എട്ടു വര്‍ഷത്തിനിടെ എട്ട് കെട്ടി പുരുഷു; തട്ടിയത് നാലര കോടി, ഇന്ദിരാ ഗാന്ധിയെയും പറ്റിച്ചു | Man on marrying spree leaves 8 wives poorer by Rs 4.5 crore - Malayalam Oneindia\n1 min ago കോണ്‍ഗ്രസ് വാദങ്ങളുടെ മുനയൊടിച്ച് പാട്ടീല്; തന്നെ ബിജെപി തട്ടിക്കൊണ്ടുപോയതല്ല\nഎട്ടു വര്‍ഷത്തിനിടെ എട്ട് കെട്ടി പുരുഷു; തട്ടിയത് നാലര കോടി, ഇന്ദിരാ ഗാന്ധിയെയും പറ്റിച്ചു\nUpdated: Mon, Jan 8, 2018, 17:08 [IST]\nകോയമ്പത്തൂര്: പലതരം തട്ടിപ്പുക്കഥകള് കേട്ടിട്ടുണ്ട്. ഇവിടെ ഇതാ വ്യത്യസ്തമായ മറ്റൊന്ന്. ബിസിനസ് പൊളിഞ്ഞു കുത്തുപാളയെടുത്തപ്പോള് തോന്നിയ കുബുദ്ധി. വിവാഹ തട്ടിപ്പ് നടത്തി ജീവിക്കാം. അങ്ങനെ അതൊരു തൊഴിലാക്കി. വര്‍ഷം എട്ട് പിന്നിട്ടു. കെട്ടിയത് എട്ട് സ്ത്രീകളെ. എല്ലാവരെയും പെരുവഴിയിലാക്കി അടുത്ത കെട്ടിന് കളമൊരുക്കവെ പെട്ടു. 57 കാരനായ ബി പുരുഷോത്തമനെതിരേ കോയമ്പത്തൂര് പോലീസ് ഒടുവില് കേസെടുത്തു. അപ്പോഴുണ്ടായത് പരാതിപ്രളയം. 18 കേസുകളാണ് ഇപ്പോള് പുരുഷുവിനെതിരേ രജിസ്റ്റര് ചെയ്തിട്ടുള്ളത്. എട്ട് വര്‍ഷത്തിനിടെ ഇയാള് തട്ടിയത് നാലര കോടിയാണെന്ന് പോലീസ് പറയുന്നു.\nലോറി ട്രാന്‍സ്‌പോര്‍ട്ട് ബിസിനസ് നടത്തിയിരുന്ന വ്യക്തിയാണ് വെല്ലാളൂര് സ്വദേശിയായ പുരുഷോത്തമന്. ബിസിനസ് പൊളിഞ്ഞപ്പോള് ജീവിക്കാന് പുതിയ വഴി കണ്ടെത്തുകയായിരുന്നു തട്ടിപ്പിലൂടെ. എട്ട് വര്‍ഷത്തിനിടെ നിരവധി സ്ത്രീകളെ വിവാഹം ചെയ്തു പുരുഷോത്തമന്.\nവിവാഹം ചെയ്യുക മാത്രമല്ല\nഎട്ട് പേരെ വിവാഹം ചെയ്യുക മാത്രമല്ല, എല്ലാവരെയും വഞ്ചിച്ച് പണം തട്ടുകയും ചെയ്തു. ഇന്നിപ്പോള് എല്ലാ ഭാര്യമാരും തെരുവിലാണ്. സ്വന്തമായുണ്ടായിരുന്നു വീടും സ്വര്‍ണവുമെല്ലാം പല പേരില് പുരുഷുത്തമന് സ്വന്തമാക്കി. ചിലതെല്ലാം വിറ്റു പണവുമായി മുങ്ങി.\nകോളേജ് അധ്യാപിക ഇന്ദിരാ ഗാന്ധി\nചെന്നൈക്കാരി ഇന്ദിരാ ഗാന്ധി കോളേജ് അധ്യാപികയാണ്. പുരുഷോത്തമന് ഇവരെ വിവാഹം ചെയ്തതു ഇവരുടെ ആസ്തി കണ്ടിട്ടായിരുന്നു. വളരെ സ്‌നേഹത്തോടെ ആയിരുന്നു പുരുഷോത്തമന് പെരുമാറിയിരുന്നത്. അതില് വീണുപോയെന്ന് ഇന്ദിരാ ഗാന്ധി പറയുന്നു.\nഒന്നര കോടിക്ക് വീട് വില്‍പ്പന\nചെന്നൈയിലെ ഹൃദയ ഭാഗത്തുള്ള വീട് വിറ്റു കോയമ്പത്തൂരിലേക്ക് മാറാം എന്ന് എപ്പോഴും പുരുഷോത്തമന് നിര്‍ബന്ധിക്കുമായിരുന്നു. ഒടുവില് ഇന്ദിരാ ഗാന്ധിയും സമ്മതിച്ചു. ഉടനെ ഒന്നര കോടിക്ക് വീട് വില്‍പ്പന നടന്നു. പണവുമായി പുരുഷോത്തമന് മുങ്ങുകയും ചെയ്തു.\nഭര്‍ത്താവുമില്ല, പണവുമില്ല, വീടുമില്ല\nഇപ്പോള് ഇന്ദിരാ ഗാന്ധിക്ക് ഭര്‍ത്താവുമില്ല, പണവുമില്ല, കയറിക്കിടക്കാന് വീടുമില്ല. എന്നാല് പുരുഷുവിനെ വെറുതെവിടില്ലെന്ന് തീരുമാനിച്ചു അവര്. വിശദമായ പരാതി തയ്യാറാക്കി പോലീസിന് നല്‍കി. പോലീസ് അന്വേഷണം തുടങ്ങിയപ്പോഴാണ് സമാനമായ രീതിയില് നാല് സ്ത്രീകളെ കൂടി പുരുഷു പറ്റിച്ചിട്ടുണ്ടെന്ന് ബോധ്യമായത്.\nഇന്ദിരാ ഗാന്ധി പുരുഷോത്തമന്റെ നാലാമത്തെ ഭാര്യയാണ്. ഇന്ദിരയുടെ പണമായി മുങ്ങിയ ശേഷം വീണ്ടും നാല് സ്ത്രീകളെ പുരുഷോത്തമന് വിവാഹം ചെയ്തിട്ടുണ്ടെന്നും പോലീസിന് വിവരം ലഭിച്ചു. നാല് ഭാര്യമാരാണിപ്പോള് പുരുഷു പണം തട്ടിയെന്ന് കാണിച്ച് കോയമ്പത്തൂര് പോലീസില് പരാതി നല്‍കിയിട്ടുള്ളത്.\nകുമുദവല്ലിയുടെ കൃഷി ഭൂമി\nമറ്റൊരു ഭാര്യ കുമുദവല്ലിയുടെ കൃഷി ഭൂമിയാണ് നഷ്ടപ്പെട്ടത്. നാട്ടില് കുടുംബസ്വത്തുമായി ബന്ധപ്പെട്ട തര്‍ക്കം കോടതിയുടെ പരിഗണനയിലാണെന്നും മൂന്ന് കോടി ചെലവാക്കിയാല് ആ സ്വത്ത് സ്വന്തമാക്കാമെന്നും അതുവിറ്റാല് 17 കോടി ലഭിക്കുമെന്നും പുരുഷു വിശ്വസിപ്പിച്ചു. സംശയം ഒട്ടും തോന്നാത്ത കുമുദവല്ലി കൃഷി ഭൂമി വിറ്റു പണം കൈമാറി.\nധനികരുടെ വീട്ടിലെ വിധവകള്\nമോഹനും വനജ കുമാരിയും\nമോഹനും വനജ കുമാരിയും കേസില് പ്രതികളാണ്. ഇവരെ ഉടന് അറസ്റ്റ് ചെയ്യുമെന്ന് പോലീസ് അറിയിച്ചു. ഗാന്ധി പുരത്തായിരുന്നു പുരുഷോത്തമന് ലോറി ട്രാന്‍സ്‌പോര്‍ട്ട് ബിസിനസ് നടത്തിയിരുന്നത്. വെല്ലാളൂരില് അമ്മയ്ക്കും മകള്‍ക്കുമൊപ്പമാണ് ഇയാള് താമസിച്ചിരുന്നതെന്നും പോലീസ് അന്വേഷണത്തില് തെളിഞ്ഞു.\nചില വിവാഹങ്ങള് പുരുഷോത്തമന് രജിസ്റ്റര് ചെയ്തിരുന്നു. 18 തട്ടിപ്പു കേസുകളാണ് ഇതുവരെ പുരുഷോത്തമനെതിരേ എടുത്തിട്ടുള്ളത്. ഇയാള് ഒളിവിലാണെന്നും ഉടന് പിടികൂടുമെന്നും എസ്‌ഐ മസുത ബീഗം പറഞ്ഞു. കൂടുതല് സ്ത്രീകള് പരാതിയുമായി എത്താനിടയുണ്ടെന്നാണ് പോലീസ് നല്‍കുന്ന സൂചന.\nMan on marrying spree leaves 8 wives poorer by Rs 4.5 crore


No change in k rail silver line project says kodiyeri balakrishnan | Indian Express Malayalam\nno change in k rail silver line project says kodiyeri balakrishnan\nസംസ്ഥാനത്ത് ക്ഷേമ പെൻഷനുകൾ ഇനിയും വ‍ര്‍ധിപ്പിക്കുമെന്നും കോടിയേരി അഭിപ്രായപ്പെട്ടു\nMay 17, 2022 1:12:16 pm\nതിരുവനന്തപുരം: ഉപതിരഞ്ഞെടുപ്പ് നടക്കുന്ന തൃക്കാക്കരയിൽ പഴയ കണക്ക് നോക്കേണ്ടെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ. വട്ടിയൂര്‍ക്കാവ് ഉപതിരഞ്ഞെടുപ്പ് വന്നപ്പോള് ആരെങ്കിലും ജയിക്കുമെന്ന് പറഞ്ഞിരുന്നോ? വോട്ടെണ്ണി നോക്കിയപ്പോള് ഇടതുപക്ഷം ജയിച്ചില്ലേ? ഒരിക്കലും ജയിക്കാത്ത പാലായില് ജയിച്ചില്ലേ?. വികസനം വേണമെന്നും പറയുന്നവരും വേണ്ടെന്നു പറയുന്നവരും തമ്മിലാണ് തൃക്കാക്കരയിൽ മത്സരം. വികസനം വേണമെന്ന് പറയുന്നവര് എല്‍ഡിഎഫിന് വോട്ട് ചെയ്യുകതന്നെ ചെയ്യുമെന്ന് കോടിയേരി പറഞ്ഞു.\nസംസ്ഥാനത്ത് ക്ഷേമ പെൻഷനുകൾ ഇനിയും വ‍ര്‍ധിപ്പിക്കുമെന്നും കോടിയേരി അഭിപ്രായപ്പെട്ടു. വികസനം കുടിലുകളിലെത്തിച്ചത് പിണറായി സർക്കാരാണ്. റോഡും പാലവും മാത്രമല്ല, ക്ഷേമ പ്രവർത്തനങ്ങൾക്കും ക്ഷേമ പെൻഷനുകൾക്കും പിണറായി സര്‍ക്കാര് ഊന്നൽ നൽകി. നടപ്പാക്കാന് കഴിയില്ലെന്ന് പറഞ്ഞ പദ്ധതി നടപ്പാക്കാന് എല്‍ഡിഎഫിന് സാധിച്ചില്ലേ? എന്നും കോടിയേരി ചോദിച്ചു.\nകെ റെയിൽ പദ്ധതിയുമായി മുന്നോട്ട് തന്നെ പോകുമെന്ന സൂചനയും കോടിയേരി നൽകി. പദ്ധതിയിൽ നിന്നും പിന്നോട്ടില്ലെന്നും അസാധ്യമെന്ന് കരുതിയതെല്ലാം സാധ്യമാക്കിയ സർക്കാരാണിതെന്നും ഗെയിൽ പൈപ്പ് ലൈൻ പദ്ധതിയെ ഓര്‍മ്മിപ്പിച്ചുകൊണ്ട് കോടിയേരി സൂചിപ്പിച്ചു. ഇടത് സര്‍ക്കാര് കെ റെയിലിന് വേണ്ടി ഭൂമി നഷ്ടപെടുന്നവർക്കൊപ്പമാണ്. നഷ്ടപരിഹാരമായി ഇപ്പോൾ പ്രഖ്യാപിച്ചതിനെക്കാൾ തുക നൽകണം എന്നാണെങ്കിൽ അതും ചർച്ച ചെയ്ത് തീരുമാനിക്കുമെന്നും കോടിയേരി വ്യക്തമാക്കി.\nRead More: കേരളത്തിൽ മൂന്ന് ദിവസം കൂടി കനത്ത മഴയ്ക്ക് സാധ്യത; ഇന്ന് നാല് ജില്ലകളിൽ ഓറഞ്ച് അലർട്ട്\nWeb Title: No change in k rail silver line project says kodiyeri balakrishnan


www.mathsblog.in : Maths Blog for School Teachers & Students: അവധിക്കാലത്തെ കമ്പ്യൂട്ടര് കോഴ്സുകള്\nഏപ്രില്, മെയ് മാസം..കുട്ടികള് ആഹ്ലാദത്തിമിര്‍പ്പിലാണ്. പുസ്തകങ്ങള്‍ക്കും പഠനമേശകള്ക്കും മുന്നില് തളച്ചിടാന് ആരും തങ്ങളെ നിര്‍ബന്ധിക്കില്ലെന്ന സന്തോഷത്തിലാണവര്. മറ്റൊന്നും പഠിക്കാന് അവര് തയ്യാറല്ല. എന്നാല് ഐടി പഠിക്കാനാണെങ്കിലോ. കമ്പ്യൂട്ടര് വിദ്യാഭ്യാസത്തെ മറ്റു വിഷയങ്ങളേക്കാള് താല്പര്യത്തോടെയാണ് കുട്ടികള് കാണുന്നതെന്നതിനാല്‍ത്തന്നെ ഐടി പഠിക്കാന് അവരെപ്പോഴേ റെഡി! വീട്ടുകാര്‍ക്കും സന്തോഷം. കുട്ടിക്കും സന്തോഷം. അങ്ങനെ വേനലവധിക്കാലത്ത് വിദ്യാര്‍ത്ഥികള് പലതരം കമ്പ്യൂട്ടര് പഠനപദ്ധതികളില് ചേരാന് തയ്യാറാകുന്നു. ഈ അവസരം മുതലെടുത്തു കൊണ്ടു തന്നെ, മോഹിപ്പിക്കുന്ന പരസ്യവും അവകാശവാദവുമായി ഒട്ടേറെ സ്ഥാപനങ്ങളും സംഘടനകളും മത്സരിക്കുന്നു. എത് പഠനപദ്ധതിയാകും ഒരോരുത്തര്‍ക്കും ഇണങ്ങുക , എത്രയാകും ഫീസ്, എത്ര കാലദൈര്‍ഘ്യം വേണം എന്നിങ്ങനെ സംശയങ്ങള് നിരവധിയാണ്. ഇതിനെല്ലാം ഒരു മറുപടിയാണ് ശ്രീ. വി. കെ ആദര്‍ശിന്‍റെ ഈ ലേഖനം. ഈ വെക്കഷന് കാലം എങ്ങനെ ഫലപ്രദമായി വിനിയോഗിക്കണമെന്ന് വിശദമായ ഈ ലേഖനത്തിലൂടെ അദ്ദേഹം വിശദീകരിക്കുന്നു. നിങ്ങളുടെ കുട്ടിയോ കുടുംബത്തിലെ കുട്ടിയോ അതുമല്ലെങ്കില് അടുത്തു പരിചയമുള്ള ഏതെങ്കിലും കുട്ടികളോ ഏറ്റവും മികച്ച കമ്പ്യൂട്ടര് കോഴ്സുകളെപ്പറ്റി നിങ്ങളോട് ചോദിച്ചിട്ടുണ്ടാകാം. ഇല്ലെങ്കിലൊരു പക്ഷേ നാളെയെങ്കിലും ചോദിച്ചേക്കാം. എങ്കില് ഒരു സംശയവും വേണ്ട, നിങ്ങള് ഈ ലേഖനം വായിച്ചിരിക്കേണ്ടതാണ്.\nLabels: Career guidance, ശാസ്ത്രം


|18 May 2020 9:23 AM GMT\nരണ്ടു മാസത്തെ ലോക്ക് ഡൗണിനെ തുടര്‍ന്നുണ്ടാകുന്ന താല്‍കാലിക ബുദ്ധിമുട്ടുകള് തീര്‍ന്നാല് സംരംഭകര്‍ക്ക് മുന്നിലുള്ളത് നിരവധി സാധ്യതകളാണെന്ന് ഓള് കേരള ടെക്‌സറ്റൈല്‍ഡ് ആന്‍ഡ് ഗാര്‍മന്റ്‌സ് ഡീലേഴ്‌സ് അസോസിയേഷന് പ്രസിഡന്റും കല്യാണ് സില്‍ക്‌സ് ചെയര്‍മാനും മാനേജിംഗ് ഡയറക്റ്ററുമായ ടി എസ് പട്ടാഭിരാമന്. ഈ സമയത്താണ് ലീഡര്‍ഷിപ്പ് ഗുണം കാട്ടേണ്ടത്.\nനമ്മുടെ കൂടെയുള്ള ജീവനക്കാരെ കൈവിടരുത്. പത്തും അമ്പതും നൂറും വര്‍ഷം വ്യാപാരം ചെയ്ത പാരമ്പര്യമുള്ളവരാണ് പലരും. രണ്ടു മാസം പ്രവര്‍ത്തനം നിലച്ചു പോയാല് എല്ലാം ഒലിച്ചു പോകുമെന്ന് ഭയക്കരുത്. താല്‍ക്കാലിക ബുദ്ധിമുട്ട് ഉണ്ടാകും. അത് തരണം ചെയ്യാന് സംരംഭകര്‍ക്കാകും. കൊവിഡിന് ശേഷം വലിയ സാധ്യതകളാണ് നമുക്കുള്ളത്. ആരോഗ്യ-വിദ്യാഭ്യാസ-ടൂറിസം മേഖലകളില് ശോഭനമായ ഭാവിയാണ് കേരളത്തിനുള്ളത്, ടിഎസ് പട്ടാഭിരാമന് പറഞ്ഞു.\nകേന്ദ്ര-സംസ്ഥാന സര്‍ക്കാരുടെ പ്രവര്‍ത്തനം കൊണ്ട് കൊവിഡിനെ ഒരു പരിധി വരെ പിടിച്ചു നിര്‍ത്താന് നമുക്കായിട്ടുണ്ട്. ഇക്കാര്യത്തില് ഏറ്റവും കുറഞ്ഞ ഭീതിയുള്ളത് കേരളത്തിലെന്നത് ഭാഗ്യമാണ്. വലിയ പരീക്ഷണ ഘട്ടങ്ങളിലൂടെയാണ് നമ്മള് കടന്നു പോകുന്നത്. ഇതു വരെ നമ്മള് സ്വപ്‌നത്തില് പോലും വിചാരിച്ചിട്ടില്ലാത്തതാണ് സമ്പൂര്‍ണ ലോക്ക് ഡൗണ് എന്നത്. ബിസിനസ് മേഖലയ്ക്ക് വിഷുവും ഈസ്റ്ററും പെരുന്നാള് വിപണി നഷ്ടപ്പെട്ടു കഴിഞ്ഞു. മഴക്കാലം തുടങ്ങുന്നതോടെ ആറു മാസം സ്വാഭാവികമായും മാന്ദ്യം അനുഭവപ്പെടുകയും ചെയ്യും. ബിസിനസ് നിലച്ച സ്ഥിതിയാണ്. എന്നാല് ചെലവ് കുറഞ്ഞിട്ടില്ല. ജീവനക്കാരുടെ വേതനം, ഇഎസ്‌ഐ, പിഎഫ്, ഇലക്ട്രിസിറ്റി ചാര്‍ജ്, പ്രോപ്പര്‍ട്ടി ടാക്‌സ് തുടങ്ങിയ ചെലവുകള് ഇപ്പോഴുമുണ്ട്. സംഘടനാ ഭാരവാഹിയെന്ന നിലയില് സംരംഭകരുടെ പ്രശ്‌നങ്ങള് ചൂണ്ടിക്കാട്ടി പ്രധാനമന്ത്രിക്കും മുഖ്യമന്ത്രിക്കും നിവേദനം നല്‍കിയിട്ടുണ്ട്. അതില് നടപടിയുണ്ടാകുമെന്നാണ് പ്രതീക്ഷിക്കുന്നത്.\nജീവനക്കാരുടെ കാര്യത്തില് സംരംഭകര് ഉത്തരവാദിത്തം ഏറ്റെടുക്കണമെന്നാണ് പറയാനുള്ളത്. അവരാണ് സംരംഭകരുടെ ശക്തി. ഓരോരുത്തരും ഉയര്‍ന്നു വരുന്നതില് ജീവനക്കാരുടെ പ്രാര്‍ത്ഥനയുണ്ട്. ഓരോരുത്തരുടേയും സാമ്പത്തിക ശേഷിക്കനുസരിച്ച് ജീവനക്കാരെ സഹായിക്കണം.\nആത്മധൈര്യം കൈവിടാതിരിക്കുകയെന്നതാണ് സംരംഭകര് ഇപ്പോള് ചെയ്യേണ്ടത്. പോസിറ്റിവായി കാര്യങ്ങളെ സമീപിക്കണം, കൊവിഡിന് ശേഷം രാജ്യത്തിന് അനുകൂലമായ സമയമാണ് വരാനാരിക്കുന്നത്. വികസിത രാജ്യങ്ങളെല്ലാം അവരുടെ വ്യവസായ ശാലകള് ചൈനയില് നിന്ന് മാറ്റാനൊരുങ്ങുന്നു. സ്വാഭാവികമായും ഏറ്റവും കൂടുതല് മനുഷ്യവിഭവ ശേഷിയുള്ള ഇന്ത്യയ്ക്ക് അതിന്റെ പ്രയോജനം ലഭിക്കും. വ്യാവസായിക പരമായ പുരോഗതി നമുക്കുണ്ടാവും. ആരോഗ്യ സംരക്ഷണത്തില് ലോകഭൂപടത്തില് സ്ഥാനം അരക്കിട്ടുറപ്പിക്കാന് ഇതോടെ കേരളത്തിനും ആയിട്ടുണ്ട്. ഏറ്റവും കുറഞ്ഞ മരണം ഇവിടെയായിരുന്നു. ആരോഗ്യ, വിഭ്യാസ, ടൂറിസം രംഗങ്ങളില് കേരളത്തിന് മുന്നേറാനുള്ള മികച്ച അവസരമാണ് മുന്നിലുള്ളത്.\n(കോഴിക്കോട് ആസ്ഥാനമായുള്ള ആഷിക് സമീര് അസോസിയേറ്റ്‌സിന്റെ (കമ്പനി സെക്രട്ടറീസ് & കോര്‍പ്പറേറ്റ് അഡൈ്വസേഴസ്്) മാനേജിംഗ് പാര്‍ട്ണര് സിഎസ് എ എം ആഷിക് എഫ്‌സിഎസ്, ടി എസ് പട്ടാഭിരാമനുമായി നടത്തിയ സംഭാഷണത്തെ അടിസ്ഥാനമാക്കി തയാറാക്കിയത് )\ncovid19 Kalyan Silks kerala business opportunities T S Pattabhiraman


കുരുമുളക് തൈകൾ ഫലപ്രദമായി ഗ്രാഫ്റ്റ് ചെയ്യാൻഉപയോഗിക്കുന്ന ബ്രസീലിയൻ തിപ്പലി തൈകൾ( കൊളുബ്രിനം) വിൽ പനയ്ക്ക്. കുറ്റിക്കുരുമുളക്, ടോപ്പ് ഷൂട്ട് ഗ്രാഫ്റ്റിംഗ് എന്നിവ ഉൾപ്പെടെ എല്ലാത്തരം ഗ്രാഫ്റ്റിംഗിനും ഇത് ഉപയോഗപ്രദമാണ്. വെള്ളക്കെട്ടുള്ള പ്രദേശങ്ങളിൽ പോലും വളരെ നല്ല രീതിയിൽ വളരുന്ന കൊളുബ്രിനംതൈകൾ പരിമിതികളുള്ള പ്രദേശങ്ങളിൽ കുരുമുളക് ക്യഷികൾക്ക് അനുയോജ്യമാണ് . സാധാരണ കുരുമുളക് ചെകളിൽ കണ്ടുവരുന്ന മഞളിപ്പ് , ദ്രുതവാട്ടം, വേരുചിയൽ തുടങ്ങിയ രോഗങ്ങൾക്കെതിരെ ഇത്തരക്കിൽ ഗാഫ്റ്റ് ചെയ്യുന്ന ചെടികൾക്ക് കൂടുതൽ പ്രധിരോധ ശേഷി ലഭിക്കുന്നു. പേരു പിടിപ്പിച്ച ഒരു തൈ 20 രൂപ നിരക്കിൽ കൊറിയർ ചെയ്തു കൊടുക്കുന്നു. വിവരങ്ങൾക്ക് 9895764445\nProduct: Colubrinum brazilian thippaly\nDate Added: 28-10-2019\nTags: colubrinum, brazilian thippally, wild thippalli, thippally,\nAfsal b.a, Thirunelly, Wayanad,Kerala\nWestern ghats, Thirunelly po appappara\nSendamessage to Afsal b.a\nPlease sign in to chat with Afsal b.a


chrennithala's press conference'അധികാര\n‘അധികാരത്തിലെത്തിയാല് ലോട്ടറി കേസ് സി.ബി.ഐയ്ക്ക് വിടും’\nAdministrator Friday, April 1st, 2011 10:00 am 1 April, 2011\nതിരുവനന്തപുരം: യുഡിഎഫ് അധികാരത്തിലെത്തിയാല് ലോട്ടറി വിഷയത്തില് സിബിഐ അന്വേഷണം നടത്തുമെന്ന് കെപിസിസി പ്രസിഡന്റ് രമേശ് ചെന്നിത്തല പറഞ്ഞു. തിരുവനന്തപുരത്ത് വാര്‍ത്താസമ്മേളനത്തില് സംസാരിക്കുകയായിരുന്നു ചെന്നിത്തല.\nകേരളത്തില് ഒരു കാലത്തുമില്ലാത്ത രീതിയില് അഴിമതിയും സ്വജനപക്ഷപാതവും വളരുമ്പോള് മുഖ്യമന്ത്രി അതിനെല്ലാം കൂട്ടുനില്‍ക്കുകയാണ്. കഴിഞ്ഞ അഞ്ച് വര്‍ഷത്തെ ഭരണം സി.പി.ഐ.എമ്മിനെ കോര്‍പ്പറേറ്റ് സ്ഥാപനമാക്കി മാറ്റി. ലോട്ടറി മാഫിയയ്‌ക്കെതിരേ സംസാരം മാത്രമേയുള്ളൂ. മുഖ്യമന്ത്രി ലോട്ടറി മാഫിയയ്‌ക്കൊപ്പമാണ്. സാന്റിയാഗോ മാര്‍ട്ടിനെ സംരക്ഷിക്കാന് വേണ്ടിയാണ് മുഖ്യമന്ത്രി അന്വേഷണത്തിന് തയ്യാറാവാത്തത്. നവീന മൂന്നാര് എവിടെയെന്ന കാര്യത്തിലും മുഖ്യമന്ത്രി മറുപടി പറയണമെന്നും അദ്ദേഹം വ്യക്തമാക്കി.\nകൈയ്യടിക്കുവേണ്ടിയും പാര്‍ട്ടിയിലെ എതിരാളികളെ അടിച്ചമര്‍ത്താന് വേണ്ടിയുമാണ് മുഖ്യമന്ത്രി ഈ നിലപാടുകള് സ്വീകരിച്ചത്. അല്ലാതെ കേരളത്തിലെ ജനങ്ങള്‍ക്ക് വേണ്ടിയല്ലായിരുന്നു. വി.എസിനെ തങ്ങള് ഭയക്കുന്നില്ല. പക്ഷേ അദ്ദേഹം അടിസ്ഥാനരഹിതമായ ആരോപണങ്ങള് ഉന്നയിക്കുന്നതിനാലാണ് തങ്ങള്‍ക്ക് മറുപടി പറയേണ്ടി വരുന്നത്. തിരഞ്ഞെടുപ്പ് കഴിഞ്ഞാല് മുഖ്യമന്ത്രി കരയേണ്ടിവരും. മുഖ്യമന്ത്രിക്ക് സീറ്റ് നല്‍കിയത് യു.ഡി.എഫ് വിജയം ഉറപ്പിക്കുന്നു. അല്ലാതെ വി.എസ് എന്ന ഘടകം തിരഞ്ഞെടുപ്പില് യു.ഡി.എഫിന് ഭീഷണിയാകുമെന്ന് കരുതുന്നില്ല. അങ്ങനെയെങ്കില് അത് കഴിഞ്ഞ തിരഞ്ഞെടുപ്പില് കാണേണ്ടതായിരുന്നു. രാഷ്ട്രീയത്തിലെയും ഭരണത്തിലെയും മാന്യതയാണ് മുഖ്യമന്ത്രി കളഞ്ഞുകുളിച്ചതെന്നും ചെന്നിത്തല പറഞ്ഞു.\nകോണ്‍ഗ്രസില് വിമതശല്യം ഏറ്റവും കുറഞ്ഞ തെരഞ്ഞെടുപ്പാണിതെന്നും അധികാരത്തിലെത്തുമെന്ന് ആത്മവിശ്വാസമുണ്ട്. താന് മത്സരിക്കണമെന്ന പൊതുവായ അഭിപ്രായത്തിന്റെ അടിസ്ഥാനത്തിലാണ് മത്സരിക്കാന് തയാറായത്. കേരളത്തിലെ കോണ്‍ഗ്രസിനെ വസന്തകാലത്തിലേക്ക് എത്തിക്കുക എന്ന പരമപ്രധാന ലക്ഷ്യമാണ് തനിക്കുള്ളത്. അത് താന് കൃത്യമായി നിറവേറ്റുമെന്നും അദ്ദേഹം പറഞ്ഞു.


ദിലീപ് കുറ്റാരോപിതന് ആണെന്നറിഞ്ഞത് മുതല് ഞാന് അയാളുമായി സഹകരിച്ചിട്ടില്ല: ജോയ് മാത്യു\n12 Jan, 2022, 5:10 am\nനടി ആക്രമിക്കപ്പെട്ട കേസില് ദിലീപ് കുറ്റാരോപിതനാണെന്ന് അറിഞ്ഞപ്പോള് മുതല് അയാളുമായി സഹകരിച്ചിട്ടില്ലെന്ന് നടന് ജോയ് മാത്യു. ഇന്നലെ സമൂഹമാധ്യമത്തില് ആക്രമണം അതിജീവിച്ച നടിക്ക് പിന്തുണ അറിയിച്ച് ജോയ് മാത്യു കുറിപ്പ് പങ്കുവെച്ചിരുന്നു. അതിന് താഴെ വന്ന കമന്റുകള്‍ക്ക് മറുപടി പുതിയ കുറിപ്പിലൂടെ മറുപടി നല്‍കുകയാണ് ജോയ് മാത്യു.\nദിലീപ് വിഷയത്തില് തന്റെ നിലപാട് 2017ല് തന്നെ വ്യക്തമാക്കിയതാണ്. ദിലീപിനോട് സഹകരിക്കാത്തതിനാല് തനിക്ക് അയാളുമായി അടുപ്പമുള്ളവരുടെ സിനിമയില് അവസരം നഷ്ടപ്പെട്ടിട്ടുണ്ട്. എന്നാല് അതൊന്നും തന്നെ ബാധിച്ചിട്ടില്ലെന്നും ജോയ് മാത്യു പറയുന്നു.\nഇന്നലെ ഞാനിട്ട പോസ്റ്റിനു കീഴില് പത്രം വായിച്ചു പരിചയമില്ലാത്തവരും ഫേസ്ബുക്കില് മാത്രം നിരങ്ങുന്നവരുമായ കുറച്ചുപേര് 'താങ്കള് ആദ്യം തുടങ്ങൂ 'എന്നൊക്കെ ഉപദേശിക്കുന്നത് കണ്ടു .ദിലീപ് കുറ്റാരോപിതന് ആണെന്നറിഞ്ഞത് മുതല് ഞാന് അയാളുമായി സഹകരിച്ചിട്ടില്ല .(Times of India .12/7/2017)\nകൂടാതെ അയാളുമായി അടുപ്പമുള്ളവരുടെ സിനിമകളില് നിന്നും എന്നെ മാറ്റിയിട്ടുമുണ്ട് .പക്ഷെ അതൊന്നും എന്നെ ബാധിച്ചിട്ടില്ല .കാരണം സത്യസന്ധമായ നിലപാടുകളെ അംഗീകരിക്കുന്ന ഒരു കൂട്ടം ചലച്ചിത്ര പ്രവര്‍ത്തകരും ആരാധകവങ്കന്മാരല്ലാത്ത ,വിവേകമുള്ള പ്രേക്ഷകരും ഉള്ള കാലത്തോളം എന്റെ അന്നം മുട്ടിക്കാന് ഒരു കുറ്റവാളിക്കും കഴിയില്ല.\nഅതിജീവിത സമൂഹമാധ്യമത്തില് പങ്കുവച്ച് കുറിപ്പ് പങ്കുവെച്ചുകൊണ്ട് സിനിമ മേഖലയില് നിന്ന് വ്യാപകമായ പിന്തുണ ലഭിച്ചിരുന്നു. എന്നാല് ഇരക്കൊപ്പമാണ് എന്ന് പറയാന് എളുപ്പമാണെന്നും കുറ്റവാളിയുമായി സഹകരിക്കില്ലെന്ന് പറയാന് ആരുമില്ലെന്നുമാണ് ജോയ് മാത്യു ഫെയ്‌സ്ബുക്കില് കുറിച്ചത്. മമ്മൂട്ടിയും മോഹന്‍ലാലും അടക്കം നിരവധി താരങ്ങള് അതിജീവിതയുടെ പോസ്റ്റ് പങ്കുവെക്കുകയുണ്ടായി. എന്നാല് സമൂഹമാധ്യമത്തില് പോസ്റ്റ് പങ്കുവെച്ചുകൊണ്ടുള്ള പിന്തുണ മാത്രം പോരെന്ന് ഡബ്ല്യു.സി.സിയും വ്യക്തമാക്കിയിരുന്നു.


ദിലീപിന് വേണ്ടി രക്ഷകനിറങ്ങുന്നു..! വെറും പുലിയല്ല..പുപ്പുലി...! ഇനിയാണ് കളി...! | Senior Advocate may appear for Dileep in Supreme Court if bail plea rejected by High Court - Malayalam Oneindia\n5 hrs ago 1964ൽ കോൺഗ്രസ് അത് വാദ്ഗാനം ചെയ്തിരുന്നു; പക്ഷെ നടപ്പാക്കിയില്ല, കടന്നാക്രമിച്ച് പ്രധാനമന്ത്രി\nദിലീപിന് വേണ്ടി രക്ഷകനിറങ്ങുന്നു..! വെറും പുലിയല്ല..പുപ്പുലി...! ഇനിയാണ് കളി...!\nUpdated: Thu, Jul 20, 2017, 17:12 [IST]\nകൊച്ചി: നടിയെ ആക്രമിച്ച കേസില് പ്രതി ചേര്‍ക്കപ്പെട്ട് റിമാന്‍ഡില് കഴിയുന്ന ദിലീപ് ചെറിയ പുളളിയല്ലെന്ന് സിനിമയുമായി ബന്ധപ്പെട്ട എല്ലാവര്‍ക്കും അറിയാം. വലിയ അഭിനയ പ്രതിഭ ഒന്നും അല്ലെങ്കിലും രസിപ്പിക്കുന്ന ചില കഥാപാത്രങ്ങളിലൂടെ മനസിലിടം നേടിയ നടനാണ് ദിലീപ്. പിന്നീടുള്ള വളര്‍ച്ചയില് മലയാള സിനിമയെ തന്നെ പിടിച്ചടക്കി അയാള്.\nവന് ട്വിസ്റ്റ്..!! അന്വേഷണം ദിലീപിന്റെ സുഹൃത്തായ നടിയിലേക്ക്..!! മാഡമോ വിഐപിയോ ?\nദിലീപ് അകത്തായതോടെ കോടികളുടെ സിനിമാ പദ്ധതികളാണ് മുടങ്ങിക്കിടക്കുന്നത്. ദിലീപ് തന്നെ നേരത്തെ പറഞ്ഞത് പോലെ അയാള് ഒറ്റയ്ക്കല്ല, ഒരു പ്രസ്ഥാനമാണ്. അതുകൊണ്ട് തന്നെ ദിലീപിനെ പുറത്തിറക്കുക എന്നത് ഒട്ടേറെപ്പേരുടെ ആവശ്യവുമാണ്. കോടികള് വാരിയെറിഞ്ഞ് ദിലീപിന്റെ ആ രക്ഷകനെ രംഗത്തിറക്കാനാണ് നീക്കങ്ങള്.\nപണം ഒരു പ്രശ്നമല്ല\nസിനിമയില് നിന്നും റിയല് എസ്റ്റേറ്റ് ഇടപാടുകളില് നിന്നും മറ്റ് ബിസിനസ്സുകളില് നിന്നുമായി കോടികളുടെ സമ്പാദ്യമാണ് അനധികൃതമായും അല്ലാതെയും ദിലീപിനുള്ളത് എന്ന് സാമ്പത്തിക കുറ്റാന്വേഷണ വകുപ്പ് കണ്ടെത്തിക്കഴിഞ്ഞു. പണമെറിഞ്ഞ് ദിലീപിനെ രക്ഷപ്പെടുത്താന് വലിയ ബുദ്ധിമുട്ടൊന്നുമില്ല.\nപക്ഷേ നിയമത്തിന്റെ നൂലാമാലകള് ഇത്തരമൊരു കേസില് അഴിച്ചെടുക്കുക വലിയ പാടാണ്. കേരളത്തിലെ വക്കീലന്മാരെക്കൊണ്ട് ദിലീപിനെ രക്ഷിച്ചെടുക്കാന് സാധിച്ചില്ലെങ്കില് അങ്ങ് ദില്ലിയില് നിന്നും ദിലീപിന്റെ രക്ഷകനിറങ്ങും.\nദിലീപിന്റെ ജാമ്യാപേക്ഷ കേസ് സുപ്രീം കോടതിയില് എത്തുകയാണെങ്കില് ചെറിയ പുള്ളിയൊന്നുമല്ല ദിലീപിന് വേണ്ടി ഹാജരാവുക. മണിക്കൂറിന് കോടികള് പ്രതിഫലം വാങ്ങുന്ന രാംജത് മലാനിയെന്ന പ്രമുഖ അഭിഭാഷകനാവും ദിലീപിന് വേണ്ടി വാദിക്കുക.\nദിലീപിന്റെ വേണ്ടപ്പെട്ടവര് രാംജത് മലാനിയെ സമീപിച്ചതായാണ് വിവരമെന്ന് മംഗളം റിപ്പോര്‍ട്ട് ചെയ്തിരിക്കുന്നു. 94കാരനായ മലാനി രാജ്യത്തെ എണ്ണം പറഞ്ഞ അഭിഭാഷകരില് പ്രമുഖനാണ്. കോടികളാണ് മലാനിക്ക് വേണ്ടി ചിലവാവുക.\nസംസ്ഥാനത്തെ മുതിര്‍ന്ന അഭിഭാഷകര് തന്നെയാണ് ദിലീപിന് വേണ്ടി രാംജത് മലാനിയെ നിര്‍ദേശിച്ചത് എന്നാണ് അറിയുന്നത്. നേരത്തെ ജയലളിത അടക്കമുള്ള പ്രമുഖര്‍ക്ക് വേണ്ടി സുപ്രീം കോടതിയില് ഹാജരായിട്ടുണ്ട് മലാനി.\nകോടതി ജാമ്യം നൽകിയില്ല\nആദ്യം ജാമ്യാപേക്ഷ നല്‍കിയ അങ്കമാലി കോടതി ജാമ്യം അനുവദിച്ചില്ല. തുടര്‍ന്നാണ് ജാമ്യത്തിന് വേണ്ടി നേരെ ഹൈക്കോടതിയിലെത്തിയത്. ജാമ്യാപേക്ഷയെ പ്രോസിക്യൂഷന് ശക്തമായാണ് എതിര്‍ത്തത്.\nവിവാഹം മുടക്കാൻ ശ്രമിച്ചു\nദിലീപാണ് നടിക്കെതിരായ ആക്രമണത്തിന്റെ മുഖ്യസൂത്രധാരനെന്നാണ് പ്രോസിക്യൂഷന് വാദിച്ചത്. മാത്രമല്ല ആക്രമിക്കപ്പെട്ട നടിയുടെ വിവാഹം തടയാന് ദിലീപ് ശ്രമിച്ചിട്ടുണ്ടെന്ന് പ്രോസിക്യൂഷന് വാദം ഉയര്‍ത്തി.\nഅതേസമയം ഗൂഢാലോചന ദിലീപിനെതിരെ കെട്ടിച്ചമച്ചതാണ് എന്നാണ് ദിലീപിന്റെ അഭിഭാഷകന് അഡ്വക്കേറ്റ് രാംകുമാര് വാദിച്ചത്. സുനിയെ ദിലീപ് കണ്ടത് ഗൂഢാലോചനയായി കണക്കാക്കാന് സാധിക്കില്ലെന്നും രാംകുമാര് വാദിച്ചു.\nഅപ്പുണ്ണി പിടിയിലാവും മുൻപേ\nദിലീപിന്റെ മാനേജര് അപ്പുണ്ണി അറസ്റ്റിലാവും മുന്‍പ് ജാമ്യം നേടാനാണ് ദിലീപിന് ലഭിച്ചിരിക്കുന്ന നിയമോപദേശം എന്നാണറിയുന്നത്. അപ്പുണ്ണിക്ക് ഗൂഢാലോചനയില് നേരിട്ട് പങ്കുണ്ട് എന്ന് തന്നെയാണ് പോലീസ് സംശയിക്കുന്നതും.\nകേസില് കൂടുതല് അറസ്റ്റുകള് വരും ദിവസങ്ങളില് ഉണ്ടാകുമെന്നാണ് പ്രതീക്ഷിക്കപ്പെടുന്നത്. ദിലീപിന്റെ സുഹൃത്തായ നടിയിലേക്ക് അന്വേഷണം നീളുന്നതായും റിപ്പോര്‍ട്ടുകളുണ്ട്. മാത്രമല്ല പ്രതീഷ് ചാക്കോ വെളിപ്പെടുത്തിയ വിഐപിയും പോലീസ് നിരീക്ഷണത്തിലാണ്.\ndileep arrest attack bhavana kavya madhavan manju warrier actress pulsar suni conspiracy ദിലീപ് നടി ഭാമ ആക്രമണം ഭാവന കാവ്യ മാധവന് മഞ്ജു വാര്യര് പള്‍സര് സുനി\nSenior Advocate may appear for Dileep in Supreme Court if bail plea rejected by High Court


india-china | ഗാൽവൻ നദിക്കരയിലെ ഇന്ത്യൻ സൈനിക കേന്ദ്രങ്ങളെയെല്ലാം വ്യക്തമായി കാണാനായി വൈ ജങ്ഷനിലെ ചൈനയുടെ നിർമ്മാണ പ്രവർത്തനം; ഇന്ത്യ റോന്തു ചുറ്റുന്ന മേഖലയിലെ യഥാർഥ നിയന്ത്രണ രേഖയ്ക്കും 200 മീറ്ററുള്ളിലേക്ക് വീണ്ടും കടന്നു കയറി പ്രകോപനം; അതിർത്തിയിൽ ചൈന തുടരുന്നത് പ്രകോപനം തന്നെ; ഏത് സമയവും എന്തും സംഭവിക്കാവുന്ന അവസ്ഥയിലേക്ക് ഗൽവാൻ താഴ് വര വീണ്ടും; കൂടുതൽ സൈനികർ സംഘർഷ മേഖലയിലേക്ക്; അതീവ ജാഗ്രതയിൽ കരസേന - MarunadanMalayalee.com\nഗാൽവൻ നദിക്കരയിലെ ഇന്ത്യൻ സൈനിക കേന്ദ്രങ്ങളെയെല്ലാം വ്യക്തമായി കാണാനായി വൈ ജങ്ഷനിലെ ചൈനയുടെ നിർമ്മാണ പ്രവർത്തനം; ഇന്ത്യ റോന്തു ചുറ്റുന്ന മേഖലയിലെ യഥാർഥ നിയന്ത്രണ രേഖയ്ക്കും 200 മീറ്ററുള്ളിലേക്ക് വീണ്ടും കടന്നു കയറി പ്രകോപനം; അതിർത്തിയിൽ ചൈന തുടരുന്നത് പ്രകോപനം തന്നെ; ഏത് സമയവും എന്തും സംഭവിക്കാവുന്ന അവസ്ഥയിലേക്ക് ഗൽവാൻ താഴ് വര വീണ്ടും; കൂടുതൽ സൈനികർ സംഘർഷ മേഖലയിലേക്ക്; അതീവ ജാഗ്രതയിൽ കരസേന\nJune 29, 2020 | 06:33 AM IST | Permalink\nന്യൂഡൽഹി: അതിർത്തിയിൽ പ്രകോപനം തുടർന്ന് ചൈന. അതിർത്തിയിലെ കടന്നു കയറ്റക്കാരെ തുരത്തുമെന്ന് പ്രധാനമന്ത്രി മോദി പ്രഖ്യാപിച്ച ശേഷമാണ് പുതിയ നുഴഞ്ഞുകയറ്റം. കിഴക്കൻ ലഡാക്കിലെ ഗാൽവൻ താഴ്‌വരയിൽ ഇന്ത്യ റോന്തുചുറ്റുന്ന പട്രോൾ പോയിന്റ് (പി.പി.) 10, 11, 11 എ., 12, 13 മേഖലകളിലും ചൈനീസ് സേനയുടെ കടന്നുകയറ്റം. ഇത് അതിർത്തിയിലെ സ്ഥിതി കൂടുതൽ വഷളാക്കുകയാണ്. ഏത് സമയവും നേരിട്ട് ഏറ്റുമുട്ടലിന് ഇത് വഴിവയ്ക്കും. ഇന്ത്യയും ചൈനയും തമ്മിലെ നയതന്ത്ര ബന്ധം കൂടുതൽ വഷളാകുന്നതിന്റെ സൂചനയാണ് ഇത്.\n20 ജവാന്മാരുടെ വീരമൃത്യുവിനിടയാക്കിയ സംഘർഷം നടന്ന പി.പി. 14 മേഖലയിൽ ആധിപത്യംസ്ഥാപിച്ച് വൈ ജങ്ഷനിൽ നിർമ്മാണപ്രവർത്തനം നടത്തിയിരുന്നു. ദൗലത്ത് ബാഗ് ഓൾഡിയിലെ (ഡി.ബി.ഒ.) ഇന്ത്യയുടെ തന്ത്രപ്രധാന വ്യോമതാവളത്തിന് 25 കിലോമീറ്റർമാത്രം അകലെയാണ് ഗാൽവൻ നദിയും ഷ്യോക് നദിയും കൂടിച്ചേരുന്ന വൈ ജങ്ഷൻ. കാരക്കോറം ചുരത്തിലേക്കും സിയാച്ചിനിലേക്കുമുള്ള കരസേനയുടെ അവശ്യസാധന വിതരണത്തിനും ഡി.ബി.ഒ. വ്യോമത്താവളത്തെയാണ് ഇന്ത്യ ആശ്രയിക്കുന്നത്. ഇന്ത്യൻ സേനാ നീക്കത്തെ നിരീക്ഷിക്കാനാണ് ചൈനയുടെ ഇപ്പോഴത്തെ കടന്നു കയറ്റം.\nഗാൽവൻ നദിക്കരയിലെ ഇന്ത്യൻ സൈനിക കേന്ദ്രങ്ങളെയെല്ലാം വ്യക്തമായി കാണാനുള്ള ശ്രമമാണ് ചൈനയുടേത്. വൈ ജങ്ഷനിലെ ചൈനയുടെ നിർമ്മാണപ്രവർത്തനം ഇന്ത്യയുടെ പ്രദേശത്തുതന്നെയാണെന്ന് സൈനികവൃത്തങ്ങൾ പറയുന്നു. ഇന്ത്യ റോന്തുചുറ്റുന്ന മേഖലയിൽ യഥാർഥ നിയന്ത്രണരേഖയ്ക്കും 200 മീറ്ററുള്ളിലാണ് ചൈന കടന്നുകയറിയത്. എന്നാൽ, അതിർത്തി ഔദ്യോഗികമായി നിശ്ചയിച്ചിട്ടില്ലാത്ത പ്രദേശമാണ് ഇത്.\nസംഘർഷം നിലനിന്നിരുന്ന പാംഗോങ് തടാകത്തിന്റെ പടിഞ്ഞാറേ ചെരിവുകളിലെ എട്ടുമലനിരകളിൽ (ഫിംഗറുകൾ) ഫിംഗർ നാലുവരെ ചൈനീസ് സൈന്യം നേരത്തേ സാന്നിധ്യമുറപ്പിച്ചിരുന്നു. ഫിംഗർ എട്ടാണ് ഇവിടെ അതിർത്തിയായി ഇന്ത്യ കരുതുന്നത്. ചൈന നാലും. നാലിനും എട്ടിനുമിടയിൽ ഇരുരാജ്യവും റോന്തുചുറ്റിയ മേഖലയായിരുന്നെങ്കിലും ഇപ്പോൾ നാലുവരെ പൂർണമായും ചൈനയുടെ നിയന്ത്രണത്തിലായി. ഇതിന് പിന്നാലെയാണ് കൂടുതൽ സ്ഥലത്തേക്കുള്ള കടന്നു കയറ്റം. ഈ സാഹചര്യത്തിൽ കൂടുതൽ സൈനികരെ ഇന്ത്യ അതിർത്തിയിലേക്ക് അയച്ചിട്ടുണ്ട്. ഏത് സാഹചര്യവും നേരിടാനുള്ള കരുതലിലാണ് ഇന്ത്യൻ സൈന്യം.\nഹോട്‌സ്പ്രിങ്‌സിലെ പി.പി. 15, ഗോഗ്ര പോസ്റ്റിനുസമീപത്തെ പി.പി. 17, പി.പി. 18, കോങ്കലയിലെ പി.പി. 19, ഡെപ്സാങ് സമതലം എന്നിവയും ചൈന കൈയടക്കിയിട്ടുണ്ട്. ഇതെല്ലാം പ്രകോപനം സൃഷ്ടിക്കാനുള്ള ചൈനീസ് ശ്രമത്തിന്റെ ഭാഗമാണ്. ഗൽവാനിൽ യഥാർഥ നിയന്ത്രണ രേഖ കടന്ന് ഇന്ത്യയുടെ നിയന്ത്രണത്തിലുള്ള ലഡാക്കിൽ ചൈന നിർമ്മാണ പ്രവർത്തനങ്ങൾ നടന്നുവെന്ന് തെളിയിക്കുന്ന സാറ്റലൈറ്റ് ഇമേജുകൾ എൻഡിടിവി പുറത്തുവിട്ടു. 2020 മെയ് 22 മുതൽ ജൂൺ 26 വരെയുള്ള 33 ദിവസങ്ങൾക്കിടയിലായിരുന്നു ഈ നിർമ്മാണ പ്രവർത്തനങ്ങളെന്ന് സാറ്റലൈറ്റ് ഇമേജുകൾ വിശകലനം ചെയ്ത് വിലയിരുത്തുന്നു.\nഈ സ്ഥലത്തായിരുന്നു ജൂൺ 15ന് പട്രോളിങ് നടത്തിയ ഇന്ത്യൻ സൈന്യവും ചൈനീസ് സൈന്യവും ഏറ്റുമുട്ടിയത്. പട്രോൾ പോയിന്റ് 14 (PP-14) എന്നാണ് ഈ പ്രദേശത്തെ അടയാളപ്പെടുത്തുന്നത്. ഇന്ത്യയുടെ കമാൻഡിങ് ഓഫീസർ കേണൽ ഉൾപ്പടെ 20 സൈനികർ കൊല്ലപ്പെട്ടു. ചൈനയുടെ 45 സൈനികർ ഇതേ രീതിയിൽ മരിച്ചിട്ടുണ്ടാകാം എന്നാണ് ഇന്ത്യൻ സൈന്യം നൽകുന്ന വിവരം. ഇന്ത്യയുടെ അതിർത്തി കടന്ന് ആരും വന്നിട്ടില്ലെന്ന് പ്രധാനമന്ത്രി നരേന്ദ്ര മോദി സർവകക്ഷി യോഗത്തിൽ വ്യക്തമാക്കിയിരുന്നു. ഇന്ത്യൻ മണ്ണിനെ ലക്ഷ്യമിട്ട ചൈനീസ് പട്ടാളത്തിന് ഇന്ത്യയുടെ ജവാന്മാർ ഉചിതമായ തിരിച്ചടി നൽകി എന്ന് മാൻകി ബാത്തിലൂടെ പ്രധാനമന്ത്രി ആവർത്തിക്കുകയും ചെയ്തു. ഇതിന് ശേഷമാണ് കൂടുതൽ തെളിവുകൾ പുറത്തു വന്നത്.\nഗൽവാൻ നദീതടത്തിലെ ഈ പ്രദേശം ഇന്ത്യയുടെ നിയന്ത്രണത്തിൽ ഉള്ളതാണെന്ന് നേരത്തേ അംഗീകരിക്കപ്പെട്ടതാണ്. ആ സ്ഥലത്ത് ചൈനീസ് പട്ടാളം അതിക്രമിച്ചു കയറി എന്നതിന്റെ വ്യക്തമായ തെളിവുകളാണ് സാറ്റലൈറ്റ് ദൃശ്യങ്ങളെന്ന് എൻഡിടിവി റിപ്പോർട്ട് ചെയ്തു. 137 മീറ്റർ ദൂരം ചൈന കടന്നുകയറി എന്ന് സാറ്റലൈറ്റ് ഇമേജുകൾ വ്യക്തമാക്കുന്നു. മാക്സർ, പ്ലാനറ്റ് ലാബ് രാജ്യാന്തര ഏജൻസികളിൽനിന്ന് എൻഡിടിവിക്ക് ലഭിച്ചതാണ് ഉപഗ്രഹ ചിത്രങ്ങൾ. മെയ് 22 മുൻ ഈ പ്രദേശത്ത് ഒരു നിർമ്മാണവും നടന്നതായി ഉപഗ്രഹ ചിത്രത്തിൽ രേഖപ്പെടുത്തിയിട്ടില്ല. എന്നാൽ അതിന് ശേഷമുള്ള ഇമേജുകളിൽ നിർമ്മാണ പ്രവർത്തനങ്ങൾ നടന്നത് വ്യക്തമായി തെളിയുന്നു.\nഈ സ്ഥലത്ത് ഉള്ള ഒരു മതിൽ ഇന്ത്യൻ നിർമ്മിതമെന്നാണ് അനുമാനം. ജൂൺ 26 ന് എടുത്ത ഉപഗ്രഹചിത്രം ഈ പ്രദേശം ഗൽവാനിലെ വലിയ തോതിലുള്ള പ്രവാഹത്തിൽ മുങ്ങിപ്പോയതായി മനസ്സിലാക്കുന്നു. അവിടെ ഇന്ത്യൻ സൈനികരുടെ സാന്നിധ്യം രേഖപ്പെടുത്തിയിട്ടുമില്ല. മെയ് 22ന് മാക്സർ പ്ലാനറ്റ് ലാബ് ചിത്രങ്ങൾ സൂചിപ്പിക്കുന്നത് 20 സൈനികരെങ്കിലുമുള്ള താവളം ഉണ്ടായിരുന്നു എന്നാണ്. ഇത് ഇന്ത്യൻ സൈന്യത്തിന്റേതാണോ, ചൈനീസ് സൈന്യത്തിന്റേതാണോ എന്ന് വ്യക്തമല്ല. ഇരുസൈന്യവും ഏറ്റുമുട്ടിയതിന്റെ പിറ്റേന്ന് ജൂൺ 16നാണ് അടുത്ത ചിത്രം ലഭിച്ചിരിക്കുന്നത്. സൈനികരുടെയോ നിർമ്മാണത്തിന്റെയോ അടയാളങ്ങൾ ഇല്ലാത്ത ചിത്രമാണ് അന്ന് ലഭിച്ചത്.\nജൂൺ 22 ലഭിച്ച ചിത്രങ്ങൾ ഇതിൽനിന്ന് വ്യത്യസ്തമാണ്. നദിയോട് ചേർന്നുള്ള അതിർത്തി പ്രദേശത്ത് പിങ്ക് ടാർപോളിൽ ഇട്ട കൂടാരത്തിന്റെ ചിത്രം നൽകുന്നു. അതിർത്തിയോട് ചേർന്ന സ്ഥലത്ത് 50 സൈനികരുടെ സാന്നിധ്യമാണ് തിരിച്ചറിയുന്നത്. ഇതിൽ 25 അതിർത്തിയോട് ചേർന്ന 150 മീറ്ററിനുള്ളിലാണ്. ജൂൺ 25ന് പ്ലാനറ്റ് ലാബ് നൽകിയതാണ് ഒടുവിലത്തെ ചിത്രം. ചില പിങ്ക് കൂടാരങ്ങളുടെ നിറം മാറി. അവിടെനിന്ന് കുറേ നീക്കം ചെയ്തതായാണ് രേഖപ്പെടുത്തുന്നത്. ഈ സ്ഥലത്തങ്ങളിൽ ചൈനീസ് സൈന്യത്തിന്റെ നിർമ്മാണ പ്രവർത്തനങ്ങളാണ്


ഭീതിയൊഴിയാതെ ന്യൂസിലാന്‍ഡ് :: Janmabhumi Daily\nMonday 18 March 2019 7:06 am IST\nമുഖ്യപ്രതി ബ്രണ്ടണ് ടാറന്റിനെ കൂടാതെ സംഭവത്തില് പങ്കുണ്ടെന്ന് സംശയിക്കുന്ന ഒരാള് കൂടി പോലീസ് കസ്റ്റഡിയിലുണ്ടെന്ന് ന്യൂസിലാന്‍ഡ് പോലീസ് കമ്മീഷണര് മൈക് ബുഷ് പറഞ്ഞു. ഒരു സ്ത്രീയടക്കം മുമ്പ് കസ്റ്റഡിയില് എടുത്ത നാല് പേരെ സംഭവത്തില് പങ്കില്ലെന്ന് വ്യക്തമായതോടെ വിട്ടയച്ചു.\nവെല്ലിങ്ടണ്: ക്രൈസ്റ്റ്ചര്‍ച്ച് വെടിവയ്പ്പിന്റെ ഭീതി വിട്ടൊഴിയാതെ ന്യൂസിലാന്‍ഡ്. ഓക്‌ലാന്‍ഡിലും വെല്ലിങ്ടണിലുമടക്കം നിരവധിയിടങ്ങളില് മരിച്ചവരുടെ ഓര്‍മയില് ജനം ഞായറാഴ്ച പ്രാര്‍ഥനാ സമ്മേളനങ്ങള് നടത്തി.\nവെള്ളിയാഴ്ച ഉച്ചയ്ക്ക് പ്രാര്‍ഥനാ വേളയില് രണ്ട് മുസ്ലിം പള്ളികളിലായുണ്ടായ വെടിവയ്പ്പില് കൊല്ലപ്പെട്ടവരുടെ എണ്ണം 50 ആയി. പരിക്കേറ്റ 34 പേര് ഇപ്പോഴും ചികിത്സയിലാണ്. 11 പേര് ഗുരുതരാവസ്ഥയില് തുടരുന്നു. കൊല്ലപ്പെട്ടവരില് ഒരു മലയാളിയടക്കം അഞ്ച് പേര് ഇന്ത്യക്കാരാണെന്ന് ന്യൂസിലാന്‍ഡിലെ ഇന്ത്യന് ഹൈക്കമ്മീഷന് സ്ഥിരീകരിച്ചു. വെടിയേറ്റ രണ്ട് പേര് ചികിത്സയിലാണ്. രണ്ട് ഇന്ത്യക്കാരെ കുറിച്ച് ഇപ്പോഴും വിവരമില്ല.\nഅതേസമയം, തന്റെ ലക്ഷ്യം കുടിയേറ്റക്കാരെ ഇല്ലായ്മ ചെയ്യുകയാണെന്ന് കാട്ടി കൃത്യം നടത്തുന്നതിന് 10 മിനിറ്റ് മുന്‍പ് ബ്രണ്ടന് ടാറന്റ് കത്തയച്ചതായി പ്രധാനമന്ത്രി ജസിന്‍ഡ ആര്‍ഡേണ് സ്ഥിരീകരിച്ചു.\nതോക്കിന് മുനയില് നിന്ന് തലനാരിഴയ്ക്ക് രക്ഷപ്പെട്ടവര് തങ്ങള് അനുഭവിച്ച ഭീതിയെക്കുറിച്ച് ഇന്നലെ മാധ്യമങ്ങളോടു പറഞ്ഞു. ജീവന് തിരികെ കിട്ടിയത് പള്ളിക്കകത്തുണ്ടായിരുന്ന പലര്‍ക്കും ഇപ്പോഴും വിശ്വസിക്കാനായിട്ടില്ല. പുക നിറഞ്ഞ നിസ്‌കാരമുറിക്കുള്ളില് ചുറ്റിലും വെടിയുണ്ടകള് ചീറിപ്പായുകയായിരുന്നു. വിശ്വാസികളിലൊരാള് ഒരു വശത്തെ ജനല്‍ചില്ല് തകര്‍ത്തു. അതുവഴി കുറേപ്പേര് രക്ഷപ്പെട്ടു. മറുവശത്ത് കൊലയാളി വെടിവെച്ചിട്ടവരുടെ മൃതശരീരങ്ങള് ഒന്നിനു മുകളില് ഒന്നായി കുമിഞ്ഞു കൂടി. നിശ്ശബ്ദനായി, ശാന്തനായി നിന്ന് ചെറിയ ശബ്ദമുണ്ടാകുന്നിടത്തേക്കെല്ലാം അയാള് വീണ്ടും വീണ്ടും വെടിവച്ചുകൊണ്ടിരുന്നു, അല് നൂര് മസ്ജിദിലെ ഇമാം ഓര്‍ത്തെടുത്തു. ഒരു ഘട്ടത്തില് കാറിനടുത്തേക്ക് പോയ അക്രമി മടങ്ങി വരില്ലെന്നു കരുതി പുറത്തിറങ്ങിയവരെ അയാള് തിരികെയെത്തി വകവരുത്തുകയായിരുന്നു, അദ്ദേഹം പറഞ്ഞു.\nവെടിവയ്പ്പിന് 10 മിനിറ്റ് മുന്‍പ് കൊലയാളിയില് നിന്ന് സന്ദേശം ലഭിച്ചിരുന്നു: ന്യൂസിലാന്‍ഡ് പ്രധാനമന്ത്രി\nവെടിവയ്പ്പിന് 10 മിനിറ്റ് മുന്‍പ് തന്റെ ഓഫീസിലേക്ക് കൊലയാളിയുടെ സന്ദേശം എത്തിയതായി ന്യൂസിലാന്‍ഡ് പ്രധാനമന്ത്രി ജസിന്‍ഡ ആര്‍ഡേണ്. പ്രധാനമന്ത്രിയുടെ ഓഫീസ് സന്ദേശം ഉടന് പാര്‍ലമെന്ററി സുരക്ഷാ വിഭാഗത്തിന് കൈമാറി. എന്നാല്, സന്ദേശത്തില് ആക്രമണ സ്ഥലമോ സമയമോ വ്യക്തമാക്കിയിരുന്നില്ല. മാധ്യമസ്ഥാപനങ്ങളടക്കം മുപ്പതിലധികം പേര്‍ക്ക് അക്രമി സന്ദേശം അയച്ചിരുന്നുവെന്നും ജസിന്‍ഡ പറഞ്ഞു.\nരാജ്യത്തെ തോക്ക് നിയമം ഭേദഗതി ചെയ്യുന്നത് ക്യാബിനറ്റ് ചര്‍ച്ച ചെയ്യും. കൊല്ലപ്പെട്ടവരുടെ മൃതദേഹങ്ങള് ബുധനാഴ്ചയോടെ ബന്ധുക്കള്‍ക്ക് വിട്ടുനല്‍കും. വെടിവയ്പ്പിന്റെ ദൃശ്യങ്ങള് സമൂഹമാധ്യമത്തിലൂടെ പ്രചരിച്ച വിഷയം ഫേസ്ബുക്ക് ഓപ്പറേറ്റിങ് ഓഫീസറുമായി സംസാരിച്ചതായും ജസിന്‍ഡ വ്യക്തമാക്കി.\nതെരുവ്‌നായകളുടെ അക്രമം; ഭീതിയൊഴിയാതെ നാട്ടുകാര്\nന്യൂസിലാന്‍ഡ് പ്രധാനമന്ത്രി വിവാഹിതയാവുന്നു


വാഹനങ്ങള് കൂട്ടിയിടിച്ച് കത്തി രണ്ടു പ്രവാസി മലയാളികള് ഉള്‍പ്പെടെ അഞ്ചു മരണം\n2021-04-23 03:34:15 pm IST\nഅബുദാബി: യു.എ.ഇയില് വാഹനങ്ങള് കൂട്ടിയിടിച്ച് കത്തി രണ്ടു മലയാളികള് ഉള്‍പ്പെടെ അഞ്ചു പേര് മരിച്ചു. ഇതില് ഒരാള് ഗുജറാത്ത് സ്വദേശിയാണ്. വനിതയടക്കം മരിച്ച മറ്റു രണ്ടു പേരും സ്വദേശികളാണ്. അബുദാബി ഹലീബിലാണ് സംഭവം.\nമലപ്പുറം ചങ്ങരംകുളം മൂക്കുതല നരണിപ്പുഴ സ്വദേശി മഠത്തില് ബാപ്പു ഹാജിയുടെ മകന് ഇബ്രാഹിം (55), പാലക്കാട് ചാലിശ്ശേരി സ്വദേശി സീനിയര് കമ്മിഷണിങ് എന്‍ജിനീയര് രാജു ചീരന് സാമുവല് (42), ഗുജറാത്ത് സ്വദേശി കമ്മിഷണിങ് എന്‍ജിനീയര് പങ്കിള് പട്ടേല് (26) എന്നിവരാണ് മരിച്ച ഇന്ത്യക്കാര്.\nഅസബിലെ താമസ സ്ഥലത്തുനിന്ന് ഹലീബിലെ ഓയില്‍ഫീല്‍ഡിലേയ്ക്കു പോകവെയായിരുന്നു അപകടം. ഇബ്രാഹിം ഓടിച്ച പ്രാഡൊ ഉള്‍റോഡില്‍നിന്ന് പ്രധാന റോഡിലേയ്ക്ക് കയറവെ അമിത വേഗത്തിലെത്തിയ ലാന്‍ഡ്ക്രൂയിസറുമായി ഇടിക്കുകയായിരുന്നു. ഇടിയുടെ ആഘാതത്തില് വാഹനത്തിന് തീപ്പിടിച്ചു.\nനാലു പേര് സംഭവസ്ഥലത്തും ഒരാള് ആശുപത്രിയിലുമാണ് മരിച്ചത്. ഗുരുതരമായി പരിക്കേറ്റ മറ്റൊരു സ്വദേശി അപകടനില തരണം ചെയ്തിട്ടില്ല.\nAccident Abu Dhabi Expat Kerala Death


മോദിയുടെ ‘മെയ്ക് ഇന് ഇന്ത്യ’ മൂടുപടമണിഞ്ഞ വന് പരാജയം – Prathipaksham\nമോദിയുടെ ‘മെയ്ക് ഇന് ഇന്ത്യ’ മൂടുപടമണിഞ്ഞ വന് പരാജയം\nJuly 20, 2018. 2:55 pm July 20, 2018. 3:10 pm\nഇന്ത്യന് സാമ്പത്തികാവസ്ഥ ഫ്രാന്‍സിനെ മറികടന്ന് ആറാം സ്ഥാനത്തെത്തി എന്നൊക്കെ ലണ്ടന് ഇക്കണോമിക് ആന്‍റ് ബിസിനസ് റിസര്‍ച്ച് കണ്‍സള്‍ട്ടന്‍സി കണക്കു വെച്ച് അഹങ്കരിക്കാന് വരട്ടെ. മോദി ഇന്ത്യയെ മുന്നോട്ട് നയിക്കുന്നു എന്ന് വീമ്പിളക്കുമ്പോള് യാഥാര്‍ത്ഥ്യം പുറത്തറിയില്ലെന്ന് കരുതിയാല് തെറ്റി. ലോകബാങ്കിന്‍റെയും റിസര്‍വ് ബാങ്കിന്‍റെയും വിശദീകരണപ്രകാരം 2014 ന് ശേഷം ഇന്ത്യന് ഉല്പാദനരംഗം മെച്ചപ്പെട്ട നില നേടിയിട്ടില്ല, എന്നു മാത്രമല്ല പിന്നോട്ടുമാണ്. അതറിഞ്ഞിട്ടുവേണം 2018 നാം അഞ്ചാമതെത്തുമെന്ന ലണ്ടന് കണ്ടുപിടുത്തത്തില് ആവേശം കൊള്ളാന്.\nവേള്‍ഡ് ബാങ്ക് കണക്കുപ്രകാരം 1995ല് 18.6 ശതമാനമായിരുന്ന മൊത്തം ആഭ്യന്തര ഉല്പാദനം 15 ശതമാനമായി കുറഞ്ഞുവെന്നതാണ് 2014ന് ശേഷമുള്ള യാഥാര്‍ത്ഥ്യം.\nമൊബൈല് ഫോണ് രംഗത്തെ ലോകഭീമന്മാരായ സാംസങ്ങ് ഇന്ത്യയില് നിര്‍മ്മാണമാരംഭിക്കാന് നിക്ഷേപം നടത്തുന്നുവെന്നതാണ് അടുത്ത കാലത്തെ മുന്നേറ്റമായി മോദി ഭരണകൂടം ഉദ്ഘോഷിക്കുന്നത്. സാംസങ് വാര്‍ത്ത നല്ലതാണ്, പക്ഷെ അത് മുഖം രക്ഷിക്കാനുള്ള സമീപകാല നീക്കങ്ങളില് ഒന്നു മാത്രമാണ്. ‘മെയ്ക് ഇന് ഇന്ത്യ’ മോദി ഭരണകൂടത്തിന്‍റെ കുലീനമായ ആഗ്രഹമാണ്. എന്നാല് ബിസിനസ് അന്തരീക്ഷത്തിന് ചേര്‍ന്ന അടിസ്ഥാനസൗകര്യങ്ങളുടെ അഭാവത്തില് അത് ഒരു കഠിനമായ വെല്ലുവിളിയാണ് എന്നാണ് ‘മെയ്ക് ഇന് ഇന്ത്യ’യെപ്പറ്റി ഒട്ടാവയിലെ കാര്‍ലട്ടണ് യൂണിവേഴ്സിറ്റി സാമ്പത്തികശാസ്ത്ര പ്രൊഫസര് വിവേക് ജേഹേജിയയുടെ അഭിപ്രായം. സംരഭം മോഹനമായ അന്താരാഷ്ട്ര ബിസിനസ് രംഗത്ത് വിലയേറിയതാണ്. പക്ഷെ അത് സേവനാധിഷ്ടിത സാമ്പത്തികരാജ്യത്തിന് വെല്ലുവിളിയാണെന്നാണ് നിരീക്ഷകാഭിപ്രായം. പ്രധാനമന്ത്രിയുടെയൊ ധനകാര്യമന്ത്രിയുടെയൊ ഓഫീസില് നിന്നും ഇക്കാര്യത്തില് പ്രതികരണമൊന്നും ഉണ്ടായിട്ടില്ല.\nചൈനയുടെ ‘മെയിഡ് ഇന് ചൈന’ പദ്ധതിയുമായി താരതമ്യം ചെയ്താല് മോദിയുടെ നയത്തിന്‍റെ തകര്‍ച്ച മനസ്സിലാക്കാം. റോബോട്ടിക്സിന്‍റെയും മോട്ടോര് വാഹനങ്ങളില് പുതിയ ഊര്‍ജ്ജ ഉപയോഗത്തിന്‍റെയും മേഖലയിലെ വ്യവസായങ്ങളില് രാജ്യനിക്ഷേപവും സബ്സിഡിയും ഉള്‍പ്പെടുത്തിയുള്ളതാണ് ചൈനയുടെ ‘മെയ്ഡ് ഇന് ചൈന’. എന്നാല് രാജ്യനിക്ഷേപത്തെപ്പറ്റി ചിന്തിക്കാത്ത നിക്ഷേപ പ്രോത്സാഹന കൗശലമാണ് മോദിയുടെ ‘മെയ്ക് ഇന് ഇന്ത്യ’.\nപ്രതിരോധത്തിലുള്‍പ്പെടെ പല മേഖലയിലും വിദേശനിക്ഷേപത്തിന് സാധ്യതകള് തുറന്നതാണ് 2014ല് വരുത്തിയ പരിഷ്കാരം. അനൗദ്യോഗികകണക്കുകള് പ്രകാരം നിക്ഷേപങ്ങള് താഴേക്കാണ്. ഇന്ത്യന് സാമ്പത്തിക നിരീക്ഷണകേന്ദ്രത്തിന്‍റെ കണക്കനുസരിച്ച് കഴിഞ്ഞ സാമ്പത്തികവര്‍ഷം പദ്ധതികളിലെ നിക്ഷേപം 6.62 ലക്ഷം കോടിയാണ്. 2015 സാമ്പത്തികവര്‍ഷം ഇത് 9.66 ലക്ഷം കോടിയായിരുന്നു.\nറിസര്‍വ്വ് ബാങ്ക് രേഖകള് പ്രകാരം കോര്‍പ്പറേറ്റ് മൂലധനച്ചിലവ് മോദി അധികാരമേറ്റ ശേഷം എക്കാലത്തെയും താഴ്ന്ന നിലവാരത്തിലേക്ക് പോയി. മോദിയുടെ ‘മെയ്ക് ഇന് ഇന്ത്യ’ പ്രാവര്‍ത്തികമായില്ല. 2012 വരെ ഇന്ത്യന് കമ്പനികള് വന്‍തോതില് നിക്ഷേപം നടത്തിയിരുന്നു. എന്നാല് മോദി ഭരണത്തില് നേരിട്ടുള്ള വിദേശനിക്ഷേപമാണ് വരുന്നത്. ഗിയറുകള് കൊണ്ട് രൂപീകൃതമായ സിംഹം ‘മെയ്ക് ഇന് ഇന്ത്യ’യെ എങ്ങോട്ടാവും വ്യവസായികമായി നയിക്കുകയെന്ന് ഭാവിയില് കണ്ടറിയേണ്ടിയിരിക്കുന്നു. 1995ലെ അലീഷ ചിനായിയുടെ ‘മെയിഡ് ഇന് ഇന്ത്യ’ എന്ന ഇന്‍ഡി പോപ്പ് പാട്ടും പാടി നമുക്ക് മുന്നേറാം.\nRead Also ചരിത്രത്തില് സംഭവിക്കുന്ന തമാശകള്; ഡൊണാള്‍ഡ് ട്രംപിനെ ലോകസമാധാനത്തിനുള്ള നോബല് സമ്മാനത്തിന് നോമിനേറ്റ് ചെയ്തു\nPosted in Editors Pic, ദേശീയം, നവപക്ഷം, പ്രതിപക്ഷം, വാര്‍ത്ത\nTagged in failure, MAKE IN INDIA, modi\nPrevഒരു വെള്ളിയാഴ്ച വൈകുന്നേരം ധ്യാനിക്കാനിരിക്കുമ്പോള്; സന്തോഷ് പാലായുടെ കവിത\nNextഹരിയാനയില് 22കാരിയെ 40 പേര് ബലാല്‍സംഗം ചെയ്തതായി പരാതി


വീണ്ടും വീണ്ടും ആ രംഗം ചെയ്യാൻ അയാൾ എന്നോട് ആവശ്യപെട്ടു. അവസാനം മമ്മൂക്ക ചൂടായപ്പോൾ ആണ് അയാൾ ഓക്കേ പറഞ്ഞത്. - മലയാളം ന്യൂസ് പോർട്ടൽ\nവീണ്ടും വീണ്ടും ആ രംഗം ചെയ്യാൻ അയാൾ എന്നോട് ആവശ്യപെട്ടു. അവസാനം മമ്മൂക്ക ചൂടായപ്പോൾ ആണ് അയാൾ ഓക്കേ പറഞ്ഞത്.\nPosted on March 9, 2019, 10:56 AM\nഅനിയത്തിയും കൂട്ടുകാരിയായും പ്രത്യക്ഷ പേട്ടയിരുന്നു ആദ്യകാലങ്ങളിൽ ചിത്ര സിനിമയിലെത്തിയത്. എന്നാൽ പിന്നീട് സിനിമയിൽ നായികയായി തിളങ്ങി നിന്നു. മമ്മൂട്ടിയുടേയും മോഹൻ ലാലിന്റെയും തുടങ്ങി നിരവധി താരങ്ങളുടെ നായികയായി ബിഗ് സ്‌ക്രീനിൽ നിറഞ്ഞു നിന്ന നടി കൂടിയാണ് ചിത്ര. മിക്ക നടികളെ പോലെ ചിത്രക്കും ഉണ്ടായിട്ടുണ്ട് സിനിമയിൽ നിന്നും കയ്‌പ്പേറിയ ചില അനുഭവങ്ങൾ. അതിൽ ഒന്നാണ് ചിത്ര ഇപ്പോൾ വെളിപ്പെടുത്തിയിരിക്കുന്നത്.\nപൊതുവെ അധികമാരോടും സംസാരിക്കാത്ത  പ്രകൃതം ആയിരുന്നു എന്റേത്. അത് കൊണ്ട് തന്നെ പരിചയപ്പെടുമ്പോൾ എനിക്ക് ജാഡയാണെന്ന് നിരവധിപ്പേർ തെറ്റിദ്ധരിച്ചിട്ടുമുണ്ട്. അങ്ങനെ തെറ്റിദ്ധരിച്ച ഒരു അസി. ഡയറക്ടര് ഉണ്ടായിരുന്നു കൂട്ടത്തിൽ. അയാള് എപ്പോഴും പറയുമായിരുന്ന് ’കുറച്ച് നാളുകൾ കഴിഞ്ഞാല് ഞാനും സിനിമയെടുക്കും. വലിയ സംവിധായകനാകും. അന്ന് എന്നെ മൈന്റ് ചെയ്യാത്തവരെയൊക്കെ ഒരു പാഠം പഠിപ്പിക്കും.” എന്നൊക്കെ. അയാൾ ഇത് പറയുന്നത് എന്നെ നോക്കിയായിരിക്കും. അന്ന് ഞാൻ കരുതിയത് അയാൾ അതൊക്കെ ചുമ്മാ പറയുന്നതാകും എന്നാണ്.\nകാലങ്ങൾ കടന്നു പോയി. വർഷങ്ങൾക്കുള്ളിൽ അദ്ദേഹം സംവിധായകനുമായി. അങ്ങനെ ഇരിക്കെ ആളുടെ ഒരു സിനിമയിൽ ഞാനായിരുന്നു നായിക. നായകന് മമ്മൂക്കയും. ഒരു പാട്ട് സീനിൽ ഞാൻ ഒരു വലിയ കുന്നിൽ നിന്നും ഓടി ഇറങ്ങുന്ന രംഗം ഉണ്ടായിരുന്നു. തിളച്ചുമറിയുന്ന വെയിലും. ഞാന് മിണ്ടാത്തതിലുള്ള പ്രതികാരം മനസില്‍വെച്ച് ഇരുപത് തവണ അയാള് ആ ഷോട്ട് എടുത്തു. വെയിലത്തു ഞാനാകെ വിയര്‍ത്ത് തളർന്നു തലചുറ്റുന്നത് പോലൊക്കെ തോന്നി. പക്ഷെ അയാൾ നിർത്താൻ ഉദ്ദേശമില്ലായിരുന്നു. വീണ്ടും വീണ്ടും അയാള് ആ ഷോട്ട് എടുപ്പിച്ചു. ഇത് കണ്ട മമ്മൂക്കക്ക് ദേഷ്യം വന്നു. അദ്ദേഹം സംവിധായകനോട് ദേഷ്യപ്പെട്ടു. അപ്പോഴാണ് അയാള് ഓ.കെ പറഞ്ഞത്. എനിക്ക് സിനിമയിൽ നിന്നും കിട്ടിയ മോശപ്പെട്ട അനുഭവം ഇത് മാത്രമാണ്. വേറെ ഒരു രീതിയിലും ആരും എന്നെ ചൂഷണം ചെയ്യാൻ ശ്രമിച്ചിട്ടില്ല.\nയുവതിയെ വിഷപാമ്പിനെ കാട്ടി പീഡിപ്പിച്ചു, ഒടുക്കം അതെ പാമ്പിന്റെ കടിയേറ്റ് യുവാവിന് ദാരുണാന്ത്യം\nഈ കണ്ണൂരുകാരന് നാല് വയസ്സില് കാഴ്ച നഷ്ടപ്പെട്ടു, പക്ഷെ ഇപ്പോള് അമേരിക്കന് പ്രസിഡനടിന്റെ ഉപദേഷ്ടാവ്, ജീവിതത്തോട് പൊരുതി നേടിയ ഈ നേട്ടം അറിയണം


25 യൂറോയ്ക്ക് ഒരു ദിവസത്തേക്ക് ലണ്ടനിലേക്ക് രക്ഷപ്പെടുക - പ്രത്യേക ഓഫർ! | യാത്രാ വാർത്തകൾ\n25 യൂറോയ്ക്ക് ഒരു ദിവസത്തേക്ക് ലണ്ടനിലേക്ക് രക്ഷപ്പെടുക\nനിങ്ങൾക്ക് ഒരു ദിവസത്തെ അവധി ഉണ്ടെങ്കിൽ എന്തുചെയ്യണമെന്ന് അറിയില്ലെങ്കിൽ, എന്തുകൊണ്ടാണ് നിങ്ങൾ ലണ്ടനിലേക്ക് പോകാത്തത്?. ഇത് ഭ്രാന്താണെന്ന് തോന്നുമെങ്കിലും, ഈ എക്സ്പ്രസ് യാത്രകൾ എല്ലായ്പ്പോഴും വിച്ഛേദിക്കാനും ഞങ്ങളുടെ പോക്കറ്റിനും അനുയോജ്യമാണ്. ഹ്രസ്വവും എന്നാൽ വളരെ തീവ്രവുമായ ഒളിച്ചോട്ടത്തിൽ ഞങ്ങൾ രംഗം മാറ്റും.\nഇതുപോലുള്ള ഓഫറുകൾ ഉപയോഗിച്ച്, ഞങ്ങൾക്ക് രണ്ടുതവണ ചിന്തിക്കാൻ പോലും സമയമില്ല. നിങ്ങൾക്ക് ഒരു വലിയ സ്യൂട്ട്കേസ് ആവശ്യമില്ല കൈ ലഗേജ് ഞങ്ങൾക്ക് ആവശ്യത്തിലധികം ഉണ്ടായിരിക്കും. നിങ്ങൾ എവിടെയാണെന്ന് നോക്കുകയാണെങ്കിൽ, ഞങ്ങൾക്ക് നഷ്‌ടപ്പെടാൻ കഴിയില്ല എന്നത് നല്ലതാണ്. ഇതുപോലുള്ള ഒരു യാത്ര ബുക്ക് ചെയ്യാൻ നിങ്ങൾ ആഗ്രഹിക്കുന്നുണ്ടോ?\n1 25 യൂറോയ്ക്ക് ലണ്ടനിലേക്ക് പറക്കുക\n2 8 യൂറോയ്ക്ക് ലണ്ടനിലെ ഹോട്ടൽ\n3 ഒരു ദിവസം കൊണ്ട് ലണ്ടനിൽ എന്താണ് കാണേണ്ടത്\n25 യൂറോയ്ക്ക് ലണ്ടനിലേക്ക് പറക്കുക\nയാത്രയെക്കുറിച്ച് ചിന്തിക്കുമ്പോൾ ഇത് ഒരു പ്രധാന ലക്ഷ്യസ്ഥാനമാണ്. നിസ്സംശയം, ലണ്ടനിൽ നിരവധി ആകർഷണങ്ങളുണ്ട്. ഇപ്പോൾ നമുക്ക് അവയെ ഒരു ദിവസത്തിലും 25 യൂറോയിലും കാണാൻ കഴിയും. എന്താണ് വളരെ പ്രലോഭിപ്പിക്കുന്നത്? ശരി, ഇത് റിസർവ് ചെയ്യുന്നതിനുള്ള മികച്ച ഓഫറാണ്. സെപ്റ്റംബർ 25 ചൊവ്വാഴ്ച നിങ്ങൾ പുറപ്പെടും, ഉച്ചയ്ക്ക് 12 ന് നിങ്ങൾ ഇതിനകം ലണ്ടൻ പ്രദേശങ്ങളിലേക്ക് കാലെടുത്തുവയ്ക്കും. അതിനാൽ അവ ആസ്വദിക്കാൻ നിങ്ങൾക്ക് ദിവസം മുഴുവൻ ഉണ്ടാകും.\nബുധനാഴ്ച രാവിലെ, മാഡ്രിഡിലേക്ക് മടങ്ങുന്നതിന് നിങ്ങൾക്ക് വിട പറയേണ്ടിവരും. നിങ്ങൾക്കൊപ്പം യാത്ര ചെയ്യും റയാനെയർ കമ്പനി നേരിട്ടുള്ള ഫ്ലൈറ്റിലും കൈ ലഗേജിലും. കുറച്ച് മണിക്കൂറുകളാണെങ്കിൽപ്പോലും, ഒരു രംഗം മാറ്റുന്നതിനുള്ള ഒരു പൂർണ്ണമായ ഒളിച്ചോട്ടമാണിത്. നിങ്ങൾ ഇതിനകം തീരുമാനിച്ചിട്ടുണ്ടോ? ശരി, അങ്ങനെയാണെങ്കിൽ, നിങ്ങൾക്ക് റിസർവേഷൻ നടത്താം അവസാന നിമിഷം.\n8 യൂറോയ്ക്ക് ലണ്ടനിലെ ഹോട്ടൽ\nവിമാന ടിക്കറ്റിന് അതിശയകരമായ വിലയുണ്ടെങ്കിൽ, ഹോട്ടൽ കുറവായിരിക്കില്ല. മുറിയിൽ രാത്രി 8 യൂറോ മാത്രമുള്ള ഒരെണ്ണം ഞങ്ങൾ കണ്ടെത്തി. ഈ സാഹചര്യത്തിൽ ഞങ്ങൾ ഒരെണ്ണം മാത്രമേ കടന്നുപോകുകയുള്ളൂ, അത് തികഞ്ഞതിനേക്കാൾ കൂടുതൽ പുറത്തുവരുന്നു. അത് ഏകദേശം 'എലിസബത്ത് രാജ്ഞി ചെൽസി'. ഒരു പബ്ബിന് മുകളിലാണ് ഇത് സ്ഥിതിചെയ്യുന്നത്, മുറികൾ പങ്കിട്ടിരിക്കുന്നു, മധ്യഭാഗത്ത് നിന്ന്5കിലോമീറ്റർ അകലെയാണ് ഇത്. സംശയമില്ല, കുറച്ച് മണിക്കൂറുകൾ മാത്രം ചെലവഴിക്കേണ്ടത് അത്യാവശ്യമാണ്. ഇത് ബുക്ക് ചെയ്യുക ഹോട്ടൽസ്.കോം!.\nതീർച്ചയായും, നിങ്ങൾ കുറച്ചുകൂടി സങ്കീർ‌ണ്ണമായ എന്തെങ്കിലും തിരഞ്ഞെടുക്കുകയാണെങ്കിൽ, നിങ്ങൾക്ക് 'രാവ്‌ന ഗോര ഹോട്ടലിൽ' ഒരു മുറിയുണ്ട്. ഏകദേശം5കിലോമീറ്റർ അകലെയാണ് ഇത്, പാർക്കിംഗും വൈ-ഫൈയും ഉണ്ട്. ത്രീ സ്റ്റാർ ഹോട്ടൽ ആയതിനാൽ രാത്രി 47 യൂറോ ആയിരിക്കും. ബാത്ത്റൂം പങ്കിടാമെങ്കിലും നിങ്ങളുടെ ഒറ്റ മുറി ഉണ്ടാകും. നിങ്ങൾ ഈ ഓപ്‌ഷൻ തിരഞ്ഞെടുക്കുകയാണെങ്കിൽ ഇതും ലഭ്യമാണ് ഹോട്ടൽസ്.കോം.\nഒരു ദിവസം കൊണ്ട് ലണ്ടനിൽ എന്താണ് കാണേണ്ടത്\nഞങ്ങളുടെ യാത്രയിൽ മണിക്കൂറുകൾ കണക്കാക്കപ്പെടുന്നു, അതിനാൽ ഞങ്ങൾ അവ പ്രയോജനപ്പെടുത്തണം. ഇത് ചെയ്യുന്നതിന്, ഞങ്ങൾ എത്തി സ്വയം കണ്ടെത്തുമ്പോൾ, ഞങ്ങൾ ട്രെയിൻ എടുക്കും ബിഗ് ബെൻ അവിടെയും ഞങ്ങൾ ആസ്വദിക്കും വെസ്റ്റ്മിൻസ്റ്റർ പാലസ്. അപ്പോൾ നിങ്ങൾക്ക് പോകാം ട്രാഫൽഗർ സ്ക്വയർ. പാർലമെന്റിനെയും വെസ്റ്റ്മിൻസ്റ്റർ ആബിയെയും ഏറ്റവും പ്രശസ്തമായ തെരുവുകളിലൊന്നായ പിക്കഡിലി സർക്കസുമായി ബന്ധിപ്പിക്കുന്നതിനാൽ ഇത് ഒരു കേന്ദ്ര പോയിന്റാണ്.\nഅതിനുശേഷം, നിങ്ങൾക്ക് ജെയിംസ് പാർക്കിലേക്ക് പോകാം. ശബ്ദത്തിൽ നിന്ന് രക്ഷപ്പെടാനും ഏറ്റവും മനോഹരമായ സ്ഥലങ്ങളിൽ ഒന്ന് ആസ്വദിക്കാനും പറ്റിയ ഒരു പോയിന്റ്. അദ്ദേഹത്തിന് ശേഷം, അടുത്ത സ്റ്റോപ്പ് ഞങ്ങളെ കൊണ്ടുപോകുന്നു ബക്കിങ്ഹാം, എലിസബത്ത് രാജ്ഞി താമസിക്കുന്ന സ്ഥലം. 11:30 ന് ഗാർഡ് മാറുന്നത് അവിടെ കാണാം. തിരികെ പോയി വെസ്റ്റ്മിൻസ്റ്റർ പാലം കടക്കേണ്ട സമയമാണിത്, കാരണം അവിടെ നമുക്ക് ആക്സസ് ചെയ്യാൻ കഴിയും 'രാജ്ഞിയുടെ നടത്തം'. ഞങ്ങളുടെ അരികിൽ ഞങ്ങൾ തേംസ് ആസ്വദിക്കും, കൂടാതെ ധാരാളം ബാറുകളോ റെസ്റ്റോറന്റുകളോ വളരെ തിരക്കില്ലാതെ കുടിക്കാൻ കഴിയും.\nനിങ്ങൾക്ക് കാണാൻ കഴിയുന്ന ഒരു ഫോട്ടോ എടുക്കുന്നത് അനിവാര്യമാണ് 'ലണ്ടൻ ഐ'. 2000 മുതൽ ഒരു വലിയ ചക്രം ഞങ്ങൾക്ക് മനോഹരമായ കാഴ്ചകൾ നൽകുന്നു. സൂര്യാസ്തമയസമയത്ത്, കോൾ ശ്രദ്ധിക്കുന്നതിനുള്ള നല്ല സമയമാണിത് 'ടവർ ബ്രിഡ്ജ്' കാരണം അത് പ്രകാശിക്കും, മാത്രമല്ല, അത് നമ്മെ വിട്ടുപോകുന്ന ചിത്രങ്ങൾ ശ്രദ്ധേയമാണ്. വിക്ടോറിയൻ ഡ്രോബ്രിഡ്ജ്, ലോകമെമ്പാടുമുള്ള നിരവധി സഞ്ചാരികളെ ആകർഷിക്കുന്നു. തീർച്ചയായും, നിങ്ങൾക്ക് സമയമുണ്ടെങ്കിൽ, നിങ്ങൾക്ക് എല്ലായ്പ്പോഴും സമീപിക്കാം 'സാൻ പാബ്ലോയുടെ കത്തീഡ്രൽ', ഇത് ലോകത്തിലെ രണ്ടാമത്തെ വലിയ രാജ്യമായതിനാൽ. നിസ്സംശയം, പൈപ്പ്ലൈനിൽ മറ്റ് നിരവധി കാര്യങ്ങളുണ്ട്, പക്ഷേ ഒരു ദിവസത്തേക്ക്, ഞങ്ങൾ അത് പൂർണ്ണമായും നടപ്പിലാക്കും.\nലേഖനത്തിലേക്കുള്ള പൂർണ്ണ പാത: യാത്രാ വാർത്തകൾ » പൊതുവായ » ഒഫെർട്ടാസ് » 25 യൂറോയ്ക്ക് ഒരു ദിവസത്തേക്ക് ലണ്ടനിലേക്ക് രക്ഷപ്പെടുക\nറോക്കോ ഗ്രാമത്തിൽ എന്തുചെയ്യണം


അമ്പത് വർഷത്തിന് ശേഷം ചെന്നൈ- ജാഫ്‌ന വിമാനസർവീസ്\nചെന്നൈ: അരനൂറ്റാണ്ടോളം നീണ്ട ഇടവേളയ്ക്ക് ശേഷം ചെന്നൈയിൽനിന്ന് ശ്രീലങ്കയിലെ ജാഫ്‌നയിലേക്ക് വിമാന സർവീസ്. എയർ ഇന്ത്യയുടെ ഉപകമ്പനിയായ അലയൻസ് എയറാണ് ചെന്നൈിൽനിന്ന് ജാഫ്‌നയിലേക്ക് സർവീസ് നടത്തുന്നത്. വ്യാഴാഴ്ച ചെന്നൈയിൽ നിന്ന് 30 ഓളം യാത്രക്കാരുമായി ജാഫ്‌നയിൽ എത്തിയ ആദ്യ സർവീസിന് വൻ സ്വീകരണം ഒരുക്കി. ശ്രീലങ്കൻ വ്യോമയാന മന്ത്രി അർജുനരണതുംഗ അടക്കമുള്ള പ്രമുഖകർ ആദ്യവിമാനം നിലത്തിറങ്ങുന്നത് കാണാനെത്തി.\nശ്രീലങ്കയിലെ തമിഴ് മേഖലയായ ജാഫ്‌നയിൽ നിന്ന് തമിഴ്‌നാട്ടിലേക്കുള്ള വിമാനസർവീസ് 1970 ലാണ് നിർത്തിവച്ചത്. ആഭ്യന്തരകലാപത്തിന് തൊട്ടുമുമ്പ് ജാഫ്‌ന വിമാനത്താവളത്തിൽ നിന്നുള്ള യാത്രാ സർവീസുകൾ നിർത്തലാക്കുകയായിരുന്നു. പിന്നീട് സൈനിക ആവശ്യത്തിനായിരുന്നു ഉപയോഗിച്ചിരുന്നത്. 2002-ൽ വീണ്ടും യാത്രാ സർവീസുകൾ ആരംഭിച്ചുവെങ്കിലും ആഭ്യന്തര സർവീസ് മാത്രമായി പരിമിതപ്പെടുത്തുകയായിരുന്നു. കഴിഞ്ഞ ദിവസമാണ് വീണ്ടും രാജ്യാന്തര വിമാനത്താവളമായി പ്രഖ്യാപിച്ചത്.\nചെന്നൈ കൂടാതെ കൊച്ചി, തിരുച്ചിറപ്പള്ളി, മധുര എന്നിവിടങ്ങളിലേക്കുള്ള സർവീസുകൾക്കും അനുമതി ലഭിച്ചിട്ടുണ്ട്. ജാഫ്‌ന വിമാനത്താവളത്തിൽനിന്ന് രാജ്യാന്തര സർവീസ് ആരംഭിച്ചതിനെ ഇന്ത്യൻ വിദേശകാര്യമന്ത്രി എസ്. ജയശങ്കർ വരവേറ്റു. ഉദ്ഘാടന സർവീസ് നടത്തിയ അലയൻസ് എയറിനെ അഭിനന്ദിയ്ക്കുന്നുവെന്നും അദ്ദേഹം ട്വിറ്ററിൽ കുറിച്ചു. ചെന്നൈയിലേക്കുള്ള സർവീസ് ഏറ്റവും പ്രയോജനമാകുന്നത് ശ്രീലങ്കയിലെ തമിഴ് വംശജർക്കാണ്. ചെന്നൈയിലേക്കുള്ള വിമാനത്തിനായി ജാഫ്‌നയിൽനിന്ന് 370 കിലോ മീറ്ററോളം അകലെയുള്ള കൊളംബോയിലേക്ക് വരുന്നത് ഇതോടെ ഒഴിവാക്കാനാകും.\nനീറ്റ് വീണ്ടുമെഴുതുന്ന സർക്കാർ സ്‌കൂൾ വിദ്യാർഥികൾക്ക് പരിശീലനം\nചെന്നൈ: നീറ്റ് പ്രവേശനപ്പരീക്ഷയിൽ ആദ്യതവണ മാർക്ക് കുറഞ്ഞ സർക്കാർ സ്കൂൾ വിദ്യാർഥികൾക്ക് ..\nമേൽക്കൂരയിൽ ആദ്യം സ്വന്തമാക്കിയ കാറിന്റെ രൂപത്തിൽ വാട്ടർ ടാങ്ക്; അഭിനന്ദിച്ച് ആനന്ദ് മഹീന്ദ്ര\nടോസ് നേടിയ മുംബൈ, ഡല്‍ഹിയെ ബാറ്റിങ്ങിനയച്ചു; ജയിച്ചാല് ഡല്‍ഹി പ്ലേഓഫില്\nതെലങ്കാന: ജാഗ്രതയില്ലെങ്കിൽ കോവിഡ് രണ്ടാം വ്യാപനത്തിന് സാധ്യത\nനബിദിന മൗലിദ് സദസ്സ്\nനോക്മ കേരളപ്പിറവിദിനാഘോഷം നാളെ


ജനുവരി 19: വി. കന്യൂട്ട് (1042-1086) | Catholic Church News Malayalam\nHome Daily Saints ജനുവരി 19: വി. കന്യൂട്ട് (1042-1086)\nജനുവരി 19: വി. കന്യൂട്ട് (1042-1086)\nഡെന്മാര്‍ക്കിലെ രാജാവായിരുന്നു വി. കന്യൂട്ട്. പതിനൊന്നാം നൂറ്റാണ്ടില് ജീവിച്ചിരുന്ന അദ്ദേഹം, ഒരു രാജാവിനും വിശുദ്ധനും ചേര്‍ന്ന സകല ഗുണങ്ങളാലും അനുഗൃഹീതനായിരുന്നു. ദൈവഭക്തിയില് അടിയുറച്ചു വിശ്വസിച്ചിരുന്ന കന്യൂട്ട് തന്റെ രാജ്യത്തില് സദാ സമാധാനം നിലനിര്‍ത്തുന്നതിനായി അക്ഷീണം പരിശ്രമിച്ചിരുന്നു. പ്രജകളുടെ പേടിസ്വപ്നമായിരുന്ന കടല്‍ക്കൊള്ളക്കാരെ അദ്ദേഹം ഉന്മൂലനം ചെയ്യുകയും പലവിധത്തില് ആക്രമണങ്ങള് നടത്തിയിരുന്ന അയല്‍രാജ്യങ്ങളുമായി യുദ്ധം ചെയ്ത് അവയെ കീഴടക്കുകയും ചെയ്തു. ഇത്തരത്തില് കീഴടക്കിയ രാജ്യങ്ങളിലെല്ലാം കത്തോലിക്കാ വിശ്വാസം പ്രചരിക്കുവാന് രാജാവ് കഠിനമായി പരിശ്രമിച്ചിരുന്നു.\nരാജ്യത്ത് നടമാടിയിരുന്ന അഴിമതികളെ പൂര്‍ണ്ണമായും നിര്‍മ്മാര്‍ജനം ചെയ്യുവാനും കന്യൂട്ടിനു സാധിച്ചു. അങ്ങനെ അദ്ദേഹത്തിന്റെ രാജ്യത്ത് എല്ലാവിധത്തിലും സമാധാനം നിലകൊണ്ടു. തനിക്ക് സിദ്ധിച്ചുകൊണ്ടിരുന്ന എല്ലാ വിജയങ്ങളും കുരിശിന്റെ മുമ്പില് സമര്‍പ്പിച്ച് സാഷ്ടാംഗപ്രണാമം ചെയ്തിരുന്ന രാജാവ് വിശുദ്ധരെയും വൈദികരെയും ബഹുമാനിക്കുന്നതിലും പ്രത്യേകം ശ്രദ്ധ പുലര്‍ത്തിയിരുന്നു. പള്ളികള് നിര്‍മ്മിക്കുന്നതിനും അവ അലങ്കരിക്കുന്നതിനുമായി അദ്ദേഹം ധാരാളം ധനം വ്യയം ചെയ്തു. വിലപിടിച്ച തന്റെ കിരീടം പോലും തലസ്ഥാനത്തെ ഒരു ദൈവാലയത്തിന് അദ്ദേഹം ദാനമായി നല്‍കി.\nഒരിക്കല് അദ്ദേഹം ദൈവാലയത്തിലായിരുന്നപ്പോള് ശത്രുക്കള് അദ്ദേഹത്തെ വളഞ്ഞു. അപകടം മനസിലാക്കിയ കന്യൂട്ട് ഉടന് തന്നെ കുമ്പസാരിച്ച് കുര്‍ബാന സ്വീകരിച്ചു. അതിനുശേഷം കൈകളുയര്‍ത്തി അള്‍ത്താരയ്ക്കു മുമ്പില് നിന്നുകൊണ്ട് മരണത്തിനായി ഒരുങ്ങി. തല്‍ക്ഷണം ശത്രുക്കള് ജനലിലൂടെ എറിഞ്ഞ ഒരു ചാട്ടുകുന്തം അദ്ദേഹത്തിന്റെ ശിരസില് പതിക്കുകയും താമസിയാതെ മരണമടയുകയും ചെയ്തു.\nജീവിതവിശുദ്ധി കൊണ്ട് ജീവിച്ചിരുന്നപ്പോള് തന്നെ വിശുദ്ധന് എന്ന് ജനങ്ങള് വിളിച്ച വ്യക്തിയാണ് വി. മാറിയൂസ്. അദ്ദേഹം റോമിലാണ് ജനിച്ചത്. 574-ല് മാറിയൂസ് സ്വിറ്റ്‌സര്‍ലന്റിലെ അവെഞ്ചസ് രൂപതയുടെ മെത്രാനായി അഭിഷിക്തനായി. പ്രാര്‍ത്ഥനയിലും പഠനത്തിലും സ്വര്‍ണ്ണപ്പണിയിലുമാണ് അദ്ദേഹം സമയം ചെലവഴിച്ചത്. അദ്ദേഹം രചിച്ച ‘നാളാഗമം’ എന്ന ഗ്രന്ഥം പ്രശസ്തമാണ്.\nവിചിന്തനം: ഞാന് ദൈവത്തിന്റെ ഗോതമ്പാണ്. അത് സിംഹങ്ങളുടെ പല്ലുകൊണ്ട് ചവച്ചരച്ച് ക്രിസ്തുവിനുവേണ്ടി പരിശുദ്ധ അപ്പമായി മാറണം (അന്തോക്യയിലെ വി. ഇഗ്നേഷ്യസ്.)\nഇതരവിശുദ്ധര്: സ്വീഡനിലെ ഹെന്റി (പന്ത്രണ്ടാം നൂറ്റാണ്ട്) മെത്രാന് / ആര്‍ക്കോന്തിയൂസ് (9 ാം നൂറ്റാണ്ട്) വിവിയേഴ്‌സിലെ മെത്രാന് / ബാസിയര് (+413) / ജെര്‍മാത്തൂസ് / റെമിജിയൂസ് (+772) മെത്രാന് / പോളും കൂട്ടരും (രണ്ടാം നൂറ്റാണ്ട്) രക്തസാക്ഷികള് / അലക്‌സാണ്ട്രിയായിലെ മാക്രിയൂസ് (300391) / ഫിലാന് (പതിനെട്ടാം നൂറ്റാണ്ട്) / ഉപ്‌സാലയിലെ ഹെന്റി (+1156) / അര്‍സീനിയൂസ് (+959) കോര്‍ഫിലെ മെത്രാന് / തെമസാ (16551729).\nഫാ. ജെ. കൊച്ചുവീട്ടില്\nഏപ്രില് 14: വിശുദ്ധ ബെനെസെറ്റ്\nഏപ്രില് 11: വിശുദ്ധ സ്റ്റാനിസ്ലാവൂസ്\nഏപ്രില് 10: വി. മൈക്കല് ദ സാങ്ക്റ്റിസ്


മരുന്നുകള്‍ക്ക് വിലക്കുറവുമായി ജന് ഔഷധി സ്റ്റോറുകള്\n30 May, 2018 at 09:30 AM\nസ്ഥരിമായി മെഡിക്കല് സ്റ്റോറുകളില് നിന്ന് മരുന്ന് വാങ്ങുന്നവര് ജന് ഔഷധി സ്റ്റോറുകളിലെത്തി മരുന്ന് വാങ്ങിക്കഴിഞ്ഞ് അത്ഭുതപ്പെട്ട് നില്‍ക്കുകയാണ്\nമെഡിക്കല് സ്റ്റോറുകളില് ലഭിക്കുന്ന മരുന്നുകള് അറുപതും-എഴുപതും ശതമാനം വരെ വിലകുറച്ച് വില്‍ക്കുന്ന ജന് ഔഷധി സ്റ്റോറുകള് കേരളത്തില് കൂടുതല് തുറക്കും. പതിനാല് ജില്ലകളിലായി നാല്‍പ്പത് കടകളാണ് നിലവിലുള്ളത്.\nജനറിക്ക് മരുന്നുകളാണ് ജന് ഔഷധി സ്റ്റോറുകള് വഴി വില്‍ക്കുന്നത്. സ്ഥരിമായി മെഡിക്കല് സ്റ്റോറുകളില് നിന്ന് മരുന്ന് വാങ്ങുന്നവര് ജന് ഔഷധി സ്റ്റോറുകളിലെത്തി മരുന്ന് വാങ്ങിക്കഴിഞ്ഞ് അത്ഭുതപ്പെട്ട് നില്‍ക്കുകയാണ്. അത്രക്ക് വിലക്കുറവാണ് ഇവിടെയുള്ള മരുന്നുകള്‍ക്കെല്ലാം.\n500 മരുന്നുകള് വില്‍ക്കാന് നല്‍കുമെന്നായിരുന്നു ഫ്രാഞ്ചൈസി എടുത്തവരോട് ആദ്യം പറഞ്ഞിരുന്നത്. എന്നാല് ഇപ്പോള് 125 മരുന്നുകളുടെ മാത്രമേ വിതരണം ഉള്ളൂ. സര്‍ക്കാര് ആശുപത്രികളില് നിന്ന് ഫ്രീയായി വിതരണം ചെയ്യുന്ന മരുന്നുകള് ചെറിയ വിലക്ക് ഇവിടെ വില്‍ക്കുന്നുണ്ട്. അതിനാല് സ്വകാര്യ ആശുപത്രികളില് ചികിത്സ തേടുന്ന രോഗികള്‍ക്കാണ് ജന് ഔഷധി കടകള് വലിയ തോതില് ഉപകാരപ്രദമാവുക.


Mullapperiyar | വിവാദ മരംമുറി ഉത്തരവിന് പിന്നിലാര്? സെക്രട്ടറിമാരിൽ നിന്ന് വിശദീകരണം തേടും | Mullapperiyar Tree Cutting Controversy Government To Seek Explanation From Two Sectrateries\nMullapperiyar | വിവാദ മരംമുറി ഉത്തരവിന് പിന്നിലാര്? സെക്രട്ടറിമാരിൽ നിന്ന് വിശദീകരണം തേടും\nസെക്രട്ടറിമാരുടെ യോഗ തീരുമാനം അനുസരിച്ചാണ് ഉത്തരവ് എന്നായിരുന്നു ചീഫ് വൈൽഡ് ലൈഫ് വാർഡന്‍റെ വിശദീകരണം. മരംമുറിക്കാനുള്ള ഉത്തരവ് സർക്കാർ മരവിപ്പിച്ചതിൽ തമിഴ്നാടിന്‍റെ പ്രതികരണം എന്താകുമെന്നും ഇന്നറിയാം.\nThiruvananthapuram, First Published Nov 8, 2021, 8:37 AM IST\nതിരുവനന്തപുരം: മുല്ലപ്പെരിയാർ ബേബി ഡാം ബലപ്പെടുത്തുന്നതുമായി ബന്ധപ്പെട്ട് 15 മരങ്ങൾ മുറിക്കാൻ തമിഴ്നാടിന് അനുമതി നൽകിയ വിവാദ ഉത്തരവുമായി ബന്ധപ്പെട്ട് സെക്രട്ടറിമാരോട് വിശദീകരണം തേടാൻ സർക്കാർ. വനം - ജലവിഭവസെക്രട്ടറിമാരിൽ നിന്നാണ് സംസ്ഥാനസർക്കാർ വിശദീകരണം തേടുക. സെക്രട്ടറിമാരുടെ യോഗ തീരുമാനം അനുസരിച്ചാണ് ഉത്തരവ് എന്നായിരുന്നു ചീഫ് വൈൽഡ് ലൈഫ് വാർഡന്‍റെ വിശദീകരണം. മരംമുറിക്കാനുള്ള ഉത്തരവ് ഞായറാഴ്ച കേരളം മരവിപ്പിച്ചിരുന്നു.\nഅതേസമയം, മരം മുറിക്കാൻ വിവാദ ഉത്തരവ് നല്‍കിയ ഉദ്യോഗസ്ഥനെതിരെയുള്ള നടപടിയില് സര്‍ക്കാര് തീരുമാനം ഇന്ന് ഉണ്ടായേക്കും. പ്രിൻസിപ്പൽ ചീഫ് കൺസർവേറ്റർ ഓഫ് ഫോറസ്റ്റ്സും ചീഫ് വൈല്‍ഡ് ലൈഫ് വാര്‍ഡനുമായ ബെന്നിച്ചൻ തോമസിനെതിരായ നടപടിയാണ് തീരുമാനിക്കുക.\nജലവിഭവവകുപ്പ് അഡീഷണല് ചീഫ് സെക്രട്ടറി ടി കെ ജോസ് പങ്കെടുത്ത യോഗത്തിന്‍റെ തീരുമാനം അനുസരിച്ചാണ് ഉത്തരവിറക്കിയതെന്നാണ് ബെന്നിച്ചൻ സര്‍ക്കാരിന് നല്‍കിയ വിശദീകരണം. ടി കെ ജോസാണ് മുല്ലപ്പെരിയാറിന്‍റെ നിരീക്ഷണസമിതിയിൽ കേരളത്തിന്‍റെ പ്രതിനിധി. അതുകൊണ്ട് ബെന്നിച്ചനെതിരെ മാത്രം നടപടി എടുത്താല് വിവാദം ആകാൻ സാധ്യതയുണ്ട്. ഉദ്യോഗസ്ഥരെ മാത്രം ബലിയാടാക്കി സര്‍ക്കാരിന് മുന്നോട്ട് പോകാനാകില്ലെന്നും മുഖ്യമന്ത്രി ഉള്‍പ്പടെയുള്ളവവര്‍ക്ക് പങ്കുണ്ടെന്നുമാണ് പ്രതിപക്ഷത്തിന്‍റെ ആരോപണം. നിയമസഭയില് വിഷയം അടിയന്തിര പ്രമേയമായി പ്രതിപക്ഷം കൊണ്ടുവരുകയും ചെയ്യുമെന്നുറപ്പാണ്.\nഇതിനിടെ, മുല്ലപ്പെരിയാർ അണക്കെട്ടിലെ ജലനിരപ്പ് 142 അടിയായി നിലനിർത്തണമെന്ന് ആവശ്യപ്പെട്ട് അണ്ണാ ഡിഎംകെ പ്രതിഷേധത്തിലേക്ക് നീങ്ങുകയാണ്. തേനി അടക്കം തമിഴ്നാട്ടിലെ അഞ്ച് ജില്ലകളിൽ നാളെ അണ്ണാ ഡിഎംകെ പ്രതിഷേധ ധർണ്ണ നടത്തും. സമര രീതി ചർച്ച ചെയ്യാൻ ചെന്നൈയിൽ ഇന്ന് അണ്ണാഡിഎംകെ യോഗം ചേരും. കാർഷിക മേഖലകളിലാണ് പാർട്ടി പ്രതിഷേധം കടുപ്പിക്കുക.\nഅതേസമയം ബേബി ഡാം ശക്തിപ്പെടുത്താനുള്ള ഉത്തരവ് കേരളം മരവിപ്പിച്ചിതിൽ തമിഴ്നാട് ഇന്ന് നിലപാട് വ്യക്തമാക്കും. ഔദ്യോഗിക അറിയിപ്പ് ലഭിച്ച ശേഷം പ്രതികരിക്കാമെന്ന നിലപാടിലാണ് തമിഴ്നാട് സർക്കാർ.\nഅടിമുടി ദുരൂഹത ബാക്കിനിൽക്കെയാണ് ഉദ്യോഗസ്ഥരെ പഴിചാരി മരം മുറി ഉത്തരവ് മരവിപ്പിച്ചത്. ബേബി ഡാം ബലപ്പെടുത്താൻ 15 മരങ്ങൾ മുറിക്കാനുള്ള അനുമതി മുല്ലപ്പെരിയാറിൽ പുതിയ ഡാമെന്ന കേരളത്തിൻറെ ആവശ്യത്തിന്‍റെ കടയ്ക്കൽ കത്തിവെക്കുന്നതാണ്. ജനങ്ങളുടെ ആശങ്ക തള്ളി തമിഴ്നാടിന്‍റെ താല്പര്യം സംരക്ഷിച്ചുവെന്ന ഗുരുതര ആരോപണവും വൻപ്രതിഷേധവും ഉയർന്നതോടെയാണ് തിരുത്ത്. മുഖ്യമന്ത്രി തന്നെയാണ് വനംമന്ത്രിയോട് ഉത്തരവ് മരവിപ്പിക്കാൻ നിർദ്ദേശിച്ചത്.\nതമിഴ്നാടുമായി അടുത്ത മാസം നടത്താനിരിക്കുന്ന മുഖ്യമന്ത്രി തല ചർച്ചക്ക് മുമ്പ് സൗഹാർദ്ദ അന്തരീക്ഷം ഉണ്ടാക്കാനുള്ള നീക്കമാണ് പിന്നിലെന്ന സൂചനയുണ്ട്. ഉന്നതതലത്തിലെ തീരുമാനമാണ് പിന്നിലെങ്കിലും വിവാദമായപ്പോൾ ഉദ്യോഗസ്ഥരെ പഴിചാരി രക്ഷപ്പെടുന്നു എന്ന വാദമാണ് ശക്തമാകുന്നത്.\nLast Updated Nov 8, 2021, 8:37 AM IST


ജില്ലയില് തെരഞ്ഞെടുപ്പിനുള്ള ഒരുക്കങ്ങള് ഊര്‍ജിതം\nYou are at:Home»News»Kerala»Local»Pathanamthitta»ജില്ലയില് തെരഞ്ഞെടുപ്പിനുള്ള ഒരുക്കങ്ങള് ഊര്‍ജിതം\nപത്തനംതിട്ട: ലോക്സഭാ തെരഞ്ഞെടുപ്പ് നടത്തിപ്പിന്റെ ഒരുക്കങ്ങള് ജില്ലയില് ഊര്‍ജിതമായി നടന്നുവരികയാണെന്ന് ജില്ലാ തെരഞ്ഞെടുപ്പ് ഓഫീസര് കൂടിയായ ജില്ലാ കളക്ടര് പി.ബി.നൂഹ് അറിയിച്ചു. ഇത്തവണ തെരഞ്ഞെടുപ്പില് ജില്ലയില് 1077 പോളിംഗ് സ്റ്റേഷനുകളാണുള്ളത്. ഓരോ സ്റ്റേഷനിലും ഒരു പ്രിസൈഡിംഗ് ഓഫീസര്, മൂന്ന് പോളിംഗ് ഓഫീസര് എന്നിവര് തെരഞ്ഞെടുപ്പ് ഡ്യൂട്ടിക്ക് ഉണ്ടാകും. 10120 പേരുടെ ഡാറ്റാ എന്‍ട്രി പൂര്‍ത്തിയായി കഴിഞ്ഞു. ഇവര്‍ക്കുള്ള നിയമന ഉത്തരവ് രണ്ട് ദിവസത്തിനകം അയച്ചുതുടങ്ങും.\nപോളിംഗ് ഡ്യൂട്ടിയുള്ളവര്‍ക്ക് ഏപ്രില് ഒന്ന് മുതല് രണ്ട് ഘട്ടമായി പരിശീലനം നല്‍കും. ഉദ്യോഗസ്ഥരുടെ താമസ സ്ഥലത്തിന് വെളിയിലുള്ള നിയമസഭാ മണ്ഡലത്തില് മാത്രമേ ഡ്യൂട്ടിക്ക് നിയോഗിക്കൂ. 4308 ഉദ്യോഗസ്ഥരെയും 15 ശതമാനം റിസര്‍വ് ഉദ്യോഗസ്ഥരെയുമാണ് ഡ്യൂട്ടിക്ക് നിയോഗിക്കുന്നത്.\nആരോഗ്യ പ്രശ്നങ്ങള് ഉന്നയിച്ചുള്ള അപേക്ഷകള് ജില്ലാ മെഡിക്കല് ഓഫിസര്, (ആരോഗ്യം), ജില്ലാ മെഡിക്കല് ഓഫീസര് (ആയുര്‍വേദം) എന്നിവരുടെ നേതൃത്വത്തിലുള്ള മെഡിക്കല് ബോര്‍ഡ് പരിശോധിക്കും. ഡ്യൂട്ടിക്ക് നിയോഗിക്കപ്പെട്ട ഉദ്യോഗസ്ഥരുടെ സൗകര്യങ്ങള് ഉറപ്പുവരുത്താന് വെല്‍ഫെയര് കമ്മിറ്റിയെ നിയോഗിക്കും. സെന്‍സിറ്റീവ് ബൂത്തുകളില് മൈക്രോ ഒബ്സര്‍വര്‍മാരായി കേന്ദ്രസര്‍ക്കാര് ഉദ്യോഗസ്ഥരെ നിയമിക്കും.\nമണ്ഡലത്തില് ആകെ 1437 ബൂത്തുകളാണുള്ളത്. ഇതില് 360 ബൂത്തുകള് കാഞ്ഞിരപ്പള്ളി, പൂഞ്ഞാര് നിയമസഭാ മണ്ഡലങ്ങളിലാണ്. വള്‍ണറബിള് ബൂത്തുകള് 22 എണ്ണവും സെന്‍സിറ്റീവ് ബൂത്തുകള് 171 എണ്ണവുമാണ്. കഴിഞ്ഞ ലോക്സഭാ തെരഞ്ഞെടുപ്പിനേക്കാള് 22342 വോട്ടര്‍മാരുടെ വര്‍ധനവുണ്ട്. 14272 പുരുഷന്മാരും 8070 സ്ത്രീകളും ഈ കാലയളവില് പുതുതായി വോട്ടര്‍പട്ടികയില് പേര് ചേര്‍ത്തിട്ടുണ്ട്. കഴിഞ്ഞ നിയമസഭാ തെരഞ്ഞെടുപ്പിനേക്കാള് 27587 യുവാക്കളാണ് പുതുതായി ലിസ്റ്റില് ഉള്ളത്. ഇതില് 2165 പേര് 18 വയസുകാരും 4430 പേര് 19 വയസുകാരും 7684 പേര് 20 വയസുകാരും 13308 പേര് 21 വയസുകാരുമാണ്. വോട്ടര് പട്ടികയില് പേര് ചേര്‍ക്കുന്നതിനുള്ള 21709 അപേക്ഷകളില് തീര്‍പ്പുകല്‍പ്പിക്കാനുണ്ട്. പ്രവാസികളുടെ 795 അപേക്ഷകളും ഇതിന് പുറമേയുണ്ട്.\nഭിന്നശേഷിക്കാര്‍ക്കും കിടപ്പുരോഗികള്‍ക്കും വോട്ടവകാശം വിനിയോഗിക്കുന്നതിന് പോളിംഗ് ബൂത്തില് പ്രത്യേക സംവിധാനം ഒരുക്കിയിട്ടുണ്ട്. ഏഴായിരത്തോളം ഭിന്നശേഷിക്കാര് വാഹന സൗകര്യം ആവശ്യമുള്ളവരാണെന്ന് കണ്ടെത്തിയിട്ടുണ്ട്. ഇവര്‍ക്ക് വാഹന സൗകര്യം ലഭ്യമാക്കും. കെഎസ്ആര്‍ടിസിയുമായി സഹകരിച്ചാണ് വാഹനം ക്രമീകരിക്കുന്നത്. എല്ലാ ബൂത്തുകളിലും വീല്‍ചെയര് സൗകര്യം ലഭ്യമാക്കും. വോട്ടവകാശം വിനിയോഗിച്ച ശേഷം ഇവരെ തിരികെ വീടുകളിലെത്തിക്കും. ബൂത്ത് ലെവല് ഓഫീസര്‍മാരല്ലാത്ത ആയിരത്തോളം അങ്കണവാടി പ്രവര്‍ത്തകരുടെ സേവനമാണ് ഇതിനായി ഉപയോഗപ്പെടുത്തുന്നത്. എല്ലാ ബൂത്തുകളിലും റാമ്പ് സൗകര്യം, മെഡിക്കല് കിറ്റ്, വിശ്രമകേന്ദ്രം, കുടിവെള്ള സൗകര്യം, സഹായകേന്ദ്രം, ശൗചാലയം എന്നിവ ഏര്‍പ്പെടുത്തും.\nജില്ലയില് ഹരിതതെരഞ്ഞെടുപ്പായി നടത്താനാണ് തീരുമാനിച്ചിട്ടുള്ളത്. എല്ലാ സ്ഥാനാര്‍ഥികളും പാര്‍ട്ടികളും ഫ്ളക്സ്, ഒറ്റത്തവണ ഉപയോഗിക്കുന്ന പ്ലാസ്റ്റിക് വസ്തുക്കള്, ഡിസ്പോസിബിള് വസ്തുക്കള് തുടങ്ങി പ്രകൃതിക്ക് ദോഷമാകുന്ന വസ്തുക്കള് പ്രചാരണത്തിന് ഉപയോഗിക്കാന് പാടില്ലെന്ന് നിര്‍ദേശം നല്‍കിയിട്ടുണ്ട്. കൊടിതോരണങ്ങള് പൂര്‍ണമായും പ്ലാസ്റ്റിക്, പിവിസി വിമുക്തമായിരിക്കണം. ഔദ്യോഗിക പരസ്യങ്ങള്‍ക്കും സൂചകങ്ങള്‍ക്കും ബോര്‍ഡുകള്‍ക്കും കോട്ടണ്, പേപ്പര് തുടങ്ങിയവ മാത്രം ഉപയോഗിക്കുക.\nജില്ലാ, താലൂക്ക്, പഞ്ചായത്ത് തലങ്ങളില് ഗ്രീന് പ്രോട്ടോക്കോള് ഫെസിലിറ്റേഷന് യൂണിറ്റുകള് സജ്ജമാക്കും. തെരഞ്ഞെടുപ്പിന് ശേഷം പ്രചാരണ സാമഗ്രികള് നീക്കം ചെയ്യുന്നതിന് നടപടി സ്വീകരിക്കും. ഔദ്യോഗികമായി നല്‍കുന്ന വോട്ടര് സ്ലിപ്, രാഷ്ട്രീയപാര്‍ട്ടികള് നല്‍കുന്ന സ്ലിപ്പുകള് എന്നിവ പോളിംഗ് ബൂത്തിന്റെ പരിസരത്ത് ഉപേക്ഷിക്കാതെ ശ്രദ്ധിക്കണം. ഹരിതതെരഞ്ഞെടുപ്പിന്റെ നടത്തിപ്പിനായി ശുചിത്വമിഷന് ജില്ലാ കോ-ഓര്‍ഡിനേറ്ററെ നോഡല് ഓഫീസറായി നിയമിച്ചിട്ടുണ്ട്. ഹരിത ഇലക്ഷന്റെ ഭാഗമായി വിത്തുകള് പതിപ്പിച്ച കാര്‍ഡുകള് വിതരണം ചെയ്യും.\nഇവിഎം, വിവിപാറ്റ് യന്ത്രങ്ങള് പരിചയപ്പെടുത്തുന്നതിനായി ജില്ലയില് 31 ടീമുകളെ നിയോഗിച്ചിട്ടുണ്ട്. സ്‌കൂള്, കോളജ് തലങ്ങളിലുള്ള പുതിയ വോട്ടര്‍മാരെ വോട്ടര് പട്ടികയില് ഉള്‍പ്പെടുത്തുന്നതിന് ജില്ലാ അക്ഷയ കേന്ദ്രവും ജില്ലാ ഇലക്ഷന് വിഭാഗവും കാമ്പസുകളില് നേരിട്ടെത്തി ആവശ്യമായ നടപടി സ്വീകരിച്ചുവരുന്നു. ജില്ലയിലെ അഞ്ച് നിയമസഭാ മണ്ഡലങ്ങളിലും മാതൃകാ പോളിംഗ് ബൂത്തുകള് സ്ഥാപിക്കും. എല്ലാ മണ്ഡലങ്ങളിലും കൂട്ടയോട്ടം, വാഹന റാലി, ജാഥകള് തുടങ്ങിയവയും സംഘടിപ്പിക്കും. 100 വയസ് കഴിഞ്ഞ വോട്ടര്‍മാരെ ആദരിക്കുകയും അവര്‍ക്ക് പ്രത്യേക സര്‍ട്ടിഫിക്കറ്റ് നല്‍കുകയും ചെയ്യും. പുതിയ വോട്ടര്‍മാര്‍ക്ക് വൃക്ഷത്തൈ സമ്മാനമായി നല്‍കുന്ന പദ്ധതിയും പരിഗണനയിലാണ്.\nട്രാന്‍സ്ജെന്‍ഡേഴ്സിനെ സ്വീപ്പ് പദ്ധതിയുടെ ഭാഗമാക്കും. തീം സോംഗ്, സ്ലോഗന് തയാറാക്കല്, പോസ്റ്റര് തയാറാക്കല്, ഫോട്ടോഗ്രാഫി മത്സരങ്ങള് നടത്തിവരുന്നു. മുന്‍കാലങ്ങളില് വോട്ടിംഗ് ശതമാനം കുറഞ്ഞ പ്രദേശങ്ങളും പ്ലാന്റേഷന് മേഖലകളും കേന്ദ്രീകരിച്ച് ബോധവത്ക്കരണം നടത്തും. ജില്ലയിലെ കോളജുകളില് മോക്ക്പോള് നടത്തും. റേഷന് കടകള്, ആശുപത്രികള്, വാഹനങ്ങള്, ഷോപ്പിംഗ് മാളുകള്, അങ്കണവാടികള്, കേരള വാട്ടര് അതോറിറ്റി, കെഎസ്ആര്‍ടിസി തുടങ്ങി ജനങ്ങള് കേന്ദ്രീകരിക്കുന്ന സ്ഥാപനങ്ങളിലും സ്ഥലങ്ങളിലും അതത് വകുപ്പുമായി ബന്ധപ്പെട്ട് പോസ്റ്റര് പതിച്ച് ബോധവത്ക്കരണം നടത്തും. വോട്ട് അഭ്യര്‍ഥിച്ചുകൊണ്ടുള്ള ജില്ലാ കളക്ടറുടെ സന്ദേശം ബിഎസ്എന്‍എല് വഴി വോട്ടര്‍മാര്‍ക്ക് നല്‍കും. സ്‌കൂളുകള്, കോളജുകള്, സര്‍ക്കാര് സ്ഥാപനങ്ങള്, തൊഴിലുറപ്പ് പദ്ധതി ജോലി സ്ഥലം എന്നിവിടങ്ങളില് പ്രതിജ്ഞയെടുക്കും. വോട്ട് വണ്ടി മുഖേനയുള്ള പ്രചാരണം എല്ലാ നിയമസഭാ മണ്ഡലങ്ങളിലും നടത്തും. സിനിമാതാരം കൈലാഷാണ് സ്വീപ്പിന്റെ ബ്രാന്‍ഡ് അംബാസഡര്.\nജില്ലയിലെ തെരഞ്ഞെടുപ്പ് ആവശ്യത്തിനായി ആകെ 5098 വോട്ടിംഗ് യന്ത്രങ്ങളാണ് സജ്ജമാക്കിയിട്ടുള്ളത്. 1842 ബാലറ്റ് യൂണിറ്റ്, 1726 കണ്‍ട്രോള് യൂണിറ്റ്, 1530 വിവി പാറ്റ് എന്നിവ ഇതില് ഉള്‍പ്പെടും. ഇത്തവണ ആദ്യമായി എല്ലാ ബൂത്തുകളിലും വി വി പാറ്റ് മെഷീനുകള് ഉണ്ടായിരിക്കും. വോട്ടിംഗ് യന്ത്രങ്ങളുടെ ഒന്നാം ഘട്ട റാന്‍ഡമൈസേഷന് പൂര്‍ത്തിയാക്കി അസിസ്റ്റന്റ് റിട്ടേണിംഗ് ഓഫീസര്‍മാര്‍ക്ക് കൈമാറിയിട്ടുണ്ട്. രണ്ടാം ഘട്ട റാന്‍ഡമൈസേഷന് പൂര്‍ത്തിയായ ശേഷമേ കാന്‍ഡിഡേറ്റ് സെറ്റിംഗ്, കമ്മീഷനിംഗ് എന്നിവ നടത്തൂവെന്നും ജില്ലാ കളക്ടര് അറിയിച്ചു.\nപ്രശ്നസാധ്യതയുള്ള ബൂത്തുകളില് കൂടുതല് പോലീസിനെ ഡ്യൂട്ടിക്ക് നിയോഗിക്കുമെന്ന് ജില്ലാ പോലീസ് മേധാവി ജി.ജയദേവ് അറിയിച്ചു. ഈ ബൂത്തുകളെല്ലാം ക്യാമറ നിരീക്ഷണത്തിലായിരിക്കും. ക്രമസമാധാന പാലനത്തിനും ആവശ്യമായ പോലീസ് സേനയെ നിയോഗിക്കുമെന്നും അദ്ദേഹം പറഞ്ഞു. ഇതുവരെ ജില്ലയില് 253 തോക്കുകള് സറണ്ടര് ചെയ്യപ്പെട്ടിട്ടുണ്ട്. സമൂഹ മാധ്യമങ്ങള് വഴി അപകീര്‍ത്തികരമോ മതസ്പര്‍ദ്ധ വളര്‍ത്തുന്നതോ ആയ അഞ്ച് പരാതികള് ലഭിച്ചു. അവ പോലീസിന് കൈമാറിയിട്ടുണ്ട്. കളക്ടറേറ്റ് കോണ്‍ഫറന്‍സ് ഹാളില് നടന്ന പത്രസമ്മേളനത്തില് ഡെപ്യൂട്ടി കളക്ടര് (ഇലക്ഷന്) എസ്.സന്തോഷ് കുമാര് പങ്കെടുത്തു.\nPrevious Articleലോക്‌സഭാ തിരഞ്ഞെടുപ്പ്: പത്രിക സമര്‍പ്പണം നാളെ മുതല്\nNext Article വോട്ട് ചെയ്യണമെന്ന സന്ദേശവുമായി ജില്ലാ കളക്ടര് വൃദ്ധസദനം സന്ദര്‍ശിച്ചു